Ronaldo dhookollikan rasmeekoh Juventus in iulaan koffi - vNews.mv\nރޮނާލްޑޯ ޔުވެންޓަސް އާއިއެކު ހެދި ކޮންޓްރެކްޓުގައި ބާކީ އެއް އަހަރު އެބައޮތް- ފޮޓޯ:- ގެޓީ އިމޭޖަސް\nރޮނާލްޑޯ ދޫކޮށްލިކަން ރަސްމީކޮށް ޔުވެންޓަސް އިން އިއުލާނުކޮށްފި\nއައްފާން މުހައްމަދު 31 August 2021, 14:29\nއިޓަލީގެ ޔުވެންޓަސް އިން އެކުލަބަށް ކުޅުނު ޕޯޗުގަލްގެ ތަރި ކްރިސްޓިއާނޯ ރޮނާލްޑޯ ވިއްކާލާފައިވާކަން ރަސްމީކޮށް އިއުލާނު ކޮށްފިއެވެ.\nމީގެ ދެތިން ދުވަސް ކުރިން ރޮނާލްޑޯ 12 އަހަރަށްފަހު އެނބުރި ޓީމަށް އަންނަކަން މެންޗަސްޓަރ ޔުނައިޓެޑުން އިއުލާނު ކޮށްފައިވީނަމަވެސް މިއަދާ ހަމައަށް މިކަން ޔުވެންޓަސް އިން ރަސްމީކޮށް އެއްވެސް ޕްލެޓްފޯމެއްގައި އިއުލާނު ކޮށްފައެއް ނުވެއެވެ.\nއަންގާރަ ދުވަހު ޔުވެންޓަސްެގެ ރަސްމީ ވެބްސައިޓުގައި ނެރުނު ބަޔާނެއްގައި ބުނެފަިވަނީ މުޅި ފުޓުބޯޅަ ދުނިޔެ ހިލުވާލާ މީގެ ތިން އަހަރު ކުރިން ރޮނާލްޑޯ ޔުވެންޓަސް އާއި ގުޅެ، 133 މެޗުން 101 ލަނޑު ކާމިޔާބުކޮށްދީ ފަސް ޓްރޮފީ ޓީމާއެކު ކާމިޔާބު ކުރުމަށްފަހު މިއަދު އޭނާ އެކުލަބު ދޫކޮށް ޔުނައިޓެޑަށް ބަދަލުވެފައިވާކަމަށް ބުނެފައެވެ.\nއަދި ރޮނާލްޑޯ ކުލަބާއެކު ހޭދަކުރި މުއްދަތުގެ ތެރޭގައި އޭނާ ވަނީ ތިން ސީޒަނުގެ ތެރޭގައި 100 ލަނޑު ހަމަކުރި ހަމައެކަނި ކުޅުންތެރިޔާގެ ޝަރަފު ހޯދާފައިކަން ފާހަގަކޮށް ޔުވެންޓަސް އިންވަނީ ރޮނާލްޑޯ އަކީ ސެރިއާ އޭ، ލަލީގާ އަދި ޕްރިމިއަރ ލީގުގައި ސީޒަނުގެ ޓޮޕް ސްކޯރަރ ގެ މަގާމު ހޯދި ފުރަތަމަ ކުޅުންތެރިޔާކަންވެސް ފާހަގަކޮށްފައެވެ.\nމީގެއިތުރުން ކާމިޔާބު ތިން އަހަރަށްފަހު ރޮނާލްޑޯ އާއި ކުުލަބާއި ވަކިވާން ޖެހުނު ނަމަވެސް އޭނާ ކުލަބަށާއި އަމިއްލައަށް ހޯދާފައިވާ ކާމިޔާބީތަކަކީ ތާރީހުގައި ރަން އަކުރުން ލިޔެވޭނެ ކަންތައްތަކެއްކަމަށް ބަޔާނުގައި ބުނެފައިވެއެވެ.\nޔުނައިޓެޑަށް ބަދަލުވިކަން ހާމަކޮށް ރޮނާލްޑޮ ސޯޝަލް މީޑިއާގައި އާންމުކުރި ބަޔާނުގައި ބުނެފައިވަނީ ޔުނައިޓެޑަކީ އަބަދުވެސް އޭނާގެ ހިތުގައި ހާއްސަ މަގާމެއް ދެވިފައިވާ ކުލަބެއް ކަމަށެވެ. އަދި އެކުލަބަށް ބަދަލުވާކަން އިއުލާނުކުރި ވަގުތުން ފެށިގެން ސަޕޯޓަރުންގެ ފަރާތުން ލިބެމުންދާ މެސެޖުތަކުގެ ސަބަބުން އުފާވާ ކަމަށާއި އޯލްޑް ޓްރެފޯޑުގައި ސަޕޯޓަރުންގެ ކުރިމަތީގައި ކުޅެލަން ލިބޭނެ ދުވަހަކަށް ކެތްމަދުވެފައިވާކަމަށްވެސް ރޮނާލްޑޯ ބުންޏެވެ.\nޔުވެންޓަސް އިން ހާމަކޮށްފައިވާ ގޮތުގައި ރޮނާލްޑޯ ޔުނައިޓެޑަށް ވިއްކާލީ 13 މިލިއަން ޕައުންޑަށެވެ. މިއަދަދު ފަސް އަހަރަށް ބަހާލައިގެން ދެއްކޭގޮތަށް އޮތްއިރު ބޯނަސްގެ ގޮތުގައި ޔުނައިޓެޑުން އިތުރު 12 މިލިއަން ޕައުންޑުވެސް ދައްކަންޖެހޭނެއެވެ. އެހެންކަމުން މުޅި ޖުމްލަ ޔުނައިޓެޑުން ޔުވެންޓަސް އަށް ޓްރާންސްފަރ ގެ ގޮތުގައި ޖުމްލަ 25 މިލިއަން ޕައުންޑު ޚަރަދުކުރާނެއެވެ.\nރިޕޯޓުތައް ބުނާގޮތުން މި އަގުގައި ރޮނާލްޑޯ ވިއްކާލުމާއި ގުޅިގެން ޔުވެންޓަސް އަށް މިއަހަރުގައި 12 މިލިއަން ޕައުންޑުގެ ގެއްލުމަކާއި ކުރިމަތިލާން ޖެހޭނެއެވެ.\nކްރިސްޓިއާނޯ ރޮނާލްޑޯ ޔުވެންޓަސް މެންޗެސްޓަރ ޔުނައިޓެޑް ކުޅިވަރު


ކުރެހުން އެޅުނޭ ހިތުގެ އަޑީގައި 15 (ފަހުބައި) – Esfiya – Dhivehi Vaahaka Site\nކުރެހުން އެޅުނޭ ހިތުގެ އަޑީގައި 15 (ފަހުބައި)\n- by mariyanbu - 25- December 8, 2018\nކައިރީގައި ހުރި އައިޒަން ހުރީ ހިނިތުންވެލައިގެން އިހްސާންއާއި ދިމާއަށްބަލާށެވެ. އައިޒަން ބޮލުން ކޮށްލި އިޝާރާތާއިއެކު ތިން ޕޮލިހުން ގޮސް އިހްސާން އާއި ހަނާން އާއި ޝާނާގެ އަތުގައި ބިޑި އަޅުވައިލިއެވެ. ތިން މީހުންވެސް މާ ގަދަ ހަދާކަށް ނޫޅެއެވެ. ”އަދި އެބޮތް ދޯ ނޭނގޭ ކަމެއް؟” އައިޒަން މާނަ ފުން ގޮތަކަށް ބުނެލިއެވެ.\n”ހައިޝަމް ކަލޭއާއި އެކު މަސައްކަތް ކުރަން ފެށީ މަ ބުނެގެން…. ސަބަބަކީ ހައިޝަމްއަކީ ސީކްރެޓް އިންވެސްޓިގޭޓާރ އަކަށްވީމަ..މަ އެކްސިޑެންޓު ވީ ވެސް ހައިޝަމްއަށް އެވާހަަކަ އެއްކޮށް ކިޔާދީފައި އޮއްވަ.. ހުރިހާ އެއްޗެއް ކިޔާދީ ނިމުނު ފަހުން.. މަ މިހުރިހާ ދުވަހު ކުރަމުން އައި މަސައްކަތް ކާމިޔާބު ވެއްޖެ..” އައިޒަން ދިޔައީ ހުރިހާ ހަގީގަތެއް ހާމަކުރަމުންނެވެ. އޭނާއަށް މިއަދު ނިފްޝާއަށް އިންސާފު ހޯދާދެވުމުން ހުރީ އެހައިމެ އުފާވެސް ވެފައިއެވެ.\n”މަށަށް ހީވިއޭ ހައިޝަމް ކަލޭ މަފަހަތުން އުޅުނީ ކޮންމެވެސް ބޭނުމެއްގައޭ…” އިހްސާން ތެޅިފޮޅެން ފެށިއެވެ. ހީވީ މޮޔަވެފައި ހުރިމީހެއްހެންނެވެ. ”ހެހެހެެހެ.. ދެން ކިތަންމެ ވަރަކަށް ތިހެން ކިޔަސް ސަލާމަތެއް ނުވެވޭނެ..” ހައިޝަމް ހެމުން ބުނެލީ އިހްސާން ރުޅި އަރުވާލުމުގެ ބޭނުމުގައެއްނޫނެވެ. ނަމަވެސް އިހްސާން އައީ އަމަށަކު ރުޅިއެއްނޫނެވެ. ”އާދޭ ދާން” އައިޒަން އެހެން ބުނުމާއިއެކު އެންމެން އެތަނުން ނިކުންނަން ހިނގައިގަތެވެ. އިހްސާން ދިޔައީ ސަލާމަތްވާން އެކި މަސައްކަތް ކުރަމުންނެވެ. ނަމަވެސް އޭނާއަށް ސަލާމަތްވެވޭނެ ހެއްޔެވެ؟ ތިން މީހުންނާއިއެކު އެތާ ތިބި ހުރިހާ ފުލުހުން ގޮސް އެމީހުންގެ ޖިޕަށް އެރިއެވެ. ނަމަވެސް އައިޒަން އާއި ހައިޝަމް ދިޔައީ އައިޒަންގެ ސައިކަލުގައިއެވެ. ދެ މީހުންގޮސް އެރީ ކޮފިއަކަށެވެ.\n”ހައިޝަމް ވަރަށް ބޮޑަށް ތޭންކްސް.. ހައިޝަމްގެ އެހީއާއި ނުލައި މަށަށް މިކަން ނުވެސް ވާނެ… ތޭންކްސް އަ ލޮޓް…” އައިޒަން ދިޔައީ ހައިޝަމް ކޮށްދިން ކަންތަކަށް ފަށްފަށުން ޝުކުރުއަދާކުރަމުންނެވެ. ހައިޝަމް ވެސް އެއީ އެއްވެސް ކަމެއް ނޫނޭ ކިޔާފައި ކޮފީ ބުއިމާގެން ކުރިއަށް ދިޔައެވެ. ”އައިޒަން.. ދެން އަވަހަށް އިންނަންވީނުން.. މިހާރު ކުށްވެރިންވެސް ހޯދުނީނުން.. ގެއްލިދާނެ ލަސް ކުރަން ހަދައިގެން..” ހައިޝަމް ކޮފީން އެތިކޮޅެއް ބޯލިއެވެ. އައިޒަން ފެށީ ހޭށެވެ. ވަކި އެއްޗެކޭ ނުބުނެއެވެ. ދެމީހުން އެގޮތުގައި ތިބެ ކޮފީ ބޮއި ނިންމާފައި ގެއަށް ދާން މިސްރާބު ޖެހިއެވެ. ހައިޝަމްވެސް ދިޔައީ އައިޒަން އާއިއެކު އައިޒަންމެންގެ ގެއަށެވެ.\n”މަންމާ.. ބައްޕާ.. އާދެބަލަ.. ވާހަކައެއް ބުނަން..” އައިޒަން ގެއަށް ވަނެފައި ގޮވަން ފެށީ އޭނާގެ މަންމަ އާއި ބައްޕައަށެވެ. ހީވާގޮތުން މިއަދު ވީ ކަންތަކުގެ ވާހަކަ ބުނަން އުޅެނީ ކަންނޭގެއެވެ. ”ކިހިނެއްވީތަ ދަރިފުޅާ… ތަނެއްގަ ރޯވީތަ؟ ކިހިނެއްވެފަ ތިހުރީ ތުންފަތަށް؟ މުޅިގައިގައި ކިލާއެއްނު ތިހުރީ.. ކޮންތާކު އުޅެފައި ތިއައީ؟” އުސްވާ އެއްފަށްޗަކަށް ހުރިހާ ސުވާލެއް އަމުނާލިއެވެ. ދެވަނަ ފަހަރަށް އައިޒަންއަށް ކަމެއް ވާކަށް އުސްވާ ނޭދެއެވެ. ”ތެދެއް ދަރިފުޅާ.. ކިހިނެއް ވީތަ؟” ހުޒާމުވެސް ހާސްވެފައި ހުރިވަރުން ސުވާލުކުރިއެވެ. ”އަޅުގަނޑު މިއައީ ނިފްޝާއަށް އެހެން ހެދި މީހުން އަތުލައިގަނެފައި.. އަދި އަޅުގަނޑަށް އެހެން ހެދި މީހުންވެސް..” އައިޒަން ވާހަކަ ދައްކަން ފެށިއެވެ. ”ހައިޝަމް އެއީ ތެދެއްތަ؟ އަލްހަމްދުލިއްލާހް..” ހުޒާމްވެފައި ހުރި އުފަލާއިއެކު ގަބޫލުނުކުރެވިފައި އިނދެ ބުނެލިއެވެ. ”އާން ބޭބޭ.. އެކަން ވެއްޖެ.. ދެން އޮތީ އައިޒަންގެ ކައިވެނި އެއްނު…” ހައިޝަމް އައިޒަންއާއި ދިމާއަށް އެއްލޯ މަރައިލައިފައި ބުނެލިއެވެ. އެވަގުތު އައިޒަން ޖަހާލީ އިސް ދަށަށެވެ. ”އާން ދެން އޮތި ތި ކަމެއްނު.. ދޯ ދަރިފުޅާ.. އަވަހަށް އިނާޝާ އަށް އަންގަންވީ.. އެކަމަކު ކިހިނެއް ދަރިފުޅުމެން އިހްސާންމެން.. އުސްވާވެސް ހުރީ ވަރަށް އުފާވެފައިއެވެ. އައިޒަން އެމީހުން ކުރި ކަންތަކުގެ ވާހަކަ ދިޔައީ އަލިފުން ޔާއަށް ކިޔައިދެމުންނެވެ. ހުރިހާ ވާހަކައެއް ކިޔާއިދީ ނިމުމާއިއެކު އުސްވާ ދެން އަވަސްވެގަނީ އިނާޝާއަށް އެހަބަރުދޭށެވެ. އިނާޝާއަށް ވެސް ވީ އުސްވާއަށް ވީވަރެވެ. އައިޒަން އަދި ހައިޝަމް އެވާހަކަ ސިމާލުއަށް ކިޔާދިނުމުން އޭނާ ކުރީ ޝަކުވާއެވެ. ސިމާލު ކައިރީ ބުނެނުލައި ހުރިހާ ކަމެއް ކުރީމައެވެ. އެންމެންވެސް ދެން އަވަސް ވެގަނީ އައިޒަންއާއި ނިފްޝާގެ ކައިވެންޏަށެވެ.\n** އެއް ހަފްތާ ފަސް**\nކަޅު ކުލައިގެ ފަޓުލޫނަކާއިއެކު ހުދު ކުލައިގެ ގަމީހަކާއި ކަޅު ކުލައިގެ ކޯޓެއް ލައިގެން ހުރި އައިޒަން އެހާވެސް ފުރިހަމައެވެ. އިސްތަށިގަނޑު ރީތި ގޮތަކަށް ސްޓައިލް ކޮށްލާފައިވާއިރު ތުނި ކޮށް ފަޅާފައިވި ތުނބުޅިން އައިޒަންގެ ފިރިހެންވަންތަ ކަމާއެކު އަދި އެ ފުރިހަމަކަންވެސް އިތުރު ކޮށްދެެއެވެ. ބަަލައިލަން ކިތަންމެހާވެސް ރީއްޗެވެ. ”އައިޒަނޫ…. މިރޭ ހާދަހާވާ ރީއްޗޭ… ޔަގީން ނިފްޝާގެ ކަޅި އެހެން ފަރާތަކަށް އަބުރާވެސް ނުލައިނެކަން..” އައިޒަން ސިއްސައިގެން ދިޔައީ ސިމާލު އާއި ހައިޝަމް އައިސް ވާހަކަދައްކަން ފެށުމުނެވެ. ”ހޫން.. ދެން ހެވޭ..” އައިޒަން ރަކިވެފައި އިނދެ ބުނެލިއެވެ. ”ހައިޝަމް.. މަށަކަށް ހިޔެއްނުވެ ދެން މިސޮރު ފެންނާނެ ހެން ވެސް… ޕޮލިހަކަށް ވީމަ ވެސް ހީވި އެހެން ކަމެއްހެން ވިޔަ.. ދެން ހުންނާނި އަބަދުވެސް ބިޒީވެފަ…” މިފަހަރުވެސް ވާހަކަދައްކަން ފެށީ ސިމާލުއެވެ. އައިޒަން އާއި ދިމާއަށް އެކި ވައްތަރު ޖައްސަމުންނެވެ. އަދި މީހުން ލަދު ގަންނަވާލާ ކަހަލަ ގޮތަކަށް ބަލަން ހުރެއެވެ. ”ސާބަހޭ… ބަލަން ހުންނާތި.. ތި ސިމާލު މީހަކާ އިންނަ ދުވަހަކުން މަށަށް ވެސް އިނގޭނެ އިނގޭ ހަމަ ތިގޮތަށް ދިމާކުރަން..” އައިޒަންވެސް ވަކި ގޮތް ދޫކުރާކަށް ބޭނުމެއް ނުވިއެވެ. ”ބަލާނަމޭ ތިޔެއް..” ސިމާލުވެސް ހަމަ އޭނާގެ ގޮތުގައި ހުރެ ބުނެލިއެވެ. ތިން މީހުން އެ ސަކަރާތުގައި އެތަށް އިރެއް ވަންދެން ހުއްޓާ ދެން އެތަނަށް އައީ އައިޒަންގެ މަންމައެވެ. އަވަހަށް އަންނާށޭ ބުނާށެވެ. ކައިވެނި ކުރުން އޮތީ މިސްކިތުގައި ކަމުން އެންމެންވެސް އަވަސްވެގަނީ އަވަހަށް މިސްކިތަށް ދިޔުމަށެވެ. އައިޒަންގެ އާއިލާގެ މީހުން މިސްކިތަށް ދިޔައިރު ނިފްޝާގެ އާއިލާވެސް އެތަނަށް އަންނަތަން ފެނެއެވެ.\nކަޅު ކުލައިގެ ބަޓަފުލައި އަބާޔާއި އެކު ހަމަ އެކުލައިގެ މޫނު ފޮތިކޮޅެއް އަޅައިގެން ހުރި ނިފްޝާ މިއަދު އެހެން ދުވަސް ދުވަހާ ވަރަށްވެސް ތަފާތެވެ. ސަބަަބަކީ މޫނު ފޮތިކޮޅުގައި ތަތް ކުރެވިފައިވާ ހުދުކުލައި އެސްތަކުގެ ސަބަބުންނާއި ހެދުމުގެ ފަސްބައިގައި ހަމަ އެއް ޑިޒައިނަކަށް ތަތް ކުރެވިފައިވާ ހަމަ އެކުލައިގެ އެސް ތަކުންނެވެ. އަތް ވަނީ ކަޅު ކުލައިގެ އަންގިއަކުން ނިވާކޮށްލާފައިއެވެ. ނިފްޝާގެ ރީތިކަންވެސް އިންތިހާއެވެ. ހުރިހާ އަންހެނުން ތިބީ ކަޅުކުލައިގެ ހެދުމަކާއިއެކު ހަމަ އެކުލައި ޝޯލް ރީތިގޮތަަކަށް އަޅައިލާފައެވެ. ފިރިހެނުން ތިބީ ކަޅުކުލައިގެ ފަޓުލޫންކާއިއެކު ހުދު ކުލައިގެ ގަމީހެއް ލައިގެންނެވެ. ”ދޮންތާ.. އެންމެފަހުން އިންނަން ތި ޖެހުނީ ހަމަ އައިޒަން އާއެއްނު…” މީޝާ ދިޔައީ ނިފްޝާ ލަދު ގަންނަވާލުމުގެ ގޮތުން އެކި ވާހަކަ ދައްކަމުންނެވެ. މީޝާ ބުނެލައި ބަސްތަކުން އެތާ ތިބި އެންމެން ހޭންފަށައެވެ. ނިޔާޝް އަދި ސުހައިލުވެސް ދިޔައީ އެކަމުގައި އެންމެ ފުރިހަމައަށް ބައިވެރި ވަމުންނެވެ.\nއައިޒަންއަށް ހުރެވުނީ އެހެން ފަރާތަކަށް ބަލާލަން ވެސް ނޭނގިފައެވެ. އޭނާގެ ކުރިމަތިން ފެންނަމުން ދިޔަ ސޫރައިގެ ސަބަބުންނެވެ. ހާދަހާވާ ރީއްޗޭ އައިޒަންގެ ހިތަށް އެރިއެވެ. ”އައިޒަނޫ.. އައިޒަނޫ.. ސާބަހޭ.. އެކުއްޖާ އެހުރީ ލަދުގަނެފައި ކަންނޭގެ ތިހާވަރަށް ބަލާތީ… އެންމެން ހަމަވީ އޭ އެއޮތް… ކިހާއިރެއް މިހާރު ގޮވާތާ… އަނގައަށްވެސް ތަދުވެއްޖެ.. އާދޭ އެތެރެއަށް ވަންނަން…” ހައިޝަމް ގޮވާ ގޮވާ އެތަށް އިރެއް ވީފަހުން ވެސް އައިޒަން އަށް ހޭވެރިކަމެއްް ނުވެއެވެ. އެނާ ހުރީ ނިފްޝާއާ ދިމާއަށް ބަލަން ގެއްލިފައެވެ.\nއެންމެން ހަމަވުމުން ކައިވެނި ފެށިއްޖެއެވެ. ގާޒީ ހުތުބާ ކިޔަމުން ދިޔައިރު އެންމެންވެސް ތިބީ އަޑުއަހާށެވެ. ވަކިން ހާއްސަކޮށް އައިޒަންއާއި ނިފްޝާއެވެ. ”އަނބިގަބޫލުކޮށްފިން” އައިޒަންގެ ފިރިހެންވަންތަ އަޑުން އަނބިގަބޫލުކޮށްފީމޭ ބުނެވުނު ހިނދު ނިފްޝާއަށް ކުރެވުނީ ބަޔާންކުރަން ދަތި އިހްސާސެކެވެ. އަދި ގައިން ހީބިހި ނަގައިގެން ދިޔައެވެ. އޭނާއަށް ފުރަތަމަވެސް ބަލައިލެވުނީ އައިޒަންއާއި ދިމާއަށެވެ. އެވަގުތު އައިޒަންވެސް އިނީ ނިފްޝާއާ ދިމާއަށް ހިނިތުންވެލައިގެން ބަލާށެވެ. އަމާންކަމާއި އޮމާންކަމާއިއެކު ކައިވެނި ނިމިގެން ދިޔައިރު އައިޒަން އަށާއި ނިފްޝާއަށް ދިޔައީ ހައިޝަމް އާއި ސިމާލުގެ އިތުރުން މީޝާ އާއި ނިޔާޝްއާއި ސުހައިލުވެސް ދިޔައީ ދެމީހުން ލަދު ގަންނަވާލުމުގެ ގޮތުން އެކި ވާހަކަ ދައްކަމުންނެވެ. ސުޖާއު އަދި ހުޒާމުވެސްއެކަމާއި ހޭން ހުއްޓެވެ. އެދެމީހުންވެސް އެއްޗެކޭ ބުނާކަށް ގަސްތެއްނުކުރެއެވެ. އެގޮތުގައި ތިބެ އެންމެންވެސް ދެން މިސްރާބު ޖެހީ އައިޒަންމެންގެ ގެއަށް ދިޔުމަށެވެ. ގެއަށް ދިޔަ މަގުމަތީގައި ވެސް ދިޔައީ އެކިއެކި ވާހަކަދައްކަމުންނެވެ. އައިޒަން އަދި ނިފްޝާވެސް ދިޔައީ އެންމެންނާ އެއްބައިވެލައިގެން ވާހަކަދައްކަމުންނެވެ.\nއައިޒަންމެން ގެއަށްގޮސް އެކިއެކި ވާހަކަތަކުގައި އާއި މަޖަލުގައި ތިބެ ދަންވަން ކައިރިވުމުން އެންމެން ގެއަށް ދާން އަވަސްވެގަނެވެ. ނިފްޝާނޫނީއެވެ. ނިފްޝާގެ ލޮލުން ވަނީ ކަރުނަ ނީރައިލާފައިއެވެ. އޭނާގެ މަންމައާއި ދުރުގައި އުޅެންޖެހުމުންނެވެ. މިއީ އޭނަގެ މަންމައާއި ތަނެއްގައި ވަކިން އުޅޭ ފުރަތަމަ ފަހަރެވެ. އިނާޝާ ދިޔައީ ނިފްޝާއަށް އެތަށް ބައިވަރު ނަސޭހަތްތަކެއް ދީފައެވެ. އެންމެން ދިޔުމުން އުސްވާމެންވެސް ނިންމީ އަވަަހަށް އަރާމު ކޮށްލުމަށެވެ. އައިޒަން އަދި ނިފްޝާ ކޮޓަރިއަށް ވަނީ ސިޓިންގް ރޫމުގައި ވަގުތުކޮޅެއް ހޭދަކޮށްލުމަށްފަހުއެވެ.\n”ނިޝް.. އިނގޭތަ އަހަރެން ހާދަ އިންތިޒާރެއް ކުރީމޭ މި ދުވަހަށް… މިއަދު ވަރަށް އުފާވެއްޖެ.. އެންމެ ކުޑައިރުން ފެށިގެން އަހަރެންގެ ހިތުގައި ތި ސޫރަ ކުރެހުނު… އެންމެ ކުޑައިރުން ފެށިގެން އެތަށް ހުވަފެންތަކެއް ބެލިން… ދުވަހަކުވެސް އަހަރެން ނިޝް ބާކީއެއް ނުކުރާނަން… އަހަރެން ވަރަށް ލޯބިވޭ ނިޝްދެކެ… ވަރަށް ވަރަށް ބޮޑަށް… އައި ލަވް ޔޫ ނިޝް…” ނިފްޝާގެ ގައިގައި ބައްދާލައިގެން ހުރެ އައިޒަން ދިޔައީ ނިފްޝާއާއި އެކި ވާހަކަތައް ހިއްސާކުރަމުންނެވެ. އަދި އެންމެ ފަހު ބަސް ބުނެލީ ނިފްޝާގެ ނިތްކުރިއަށް ބޮސްދީފައިއެވެ. ”އައިޒަން.. އަހަރެންވެސް ވަރަށް އިންތިޒާރުކުރިން މިދުވަހަށް.. އެންމެ ފަހުން އަހަރެމެން ދެ މީހުންގެ އިންތިޒާރަށް ވެސް ނިމުންއައީ ކިހާ ފޮނިކޮށް… އަހަރެންވެސް އައިޒަންދެކެ ވަރަށް ބޮޑަށް ލޯބިވޭ.. އައި ލަވް ޔޫ ޓޫ…” ހަމަ އެގޮތުގައި ތިބެ ނިފްޝާވެސް ދިޔައީ އައިޒަންއާ ވާހަަކަ ދައްކަމުންނެވެ. ދެމީހުންގެ މޫނުމަތިންވެސް ފެންނަމުންދަނީ އުފާވެރިކަމެވެ. ދެމީހުންގެ ލޮލުންވެސް ބުނެދެނީ ދުވަހަކުވެސް ދޫނުކޮށްލާނެ ވާހަކައެވެ. ”އައިޒަން.. ސުވާލެއް ކޮށްލަންތަ؟” ނިފްޝާ އައިޒަންއާ ދުރުވެލިއެވެ. އަދި މޫނުގައި ފިރުމާލީ ނުހަނު އޯގާތެރިކަމާއި އެކީއެވެ. ”ހޫމް.. ބުނެބަލަ..” އައިޒަންވެސް ނިފްޝާގެ މޫނުގައި ހިފަހައްޓާލިއެވެ. ”ކީއްވެ އަހަރެންނަށް ނިޝް އޭ ކިޔަނި؟” ނިފްޝާ އައިޒަންގެ ލޮލަށް ބަލަން ހުރެ ބުނެލިއެވެ. ”ކިހިނެއްވީ؟ ހިތްހަމަނުޖެހެނީތަ އެނަން ކިޔާތީ؟ ނިޝް ހިތްހަމަނުޖެހެންނާ އަހަރެން ބަދަލުކޮށްލަދާނަން…” އައިޒަން ދެރަވި ކަމަށް ހަދާލައިފައި ބުނެލިއެވެ. ”ނޫނޭ.. ހިތްހަމަނުޖެހެނީއެއް ނޫން.. އެންމެން ނިފޫ އޭ ކިޔާފަ.. އައިޒަން އަހަރެންނާ ދިމާއަށް ނިޝްއޭ ކިޔާތީ އަހާލި.. އޯކޭ އެނަންކިޔަސް..” ނިފްޝާ ހިނިތުންވެލައިގެން ހުރެ ބުނެލިއެވެ. އެގޮތުގައި އެތަށް ވާހަކައެއް ދައްކަން ތިބެފައި ދެމީހުންވެސް އަވަސްވެގަނީ ދެރަކުއަތުގެ ނަމާދު ކުރާށެވެ. ނަމާދުކޮށް ނިންމާފައި ނިފްޝާގާތަށް އައިޒަން އައިސް އޭނާގެ ނިތްކުރީގައި ކަނާ އަތް އަޅާފައި ދުޢާ ކުރަން ފެށިއެވެ. އެކުރަނީ ކީއްކަން ހަމަ ރަނގަޅަށްވެސް ނިފްޝާއަށް އެނގެއެވެ. އެއީ ކައިވެނި ކޮށް ދެމަފިރިންގެ ޖަމާޢަތުގައި ކުރާ ދެރަކުޢަތުގެ ނަމާދާއި އެޔަށްފަހު ފިރިމީހާ އަނބިމީހާގެ ނިތްކުރީގައި އަތްއަޅާފައި ކިޔާ ދުޢާއެވެ. ނަމާދުކޮށް ނިމުމުން ނިފްޝާ މުސައްލަ އޮޅާލައިފައި ކަބަޑް ގައި ބާއްވައިލުމަށްފަހު އައިސް އައިޒަންގެ ގާތުގައި އޮށޯވެލިއެވެ. އިސާހިތަކު ދެމީހުންވެސް ނިދީގެ ފުން ކަނޑަކަށް ގެނބިގެން ދިޔައީ ބަސްބުނާހާ އަވަހަށެވެ.\nދުވަސްތައް ހަލުވި ކަމާއިއެކު ފާއިތު ވަމުންދެއެވެ. އެންމެންގެ މޫނުމަތިން ވެސް ފެންނަމުންދަނީ ހިތްހަމަޖެހުމާއި އުފާވެރިކަމެވެ. މިއަދު މީ ހުކުރު ދުވަހެއްކަމުން ގިނަގޭގޭގައި މީހުން އަވަދިނެތި އުޅެމުން ދިޔައީ ފިރިހެންވެރިން ހުކުރުން އަންނަންވާއިރަށް މީރު އެއްޗެއް ހަދާލައިށެވެ. ނަމަވެސް އުސްވާމެން ރޭނގަޑަށް ބަތްކައްކާލި ގޮތަށް ތިބީއެވެ. ސަބަބަކީ ނިފްޝާމެން ގޭން މިއަދު އާއިލާއަށް މެންދުރުގެ ކެއުމަށް ދަޢުވަތު ދިނުމުންނެވެ. ނަމާދު ކޮށްލައިގެން ލޯގަނޑު ކުރިމަތީގައި ރީތިވާން ހުރި ނިފްޝާ ސިއްސައިގެން ދިޔައީ ފަހަތުން އައިޒަން އައިސް ބަައްދާލުމުންނެވެ. ހުދު ކުލައިގެ ސްކިނީއަކާއިއެކު ރައް ކުލައިގެ ގަމީހެއް ލައިގެން ހުރި އައިޒަންގެ ރީތިކަން އިންތިހާއެވެ. ގަމީހުގެ އަތް އުޅަބޮށްޓާއި ހަމައަށް އޮޅާލައިފައި ވުމުން އަދި މާ ފުރިހަމަކަމަށް ދައްކައެވެ. ނިފްޝާއަށް ހިތާހިތުން އޭނާގެ ފިރިމީާަގެ ރީތިކަމަށް ތައުރީފު ކޮށްލެވުނެވެ. ”ދެން އައިޒަން.. ދުރުވޭ.. މިހާރު އެއޮށް ދާގަޑި ޖެހެނީ.. އަދި އަހަރެން މިހުރީ ހުރިގޮތް..” ނިފްޝާ ޝަކުވާކޮށްލިއެވެ. ”ތަތްކަމަނަ އެއްނު ތީ.. ދެން ގަޑިވެސް ޖެހޭނުން…” އައިޒަން ލާނެއް ގޮތަކަށް ބުނެލިއެވެ. ނިފްޝާ އައިޒަންގެ ބުރަކަށީގައި ޖަހާލިއެވެ. ”އައްދިއްޔޯއި… ހާދަ ބާރަކަށް ތި ޖެހީ ތަތް ކަމަނާ… ޔަގީނޭ ބުރަކަށި ބިންދާގެންކަން އެދިޔައީ…” ނިފްޝާ ޖަހާލިތާ ފިރުމަން ހުރެ ތަދުވާކަމަށް އައިޒަން ހަދާލީ ނިފްޝާ ހެއްވާލުމުގެ ބޭނުމުގައެވެ. ކަން ވީވެސް އެހެންނެވެ. ހޭންފެށުމާއިއެކު ނިފްޝާގެ ދޮން ކޯތާފަތަށް ޖަންބުކުލަ އަރައިގެން ދިޔައެވެ. އައިޒަން ދުރަށް ކޮށްޕާލައިފައި ނިފްޝާ ރީތިވާން ފެށީ ދެފަރާތަށް ބޯހޫރުވާލައިފައިއެވެ. ވަށް ބުރުގަލެއް އަޅާލައިި އޭގެ މަތިން މޫނު ފޮތިކޮޅު ނިފްޝާ އައްސާލިއިރުވެސް އައިޒަންއިނީ އޭނާއާ ދިމާއަށް އެސްފިޔަ ޖަހާވެސް ނުލައި ބަލައިށެވެ. އެންމެ ފަހު ކަމަކަށް ގަޔަށް ސެންޓު ބުރުވައިލައިފައި އަތަށް އަންގި ލައްވާލިއެވެ. އަދި އިސްޓާކީނަށް އަރަން ފަހަތަށް އެނބުރުނު ނިފްޝާ ހުއްޓުން އެރީ އައިޒަން ބަލަން އިނުމުންނެވެ. މިއޮށްހުރިހާއިރު އައިޒަން އޭނާއާ ދިމާއަށް ބަލަން އިންކަން ހަމަ އެއްގޮތަކަށްވެސް ނިފްޝާއަކަށް ނޭނގެއެވެ. ”މަނިކުފާނު ކޮންތަނަކަށްތޯ ތިބައްލަވަަނީ..” ނިފްޝާ އައިޒަންގެ މޫނުގައި އަތް ނުޖެހޭނޭ ވަރަށް އަތް ހޫރުވާލީ އައިޒަން އޭނާ އާ ދިމާއަށް ގެއްލިފައި އިނުމުންނެވެ. ދެތިން ފަހަރަކު އެހެން ހަދާލުމުން އައިޒަންއަށް ހަމަ ބިމަށް އާދެވުނެވެ. ”ހުމް.. ކީކޭ..” އައިޒަން ނޫންކަމަށް ހަދައިލާފައި ބުނެލިއެވެ. ”މިއަހަނީ މަނިކުފާނު ކޮންތާކަށް ހޭ ބަލަން ތީނީ..” ނިފްޝާ އަނެއްކާވެސް އެސުވާލު ތަކުރާރު ކޮށްލިއެވެ. ”ނިޝް ރީތިކަމުން ނިޝް އާއި ދިމާއަށް ބަލަން އިނދެވުނީ…މާޝާﷲ ނިމުނީތަ؟” އައިޒަން އޭނާ ބެލި ސަބަބު ބުނެދީފައި ނިފްޝާ ނިމުނުތޯ ސުވާލިކުރިއެވެ. އޭރު ނިފްޝާ އިނީ އެންމެ ފަހު ކަމަކަށް އިސްޓާކީންޏަށް އަރާށެވެ. ”ނިޝް އަށް އެނގޭތަ؟ ނިޝް އާ ވަރަށް ގުޅޭ ތިވައްތަރު ހެދުން.. އަދި މޫނުބުރުގާ އެޅީމަ މާ ރީތި.. ހީވަނީ ހަމަ ޕަރީއެއް ހެން.. މާޝާﷲ.” ނިފްޝާ ލައިގެން ހުރި ކަޅުކުލައިގެ ބަޓަފުލައި އަބާޔާ ހެދުމަށް އިޝާރާތް ކޮށްލަމުން އައިޒަން ބުނެލީ ރީތި ހިނިތުންވުމަކާއެކީއެވެ. ނިފްޝާވެސް އެހެން ހެއްޔޭ ކިޔައިފައި ކޮޓަރިން ނިކުންނަން ހިނގައިގަނީ މަންމަމެންވެސް މިހާރު ތިބޭނީ ލަސްވެފައިކަން އިނގުމުންނެވެ. ފަހަތުން އައިޒަންވެސް ދިޔައެވެ. ”އަހާ.. ހިނގާ އަވަހަށް ދާން.. މަންމަމެން މިތިބީ ދަރިފުޅުމެން ނުނިކުމެގެން.. މިހާރު އެއޮށް ފަސް މިނެޓަށް ވީ.. ހިނގާ ދަމާ..” ނިފްޝާމެން އައިސް ހުއްޓިލުމުުން އުސްވާ ވާހަކަދެއްކިއެވެ. ދެން އެންމެންވެސް އަވަސްވެގަނީ ނިފްޝާމެންގެ ގެއަށް ދިޔުމަށެވެ.\n”އަނހާ.. މިއޮށް އައީނުން.. ހިނގާ އަވަހަށް ކާން ދަމާ..” އިނާޝާއަށް އެގެއަށް ވަތް އައިޒަންމެން ފެނުމުން ހިނިތުންވުމަކާއިއެކު ބުނެލިއެވެ. ކާން ތިބިއިރުވެސް އެންމެން ދިޔައީ ނުހަނު ފޯރީގައި ވާހަކަ ދައްކަމުންނެވެ. ”މިއަދު މިހުރީ އައިޒަންއަށާއި ނިފްޝާއަށް އެންމެ މީރު އެއްޗެހި ހަދާފައި..” އިނާޝާ ތަށިތަކަށް ޖޫސްއަޅަމުން ބުނެލިއެވެ. ކައިރީގައި ނިފްޝާވެސް އެކަމުގައި އެހީތެރިވަމުން ދިޔައެވެ. ނިފްޝާގާތު ދެފަހަރަކު ގޮސް ކާން އިށިންނާށޭ ބުނުމުންވެސް ހުރީއެވެ. ”އަހަރެމެންނަށް މީރު އެއްޗެހި ވެސް ޖެހޭނުން ހަދަން..” މާޔާ ބޯޑާވެފައި އިންކަމަށް ހަދައިލާފައި ބުނެލިވާހަކައިން އެތާ ތިބި އެންމެންވެސް ފެށީ ހޭށެވެ. އެގޮތުގައި ތިބެ އެންމެން ކައިނިއްމާލައިފައި ތިބީ ބޭރު ޖޯލިފަތީގައި އަރާމުކޮށްލާށެވެ. އަދި ދިޔައީ ހުއްޓާނުލައި ވާހަކަ ދައްކަމުންނެވެ. ނިޔާޝް އަދި ސުހައިލު އެތަނުގައި ހުރިނަމަ އެއަށްވުރެ ފޯރިގަދަވާނެއެވެ. ނަމަވެސް މީޝާ އަދި ނިފްޝާގެ ޒުވާބުންވެސް ވަނީ އެތަން ނުހަނު ބޮޑަށް ފޯރިގަދަވެފައިއެވެ. ސުޖާއު މެންވެސް ތިބީ ނިފްޝާއާއި މީޝާގެ ސަބަބުން ހީހީ ހަލާކުވެފައިއެވެ.\n**3 އަހަރު ފަސް**\n”ޑެޑީ.. މަންމީ..” އަތިރީގައި ދުވަމުން ދިޔަ ތިން އަހަރުގެ ޒެލީންއަށް ވަނީ ގިނަ ބައެއްގެ ސަމާލުކަން ހުއްޓިފައެވެ. ލާފައިވާކަޅުކުލައިގެ ހެދުމުާއި އަޅާފައިވާ ޕީޗް ކުލައިގެ ޝޯލް އިން ޒެލީންގެ ރީތިކަން ދެގުނައެވެ. އަދި ހެދުމުގައި އަޅާފައިވާ ޕީޗްކުލައިގެ ރޭންދާއިންވެސް ނުހަނު ފުރިހަމަކަމަށް ދައްކައެވެ. ހީވަނީ ހަމަ ކުރީގެ ނިފްޝާހެންނެވެ. ޒެލީންއަކީ އައިޒަންއާއި ނިފްޝާގެ ތިންއަހަރުގެ ދަރިފުޅެވެ. އެދެ މީހުންގެ ލޮލުގެ ނޫރެވެ. ދެ މީހުންގެ ފުރާނައެވެ. ”ދަރިފުޅާ.. ޑެޑީ މެންނާ އެއްވަރަށް ހިނގަން އާދެބަ.. ކޮއްކޮ ހުއްނާނި މަންމި އާއި ޑެޑީއާއި ދެކުދިންގެ އަތުގައި ހިފައިގެން.. އަވަހަށް އާދޭ..” އައިޒަން ނިކަން ލޯބިން ދުވަމުން ދިޔަ ނަފްޝާއަށް އަޑު އިވޭވަރަށް ބުނެލުމާއިއެކު ދުވެލައިފައި އައިސް އެދެ މީހުންގެ އަތުގައި ހިފާލިއެވެ. ޒެލީންއަކީ އެވަރުގެ ކުދިންނާ ބަލާފައި ނުހަނު ވިސްނުންތޫނު ކުއްޖެކެވެ. އަދި ނުހަނު ދީނަށްވެސް ލޯބިކުރާ ކުއްޖެކެވެ. ޒެލީންގެ އެދުމުގެ މަތިން އުމުރުން އެންމެ ދެއަހަރުގައި ބުރުގައިވެސް އެޅުވީއެވެ. އައިޒަން އާއި ނިފްޝާ އެދޭ ގޮތަށް އެމީހުންގެ ދަރިފުޅުދަނީ ތަރުބިއްޔަތު ކުރެވެމުންނެވެ.\n”ނިޝް.. އިހްސާން ބޭނުންވޭ ނިޝް އާ ބައްދަލުކުރަން.. އޭނާ ބޭނުންވޭ ނިޝްގެ ގާތުން މާފަށް އެދެން.. މިހާރު އިހްސާންއަށް ހުރިހާ ކަމެއްވެސް ވިސްނިއްޖެ.. ޝާނާއަށްވެސް.. އަދި ހަނާންއަށް ވެސް..” އައިޒަންމެންގޭގެ ބޭރުޖޯލިފަތީގައި އުޑަށް ނަޒަރު ހުއްޓަލައިގެން އިނދެ އައިޒަން ބުނެލިއެވެ. ”އަސްލުވެސްތަ؟ އަލްހަމްދުލިއްލާހް.. އައިޒަންއަށް އެނގޭތަ؟ އަހަރެން ކޮންމެ ދުވަހަކު ނަމާދުކޮށް ނިންމާފައި މާތްﷲގެ ހަޟްރަތުގައި އެތަށް ފަަހަރަކު ދެންނެވިން އެތިންމީހުންނަށް ހެޔޮ ވިސްނުން ދެއްވުމަށް… އަލްހަމްދުލިއްލާހް.. މާތްﷲ އަހަރެންގެ ދުޢާ އިޖާބަ ކުރައްވާފި..” ނިފްޝާ ވަރަށް އުފާވެލައިފައި ބުނެލިއެވެ. އަދި މާދަން ހެނދުނު ޕޮލިސް ސްޓޭޝަންއަށް ދާން ނިންމާފައި އެކި ވާހަކަތައް ދެއްކުމުގައި ޖޯލިފަތީގައި ތިއްބެވެ. ”ދެމަފިރިން މިތާ ބޭރުގައި ކީއްކުރަނީ؟” ދެ މީހުންވެސް ސިއްސައިގެން ދިޔައީ ފަހަތުން ސިމާލު ގެ އަޑު އިވުމުންނެވެ. ”ވާހަކަ ދައްކާލަން ތިބީ ހަމަ.. ސިމާލު ކޮންވަޑާމެއް މިގަޑީގަ؟” އައިޒަން ސިމާލު އައި ސަބަބު އޮޮޅުން ފިލުވައިލަން ބޭނުންވިއެވެ.”އާން.. ދެން އެއުޅެނީ ހަމަ އަހަރެން ފޮނުވާލަން.. ހުރެބަލަ.. މިއަދު މިގޭން ނުދާނަން ބާރަ ނުޖަހަނީހެންނެއް..” ސިމާލުބުނެލިއެވެ. ”އެންމެ ރަނގަޅު.. އަހަރެމެން ގެއަށް ވަންނާނި ސިމާލު މިތާ ބާއްވާފަ.. ދެން ބާރަ ޖެހީމަ ދޭ.. އެއްވެސް މައްސަލައެއް ނެތް..” އައިޒަން ހެމުން ހެމުން ބުނެލިއެވެ. ”ހުއް…” ސިމާލު އަނގަ ހަދާލިގޮތުން ނިފްޝާއާއި އައިޒަންގެ ހިނިގަނޑު ދިޔައީ ފަޅައިގެންނެވެ. ”އޭތް ކޮބާތަ ހައިޝަމް.. ދައްކާވެސް ނުލާ މިހާރު..” ހައިޝަމް މިދުވަސްކޮޅު ނުފެންނާތީ އައިޒަން ސިމާލުއާއި ސުވާލުކުރިއެވެ. ”މިހުރީނުން.. ހަމަ ހަނދާން ކޮށްލީ އައީ..” ހައިޝަމް ސަމާސާ ކޮށްލަމުން ބުނެލިއެވެ. ”ކޮބާތަ ޒެލީ.. އެމަންޖެ ދެކިލާހިތުންނޭ މިއައީވެސް..” ހައިޝަމް ބުނެލިއެވެ. ”މާ ދެކިލާހިތުން އައީމަ ނުދައްކާނަން.. ހެހެހެ…” އައިޒަން ވެސް ހަމަ ސަކާރާތްޖެހުމުގެ ބޭނުމުގައި ބުނެލިއެވެ. ހައިޝަމް ވަގުތުން އަނގައަށް ގޮތެއް ހަނދާލައިފައި ސަކަރާތް ޖެހުމުގައި އުޅުނެވެ. ސިމާލު ބުނިހެން އެންމެން ވެސް ގެއަށް ދިޔައީ ހަމަ ބަރާބަރު ބާރަ އަށެވެ. އައިޒަންމެންނަށްވެސް ގެއަށް ވަދެވުނީ ހަމަ އެގަޑިއަށެވެ.\n”ނިފްޝާ.. އަހަންނަށް މަޢާފު ކުރޭ.. އަހަރެންނަށް މިހާރު ހުރިހާ ކަމެއް ވިސްނިއްޖެ.. އޭރު އަހަރެންނަށް އުޅެވުނީ އަނދިރި ގަނޑެއްގެ ތެރޭގައި.. މިހާރު އަހަރެން މިވަނީ އެ އަނދިރިގަނޑުން ސަލާމަތްވެފައި.. އަހަރެންނަށް އޭރު ދުނިޔޭގެ އުފާ މާ ބޮޑަށް އިސްކުރެވުނީ.. މާތްﷲ މަތިން ހަނދާން ނައްތާލީ.. މާތްﷲ ހަރާމް ކުރައްވާފައިވާ ހުރިހާ ކަމެއްވެސް އަހަރެންނަށް ކުރެވިއްޖެ.. އެކަމަކު މިއަދު އަހަރެން އެ ހުރިހާކަމަކަށް ތައުބާ ވެއްޖައިން.. މިތަނުގެ ސަބަބުން އަހަރެންނަށް ހިދާޔަތް ލިބުނީ.. ތެދު މަގު އިނގުނީ… ދެވަނަ ފަހަރަކަށް ބޭނުމެއްނޫން އެކަހަލަ ކުށެއް ކުރާކަށް ދެނެއް… އަހަރެންގެ ސަބަބުން ނިފްޝާގެ ދެ އެކުވެރިންވެސް ނުބައި މަގަށް އެޅުނީ.. އަހަރެންނަށް މަޢާފު ކުރޭ… އަހަންނަށް އިނގޭ އަހަރެންނަށް މަޢާފު ހައްގުނޫންކަން ވެސް..” އިހްސާން ދިޔައީ ރޮމުންނެވެ. ހުއްޓާނުލައި އޭނާގެ ލޮލުން ކަރުނަ ފައިބަމުން ދިޔައެވެ. ނަމަވެސް އޭގެ ބަދަލުގައި ނިފްޝާ އިނީ ނުހަނު އުފާވެފައިއެވެ. ނިފްޝާގެ ލޮލުގައިވެސް ވަނީ އުފާވެރިކަމުގެ ކަރުނައެވެ. ”އަހަރެން އިހްސާންއަށް މާޢާފުކޮށްފިން… މިއަދު ވަރަށް އުފާ ވެއްޖެ އިހްސާންއަށް ހެޔޮ ވިސްނުނީތީ… އަލްހަމްދުލިއަލާހް..” ނިފްޝާގެލޮލުން ފައިބައިހުރި ކަރުނަތަށް އަތުގެ ނުފުށުން ފުހެލިއެވެ. ”ކީއްވެ؟ ކީއްވެ އަހަރެންނަށް އެހާ ފަސޭހައިން މަޢާފު ތިކުރީ.. އަހަރެން ނިފްޝާއަށް ދިނީ ކޮންފަދަ ބޮޑު އަނިޔާއެއް.. އެވަރުންވެސް ނިފްޝާ އެހައި ފަސޭހައިން އަހަރެންނަށް މަޢާފު ތިކުރީ ކީއްވެ؟” ނިފްޝާ އެހައި ފަސޭހައިން މަޢާފުކުރުމުން އިހްސާން އިނީ ހައިރާންވެފައިއެވެ. ”އިހްސާންއަށް އިނގޭތަ؟ ކިތަންމެ ގިނަ ފާފައެއް ކޮށްފައި ހުރި މީހަކުވެސް މާތްﷲގެ ހަޟްރަތަށް ރުޖޫޢަވެ ތަޢުބާވުމުން މާތްﷲ މާފުދެއްވާ.. އެއިންވެސް އަހަރެމެންނަށް އިނގެނީ މަޢާފު ކުރުމުގެ މުހިންމުކަން.. އަދި މަޢާފު ކުރުމަކީ އެންމެ ރިވެތިވެގެންވާ ސިފަ.. އިސްލާމްދީނުގައި މަޢާފު ކުރުމަށް ބާރުއަޅާ.. ތިމާއަށް ދެރައެއް ދީފިނަމަ އެމީހަކަށް މަޢާފުދިނުން އެންމެ ރަނގަޅު ގޮތަކީ….” ނިފްޝާ ހިނިތުންވުމަކާއިއެކު ވާހަކަދައްކަމުން ދިޔައެވެ. އިހްސާން އިނީ ނިފްޝާގެ އެމާތް ސިފަ ފެނިފައި އަންތަރީސްވެފައި އެވެ. މިފަދަ މާތް ކުއްޖެއް އޭނާ ދުވަހަަކުވެސް ނުދެކެއެވެ. ދެމީހުންވެސް އެގޮތުގައި ތިބެ ސިއްސައިގެން ދިޔައީ އައިޒަން އައިސް ގަޑި ހަމަވި ވާހަކަބުނުމުންނެވެ. ނިފްޝާއެދުވަހު ގެއަށް ދިޔައީ ތިން މީހުންނަށްވެސް މަޢާފު ކޮށްފައެވެ.\n”މަންމީ އާއި ޑެޑީ މިހާ ހެނދުނާ ކޮންތާކަށް ގޮސް ތިއައީ.. ކޮއްކި ކޮން އިރެއް މިހާރު މަންމި މެންނަށް ވެއިޓް ކުރާތާ..” ގެއަށް އައިސް ވަން އައިޒަންއާއި ނިފްޝާފެނި ޒެލީން ދުވެލައިފައި އައިސް ދެމީހުންގެ ކުރިމަށްޗަށް ހުއްޓުނެވެ. ”މަންމިމެން މިއައީ މަންމިގެ ފްރެންޑެއް ކައިރިއަށް ގޮސް.. ޕޮލިސް ސޮޓޭޝަންއަށް..” ނިފްޝާ ނަފްޝާ އާއި އެއްހަމަ އަކަށް ތިރިވެލަމުން ބުނެލިއެވެ. ”ކީއްވެ މަންމިގެ ފްރެންޑެއް ޕޮލިސް ސޮޓޭޝަންގައި..” ނަފްޝާ ވާހަކަދެއްކި ގޮތުން އައިޒަންއާއި ނިފްޝާއަށް ނުހީނުހުރެވުނެވެ. ”ޕޮލިސް ސޮޓޭސަން އެއް ނޫނޭ ދަރިފުޅާ.. ޕޮލިސް ސްޓޭޝަން.. މަންމިގެ ފްރެންޑް މާ ބަސްނާހާތީ އެތަނަށް ގެންދީ..” އައިޒަން ވެސް ނަފްޝާއާއި އެއް ހަމައަކަށް ތިރިވެލަމުން ބުނެލިއެވެ. އެވަގުތު ޒެލީން ރަކިވެލައިފައި ދުއްވާގަނީ އޭނާގެ ކޮޓަރިއާއި ދިމާއަށެވެ. އައިޒަންއާއި ނިފްޝާވެސް ޒެލީން ފަހަތުން ދިޔައެވެ. ”ޑެޑީ.. ކޮއްކޮ ބޭނުން މިއަދުވެސް ބީޗަށް ދާން..” ޒެލީން އޭނާގެ ބެޑުގައި އިށީންދެލަމުން ބުނެލިއެވެ. ”ހޫމް.. މިއަދު އަދި ޖެހޭ މާމަ މެން ގެއަށްވެސް ގޮސްލަން.. މާމަމެން ގެއަށް ގޮސްދޯ ދާނީ..” އައިޒަން ނިކަން ލޯބިން ޒެލީންގެ ބޮލުގައި ފިރުމާލާފައި ބުނެލިއެވެ. ”ޔޭ..” ނަފްޝާ ވަރަށް އުފާވެލައިފައި އައިސް ދެމީހުންގެ ގައިގައި ބައްދާލިއެވެ.\nނިފްޝާމެންގެ ގެއަށްވަދެލާފައި ތިން މީހުންވެސް މިސްރާބުޖެހީ ލިންކްރޯޑަށް ދިޔުމަށެވެ. ލިންކްރޯޑްގެ ހިތްގައިމު މަގުގައި ހިނގާލައިފައި ދިޔަ އާއިލާއަށް ވަނީ ގިނަބައެއްގެ ސަމާލުކަން ހުއްޓިފައިއެވެ. އެންމެންވެސް ދިޔައީ އެއާއިލާއަށް ތަޢުރީފުގެ ބަސްތައް އޮއްސަމުންނެވެ. އެމީހުންގެ އާއިލާވެސް އެގޮތުގައި ލެއްވުމަށް އެދި ހިތާހިތުން ދުޢާ ކުރަމުންނެވެ. ގޮނޑުދޮށާ ހަމައަށް ފައިބެފައި އައިޒަން ކުރަހާލީ ބޮޑު ހިތެކެވެ. ނިފްޝާއާއި ޒެލީން ހުރީ ހިތުގެ މެދުގައެެވެ. އައިޒަން ހިތް ކުރުހައި ނިންމާފައި އައިސް އެދެމައިންގެ ގައިގައި ނުހަނު ލޯބިން ބައްދާލިއެވެ. ދުވަހަކުވެސް ވަތްކެއް ނުވާނަމޭ ބުނާ ފަަދައިންއެވެ. ދެމީހުންވެސް އެތަށް އަޑިގަޑަކުން ސަލާމަތްވެގެން މިއަދު އެހުރީ އުސް ގަނޑެއްގައި އުފާ ހާސިލް ކުރާށެވެ. އެތަށް އިމްތިހާން ތަކަކުން ފާސްވެގެންއެވެ. އެއްވެސް ޝަކުވާއަކާއި ނުލައެވެ. ކެތްތެރިކަމާއި އެކީއެވެ. އައިޒަން ނިފްޝާގެ މޫނުގައި އާއި ޒެލީންގެ ކޮލުގައި ފިރުމާލަމުން ލަވައިގެ ތަންކޮޅެއް ކިޔާލިއެވެ.\nސާދާ މޫނޭ މޫނޭ ތީ ތިޔަ ނަން މިހިތުގައި ލިޔެވުނު ރަނުގެ އަކުރަކުން….\nކުރެހުން އެޅުނޭ ހިތުގެ އަޑީގައި ފަނާނުވާނެ ގަލަމަކުން….\nސާދާ މޫނޭ މޫނޭ ތީ…….\nވޭންތަކުން ދިން ހިތި މާޒީ (4)\nmi vaahaka nimuny dhw\nmashaa allah nice story ☺😛👪💕❤\nThanks liyaa..😊 vr ufaa vehjje liyaa ah mi story rythi v ma…🙂😊\nHere is the 15th part of the story nd the last part of the story.. hope all will like this part too… Nd point out the mistakes..🙂🙂🙂\nSo here is the 15th part of the story nd the last part of the story.. hope all the readers will like this part too.. if there is any mistake plz point out that for me so I can improve… Ly❤❤🙂😚\nSo here is the fifteenth part nd the last part of the story.. hope all will like this part too.. if there is any mistake plz point out that for me so I can improve my writing…\nAlhugandu zelyn sifa kohfai eh hury cover pic ga in kuhjjaa huri gothah… Nd kiyuntheringe samaalu kamah takai bunelan… Alhugandah ebahuri nafsha ey vs liyevifai zelyn liyan huri thanthanah.. eyyi kuryga alhugandu zelyn ah ihnnaany nafsha ey liyefai dhn ehury badhalu nukurevi baeh than thaaa.. hope readers will understand…\nNd hykuran mi story in iburatheh libeyne kamah… Keiitheri kamaa eku masahkaii kurumuge muhinmu kamaaaii.. mi dhuniye mathygai eki kahala imthihaan thakaa dhimaa vaane kan adhi eh imthihaan thakun pass vaan jeheyne kan.. adi gandakah fahu us gadeh annaane kan…\nLy ❤… Nd haveanice day😊\nMasha Allah varah reethi …ehen vaahaka eh kiyan libey ne kamah ummeedhu Kuran ,😁


Bill Boduvee Geygai Thibumaai Ramadan Mas Aumun - Stelco - Vaguthu\nސްޓެލްކޯއިން މިއަދު ބޭއްވި ބައްދަލުވުން -ވަގުތު އިމޭޖްަސް: މުހައްމަދު އަފްޒަލް\nޖޫން މަހުގެ ކަރަންޓް ބިލް އަދަޔާ ހިލާފަށް ބޮޑުވެފައި ވަނީ ކޮވިޑް-19 އާ ގުޅިގެން މީހުން ގޭގައި ތިބުމާއި، އަދި ރަމަޟާން މަހާއި ދިމާވުމުން ކަމަށް ސްޓެލްކޯއިން ބުނެފިއެވެ.\nސްޓެލްކޯއިން މިހެން ބުނިއިރު، ކުރީގެ މަސްތަކާއި ހިލާފަށް ކަރަންޓް ބިލް ބޮޑުވެ އެކަމުގެ ޝަކުވާތައް ރައްޔިތުން ވަނީ ބަންޑުންކޮށްލާފައެވެ. އަދި ކަރަންޓް ބިލް ބޮޑުވުމުން އެކަން ރައްޔިތުންގެ މަޖިލީހަށް ވެސް ވަނީ ހުށަހަޅާފައެވެ.\nސްޓެލްކޯއިން މިއަދު ހަވީރު އޮތް ބައްދަލުވުމެއްގައި ސްޓެލްކޯގެ މެނޭޖިން ޑިރެކްޓަރު ހަސަން މުޣުނީ ވިދާޅުވީ، މި ދުވަސްވަރަކީ ހޫނު ގަދަ ދުވަސް ވަރަކަށް ވެފައި، ކޮންމެ އަހަރަކުވެސް ހޫނު ދުވަސްވަރު އެހެން މަސްމަހާއި ހިލާފަށް ކަރަންޓްބިލް 10 އިންސައްތަ ބޮޑުވާ ކަމަށެވެ.\nއަދި ބިލްބޮޑުވެފައި ވަނީ ކޮވިޑް-19 އާ ހެދި ގިނަ މީހުންނާއި ކުދިން ގޭގައި ތިބެން ޖެހުމުންނާއި، ރޯދަ މަހުގެ ދުވަސްތައް ޖޫން މަހުގެ ތެރެއަށް އައުމުންކަމަށްވެސް މުޣުނީ ވިދާޅުވިއެެވެ.\n"މި ދުވަސްކޮޅަކީ އާއްމުކޮށް ވަރަށް ހޫނުގަދަ ދުވަސްކޮޅަކަށް ވެފައި އާއްމުކޮށްވެސް މަތިވާނެ ބިލެއް، އޭގެ އިތުރަށް ރަމަޟާން މަސް ވެސް މީގެ ތެރެއަށް އެބަ އާދޭ. ކުރީގެ ކޮންސަޕްޝަން ޕެޓާންއަކަށް ނޫން ދާނީ، ސްކޫލަކަށް ކުދިންނެއް ނުދާނެ، އޮފީހަކަށް ބޭފުޅުންނެއް ނުދާނެ، ހަމަ 24 ގަޑިއިރު ގޭގައި މި ތިބެނީ، ގޭގައި ތިބޭ ކަމަށް ވަންޏާ އޮފްކޯސް އަޅުގަނޑުމެންނަށް ގަބޫލު ކުރެވޭ ގޭތެރޭގެ ކޮންސެޕްޝަން ޕެޓާންތަކަށް ބަދަލު އަންނަނެ ކަން". މުޣުނީ ވިދާޅުވިއެވެ.\nއަދި މިއީ ކަރަންޓްބިލް ބޮޑުވާ ދުވަސްކޮޅަކަށް ވެފައި ބިލް ކުޑަ ކުރުމަށް އެނާޖީ ސޭވިންގ ވޯކްޝޮޕެއް ހިންގި ކަމަށް މުޣުނީ ވިދާޅުވިއެވެ.\nއަދި ބޮޑެވި ގިނަ ކަރަންޓް ބިލަކީ ކަރަންޓް މީޓަރު ފޮޓޯ ފޮނުވަށް އެދުމުން އެ ފޮޓޯ ނުފޮނުވުމުން، ކުރިން ތިން މަހަށް ބަލައި އެވްރޭޖް ބިލްތައް ހެދި ގޭތަކުގެ ކަރަންޓް ބިލްކަމަށް މުޣުނީ ވިދާޅުވިއެވެ.\n"ބިލްގެ ރީޑީންގ ލިބެން ޖެހޭ ބިލް އެކިއުރޭޓްވާން، ތާރީހުގައިވެސް އެވްރޭޖްކޮށް ބިލެއް ހެދީ އަލަށް. ބިލް ނުހަދާ ވާކަށް ނެތް، އެއްފަހަރާ ބިލް ހަދައިފިއްޔާ މާބޮޑުވާނެ". މުޣުނީ ވިދާޅުވިއެވެ.\nމުޣުނީ ވިދާޅުވީ، ކޮވިޑް-19 އާ ހެދި އިއުލާނު ކުރި ފުރަބަންދުގެ މުއްދަތުގައި ކަރަންޓް ބިލް ދައްކާފައިވަނީ 30 އިންސައްތަ މީހުން ކަމަށެވެ.\nޖުލައި 2, 2020 19:43\nމުއުނީއަށް މުއުނީގެ ސިކުނޑިއަށް ވިސްނޭ ގޮތަށް ބިލްހެދީ. ރޯދަމަހު ތިބީ ބަޑަށް. މީޓަރު ރީޑިންގ ބަރާބަރަށް ފޮނުވިން. ބިލްކުޑައެއް ނުވޭ. ރައްޔިތުން ހަނާވަނީ.\nޖުލައި 2, 2020 21:45\nވަރަށް ދެރަކަމެއް!! މިއީ ހަމަ އަނިޔާވެރިކަން!! އޮޅުވާލުން!! ރައްޔިތުންގެ ޖީބުތައް ފެލުން!! ރިވެތި ގޮތުގަ!! މިވެރިކަން އައިފަހުން މިރާއްޖެ ހަލާކުވެއްޖެ!! ބަލިކަށި ވެއްޖެ!! ނިކަމެތި ވެއްޖެ!! ރައްޔިތުންގެ ޖީބުތައް ހުސްވެއްޖެ!! އެތައްހާސް ބަޔަކު ވަޒީފާއިން ވަކިކޮށް ޢާންމުދަނީ ލިބޭނެ ގޮތްނެތި ގޮތް ހުސްވެއްޖެ!! މިވެރިކަން އައިފަހުން ކުރަނީ މުޅިން ވައްކަން!! ބަދަލުގެ ގޮތުގައޭ ކިޔާ ވަރަށް ރީތިކޮށް އެދަނީ ގައުމުގެ މާލިއްޔާ ރައްޓެހިންނަށް ބަހާ ހުސްކޮށް ނިންމަމުން!! ސްޓިކާ ޖަހައިގެން އަދި އެކިއެކި ޖޫރިމަނާތައް ކޮށްގެން ރައްޔިތުން ހާލުގައި ޖައްސްމުން!! މިހާރު މިފެށީ އަސާސީ ހައްގުތަކުން ބިލްތަކުން (ކަރަންޓް ބިލް، ފެން ބިލް) ތަކުން ވައްކަން ކުރަމުން!! ހުރިހާ ދިމާލަކުންވެސް ވައްކަން!! ގައުމު ފުނޑިއްޖެ!! މިކަން ޙައްލުކުރެވޭނީ ދިވެހި ޒުވާނުން ނިކުމެގެން!! އިޖްތިޖާޖްކޮށްގެން!! އަނެއްކޮޅުން ގައުމުގެ ހުރިހާ ބާރެއް މަޖްލިސްތެރެއަށް ޖަމާކޮށްގެން މުއައްސަސާތައް ހައިޖެކްކޮށްގެން!! ކޯޓުތައް ހައިޖެކް ކޮށްގެން އުޅެނީ ޖުޑިޝަލް ސަރވިސްކޮމިޝަނަށް އެމްޑީޕީގެ އެކްޓިވިސްޓުންނާ އެމީހުންގެ ވަކީލުން އިސްކޮށްގެން ޚުދު ނަޘީދުވެސް އެތާ ހުރެގެން!! މިހާރު މިއުޅެނީ ފުލުހުން މުއައްސަސާ ހަލާކުކޮށް އެތަނުން ކުރަމުންދާ މަސައްކަތަށް އަތްބާނާ ނުފޫޒު ފޯރުވަންވެގެން ފުލުހުންގެ މުޅީން އާ ގާނޫނެއް އުކުލަވާލާ އެމުއައްސަސާ ފުނޑާލަން!! މިއީ ދިވެހި ރައްޔިތުން ކެތްތެރިކަން ކޮޅުންލާ ހިސާބަށް މިގައުމުގެ ކަންތައްތައް ނުބައިން ނުބަޔަށް ހިގައްޖެ!! މިކަން ޙައްލުކޮށް ނިމެންޖެހޭ!! ބޭނުންހާގޮތެއް ހެދިޔަދީގެންނުވާނެ!! ބަޔަކު މިގައުމުގެ ވެރިކަމާ ޙަވާލުވެ މިގައުމު ރޭޕްކުރަމުންދާކަމަށް ގިނަބަޔަކު ބުނަމުން އެއޮތްދަނީ!!\nޖުލައި 2, 2020 19:46\nމަށައްދޯ އެނގޭނީ މަގޭ ގޭގަ ހަރަދުކުޑަކުރަން ކަރަންޓު ބޭނުންކުރިވަރު. ބަހަނާ ނުދައްކާ އެހެން މުއައްސަސާތައް ހަދާހެންބުނޭ "އޮޅިގެންނޭ".\nޖުލައި 2, 2020 19:58\nބަލާބޮޑު ކުރަން ނޫޅެއްޗޭ ، މާމައްޗަށް ތިދަނީ މިހާރު ، ބަލަ މިމަހު އެކަނިތަ ގޭގައި ތިބީ ، އަދި މިހަފްތާއެކަނި މި ހޫނުގަދަވެސްވީ ، މިދިޔަ މަހުބިލާ ކޮންގުޅުމެއް އޮތީ ، ނުވަންޏާ ފާބާ ، ތިބޭފުޅުން އޮންނާނެ މީގެ ދެ ހަފްތާ ކުރިން އިއުލާންކޮށްފައި މިފަހަރު ބިލް ހަދާނީ ގޭގެއަށް ގޮސް މީޓަރ ބަލާގެންނޭ ،\nހިޔާލީ ފޮލާ ކައްކާހެން ( ގެސްކޮށްފަ) ބޮޑެތި ބިލް ހަދާފަ ފޮނުވާއިރު ބައެއް މީހުން ހާދަ ހާލުންނޭ ބިލް ދައްކާލާނެ ލާރިކޮޅުވެސް ހޯދަނީ. ޢެހެން އަހަރު ތަކުވެސް ސްޓެލްކޯއިން ތިވަރުކޮށެއް ނުލާ. މުގނީ އަށް އޯކޭތާ. މުސާރައަށް ލައްކަ އެއް ލިބެންޏާ ުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުު\nޖުލައި 2, 2020 20:29\nތިހިންގި ވޯރކް ސޮޕް ތިއޮތީ ނުވަތައް ހިންގިފަ .. އެހެންވެ ތިހާ ބިލްތައް ބޮޑުވެގެން އެދިޔައީ..\n40 ޕަސަންޓެއް ނޫން އެއްކޮއްވެސް 100 ޓިވެސް ކަރަންޓް މި ފަހަރު ކަނޑާ ދެންޖެހޭ... އަދި އަމުދުން ކަރަންޓް ކުއްވެރި ވޭތޯ ރަނގަޅު ތަހުގީގެއް ހިންގެންވެސް ޖެހޭ...\nޖުލައި 2, 2020 20:31\nކޮބާހޭ ރަށްފުށުގެ ރައްޔިތުންގެ ހައްގު މިއަދު ވަކާލާތު ކުރާނޭ މީހަކުނެތީތޯ .ފެނަކައިންވެސް ޖޫންމަހުގެބިލުން އެހީކަނޑާލާފަ އިނީ މީސީދާދާ ރޭވުމެއް މިބައި ރައްޔިތުންފެލައިގެން ހޯދާނެކަން މިހާމަވީ ކީއްކުރާނީ ކޮންމެވެސްބަޔަކު މިވެރިންނަށްވެސް އެބަސަނާކިޔާވިއްޔާ މިސަރުކާރު ނިމޭނީ ކޮންއިރަކުންބާ ރަނގަޅު ހަމަ އެއްކަމެއްވެސް ނެތީ..ކީއްކުރާނީ\nޖުލައި 2, 2020 20:54\nބިލްބޮޑުވީ ސްޓެލްކޯ ވެރިން ރަމާލާން އިނާޔަތާއި ގޭގަތިބެ ބޮޑުމުސާރަ ނަގަން ދިމާކުރީމަ\nޖުލައި 2, 2020 21:35\nއެނަރޖީ މިނިސްޓަރަށް ލަފާދޭން ރައްޔިތުންނަށް ސިއްރުން މަޖްލީހުގެ ރައީސްގެ އެކެބަނޑެ ބެއްޔާ ބަހައްޓާފައި ހުރޭ އެއްވެސް މަސައްކަތެއް ނުކުރި ނަމަވެސް މަހަކު 1 ލައްކަ ރުފިޔާ ދީފައި އޭނާ އަކީ މިދާއިރާގެ މަތީ ތައްލީމް ވަރަށް ބިޔަ ކޮށް ނަގައިގެން ހުރި މީހަކަށް އޮންނަނީ އަޑުއަރުވާފައޭ ކަމެއް އަތުން ކުރަން ނޭގުނަސް އަދި ދާ އޮހޮރުވައިގެން މަސައްކަތް ކޮށްގެން ވިޔަފާރި ކާމިޔާބު ކުރަން ނޭގުނަސް ސަރުކާރު ހިންގަން ޖެހޭނީ އަމިއްލަ ގޭގެ ވަޑާންގެ ހިންގި ގޮަތަށް ނޫނޭ ސަރުކާރު ހިންގަން ޖެހޭނީ ސަރުކާރު ހިންގަން ޖެހޭ އުސޫލުން ސައުވީސް ގަޑިއިރުގެ ވަޒީފާ އެއް ކަމަށް ދެކިގެންނޭ ކެނެރީގެ ނަޝީދުގެ އެކެބަނޑެ ބެއްޔާ މެންނަށް ބޮޑެތި މުސާރަދޭ އެނަރޖީ މިނިސްޓްރީން ވެސް އަދި ސްޓެލްކޯ އިން ވެސް އަދި ފެނަކައިން ވެސް ޖުމްލަ މަހަކު އޭނާ ގެއަށް ގެންދޭ4ލައްްކަ ރުފިޔާ ސަރުކާރުން މުސާރައިގެ ގޮތުގައި އޭނާ ކުރާ މަސައްކަތެއް ފެންނާން ނެތޭ ރައްޔިތުންނަށް މީ ރޯމާ ދުވާލު ވައްކަން ކުރުން ނޫން ދެން ކޮން ކަމެއްތޭ...\nޖުލައި 2, 2020 21:41\nމިދިޔަ މަހުގެ ކަރަންޓު ބިލުން 40 ޕަސެންޓްގެ ޑިސްކައުންޓް ދޭން ނިންމައިފި ނަމަ އެނިންމި ގޮތެއް ވެސް ރައްޔިތުންނަށް އިނގެންވާނެއޭ ސްޓެލްކޯގެ އެމްޑީގެ އަމިއްލަ ކުންފުންނެއް ނޫނޭ ތިޔާއީ ތިޔާ ކުންފުނި ވެސް ދަރަނިވެރި ވެއްޖެނަމަ އެއަށް ޒިންމާ ވާން ޖެހޭނީ ރައްޔިތުންނޭ ކިއެއްވެތޭ ކަރަންޓް ބިލް ގޭގެ އަށް ފޮނުވުމުގެ ކުރިން ތިޔާ ކަން ރަނގަޅަށް ދެކޮޅު ބަލާ ނެހެދީ މިސަރުކާރުގެ ޕްލޭނިންގް މިނިސްޓްރީ އެއް ހުންނަ އިރު ގައުމުގެ އިގްތިސާދު މަޑުޖެހިފައި4މަސް ވީއޭ މިވަރުންވެސް ރައީސް އޮފީހުގެ ޕޮލިސީ ޑިޕާރޓްމެންޓް ގައި ތިބޭ ކަނޑުކޮހުންނަށް ރާއްޖޭގެ އިގްތިސާދު އަޑިއަޅާލާފައިވާ މިންވަރު ހަމަ ނޭގެނީތޭ އިންޑިއާ އަށް ރާއްޖެ އަށް ދެވޭނެ އެހީއެއް ނޯންނާނެއޭ އަދި ވެސް ރާއްޖެ އަށް އެހީއެއް ވެދެވޭނީ ޗައިނާ އަށޭ ޗައިނާގެ އެގްޒިމް ބޭންކް އިން2ބިލިއަން ޑޮލަރުގެ ލުއި ލޯން ނުނަގާ ކުޅަދާނަ އެއް ނޫނޭ ރާއްޖެ ބަނޑަށް ނުޖެހި ދެން ސަލާމަތްވާން ކުޅަދާނަ އެއް ނޫނޭ...\nޖުލައި 2, 2020 21:58\nކަރަންޓް ބިލުން އޮތީ "ޓެކްނިކަލް" ގޮތުން ވައްކަން ކޮށްފައި ކަމަށްވާނަމަ މިކަން ޖެހޭނެއޭ މަޖްލީހުގެ ރައީސް ފަޔަށް ހިނިއަރައިގެން ކޫސުނި މައްސަލަ ތައް ބަލާ ގޮތަށް މިކަން ވެސް ބަލަން މީ ފިރިހެންވަންތަ ކަމަކީ ތަމެންނަށް ކެރެންޏާ މިކަން ބަލަންވީ ނުކެރޭނެއޭ ބަލަން ސަބަބަކީ ސްޓެލްކޯ ބޯރޑް މަތިން ބޯރޑަށް ވެސް ލަފާ ދޭން ތިބެނީ މަޖްލީހުގެ ރައީސް ގެ އެކެބަނޑެ ބެއްޔާ މެން ވިއްޔާ ދޯ ކީއްކުރާނީ ވަށައިގެން ބަލާލި ނަމަވެސް ފެންނަނީ ވަގަޔާ ވަގަޔާ އުސޫލުން ވައްްކަމޭ މުޅިން ވެސް ކުރަނީ...\nޖުލައި 2, 2020 22:10\nމިސަރުކާރުން ކުރާކަމަކީ ރައްތުން އަތުން ލާރި ހޯދޭނޭ މަޅިޖަހައި އެކަން ކުރުން، ފުލުހުންވެސް ތިބެނީ ދޫނިހިފާ އުސޫލުން ފިލާ ފައިންތައް ކުރަން އެހެނިހާ ކްރައިމްތަކެއް ކުރިއަށް.\nޖުލައި 2, 2020 22:18\nކަރަންޓް ބިލުން %40 ޑިސްކައުންޓް ޖޫން މަހު ދީފައި ދެން ޖުލައި މަހު ދޭނީ %60 ދެން އޮގަސްޓް މަހު ދޭނީ %80 ދެން ޖެހިގެން އަންނަ މަހު ޖެހޭނީ ހިލޭ ދޭން ތިޔާއީ ދަ ރާއްޖެތެރޭގެ ރަށްކުރިއަރުވާ ކޮމެޓީން އިންޖީނުގެ ތައް ހިންގި ގޮތުގެ ނަމޫނާއޭ ތިޔާ ގޮތަށް މާލޭ ބޮޑު އިންޖީނުގެ ނުހިންގޭނެއޭ ޗައިނާގެ އެގްޒިމް ބޭންކް އިން ވަރުގަދަ ލޯނެއް ނަގައިގެން ބަލަންވީ 1000 މެގަވޮޓްގެ 1000 އިންޖީނު ބަހައްޓަން ސްޓެލްކޯ ދެކުނުން އޮތް ތިލަ ފަޅު ހިއްކާލަންވީއޭ މާލެ ސައިޒުގެ 1000 މާލެ ނެގެން ދެން އެއިރުން ހުންނާނީ ރަނގަޅަށޭ އެއިރުން އެތަނުން 500 މާލޭގެ ބިންތައް ކުއްޔަށް ދޭނީއޭ އަކަފޫޓަކަށް މަހަކު 1 ރުފިޔާ ސްޓެލްކޯ އަށް ކުއްޔެއްގެ ގޮތުގައި ދައްކާ ގޮތަށް އެއިރުން ކަރަންޓް ބިލް ހިލޭ ދެވޭނެއޭ ސްޓެލްކޯ އަށް މިކަން ކުރަން ތަމެން އިންކާރު ނުކުރަންވީއޭ އިންކާރުނުކުރަންވީއޭ އިންކާރުނުކުރަންވީއޭ...\nޖުލައި 2, 2020 23:24\nމީ ކަނޑައެޅިގެން ހެދި ވަރަށްބޮޑު ދޮގެއް! މި މައްސަލާގައި މިނިވަން ތަޙްޤީޤަކަށް ދާވެސް ބޭނުން! ފާއިތުވި ދެމަހު އެމީހުން އެދުނު ގޮތައް މީޓަރު ފޮޓޯ ނަގައިގެން ބިލްތައްޔާރު ކުރުމަށް ފަހު މިމަހު އެމީހުން ރީޑިން ނަގަން ގޭގެއަށް ދާން ހަމަޖެއްސީ މި މަކަރު ހަދަން ރާވައިފައެވެ. އަހަރެންނަކީ ބަރާބަރަށް މީޓަރުގެ ފޮޓޯ ނަގައި އެބަލަހައްޓމުން ގެންދާ މީހެކެވެ. މިފަރުވެސް އެމީހުން ރީޑިން ނެގިހިސާބުން މީޓަރުގެ ފޮޓޯ ނަގާފައި ހުންނާނެ! އެމަކަރު އެ އެޅުވީ ރަޟާން މަހާ، ލޮކްޑައުން އާއެވެ. އެއީ އަބަދުވެސް މަކަރުވެރި ޚިޔާނާތް ތެރިން ކަންތައް ކުރާގޮތެވެ. އެފަދަ ވަގުތު ތަކުގައިވެސް އެންމެންގެ ޢަމަލުތައް އެއްގޮތެއް ނުވާނެއެވެ. މިގެއަކީ ޓީވީއެއް ކޮމްޕިޔުޓަރެއްވެސް ހުންނަގެއް ނޫނެވެ. އަދި ގޭގެ އެއްކޮޓަރީގެ ކަރަންޓްގެ ހުރިހައި ޚިދުމަތެއް ކެނޑިފައި ހުންނަތާ ދެމަހަށްވުރެ ގިނަދުވަސް ވަނީވެފައެވެ. އެކަމަކު މިފަހަރު އެެެއޮތީ ޑަބަލް ބޮޑުކޮށްފައެވެ. ގަދާ ދޮގު ފޫބައްދަންވެސް ނޭނގެއެވެ.\nޖުލައި 2, 2020 23:35\nމުގުނީ އިސްތިއުފާ ދޭންވީނުން.... ފޮޓޯ ފޮނުވީމަ ވަލި ކުޑައެއްނޫން.... ދުވަހަކު މީގެ ކުރިން ނިވާނުލާ އެއްޖިހި ނިވާލީމަ ވެސް ކުޑަނުވި.... ކީކޭތަ ތިކިޔަނީ....\nޖުލައި 2, 2020 23:37\nބިލްބޮޑުވީ ސްޓެލްކޯގެ ނުލަފާ ކަމުން\n90،000 ރުފިޔާ މުސާރަ ލިބޭނީ އެވަރު ކުރީމަ ދޯ\nޖުލައި 3, 2020 11:19\nރަމަޟާން މަސް އަައީ ޖޫނު މަހުތަ؟\nމީ ދެން ބޮޑުވަރު\nޖުލައި 3, 2020 12:03\nމިދިޔަ މަހުގަ އެކަނި ދޯ ގޭގަ ތޮބީ؟ އެހެން މަސްމަހު އުޅުނީ މުޅިންވެސް ބޭރުގަ!!!!!!!!!!


އެޗްއާރުސީއެމް މެމްބަރުކަމުން މޫސަ އިސްތިއުފާ ދެއްވައިފި\nމިނިވަންކަމާއެކު މަގާމުގެ މަސްއޫލިއްޔަތުތައް އަދާކުރެވޭނެ މާހައުލެއް ނެތް ކަމަށް ވިދާޅުވެ، ހިިއުމަން ރައިޓްސް ކޮމިޝަން (އެޗްއާރުސީއެމް)ގެ މެމްބަރުކަމުން މޫސާ އަލީ ކަލޭފާނު ރޭ އިސްތިއުފާ ދެއްވައިފި އެވެ.\nނަޝީދު، މާރުކޭޓު މައްސަލައިގެ ތެރެއަށް ވަދެވަޑައިގެންފި\nރައީސްގެ ލިސްޓުގައި މެމްބަރު ޔަޒްމީދާއި ސަފްވަތު ނެތް!\nއެންޓި ކޮރަޕްޝަން ކޮމިޝަން (އޭސީސީ) ގެ މެމްބަރުކަމަށް ކުރިމަތިލެއްވި ބޭފުޅުންގެ ތެރެއިން އެ ކޮމިޝަނަށް އައްޔަން ކުރަން ރައީސް އިބްރާހިމް މުހައްމަދު ސޯލިހް ފެނިވަޑައިގެންނެވި ނަންތަކުގެ ތެރޭގައި ކޮމިޝަންގައި މިހާރު ތިއްބެވި މެމްބަރުންގެ ތެރެއިން ޔަޒްމީދު މުހައްމަދާއި ސޮފްވަތު މުހައްމަދު ހިމެނިވަޑައިނުގެންނެވި އެވެ.\nMarch 19, 2019 6\nޖިނާއީ ކުށްތައް ހުއްޓުވުމަށް ރާއްޖެ އާއި އިންޑިއާ ގުޅިގެން މަސައްކަތް ކުރުމާ ގުޅޭ އެއްބަސްވުމެއްގައި ދިވެހި ސަރުކާރުން ސޮއިކުރަން ނިންމުމާ ގުޅިގެން އެކަން ދިރާސާ ކުރުމަށްޓަކައި ރައްޔިތުންގެ މަޖިލިހުގެ ގައުމީ ސަލާމަތުގެ ކޮމިޓީ އަށް މިއަދު ފޮނުވައިފި އެވެ.\nއިލެކްޝަންސް ކޮމިޝަން (އީސީ) ގެ މެމްބަރު އިސްމާއިލް ހަބީބްގެ ދައުރު ހަމަވާތީ އެ ކޮމިޝަނަށް މެމްބަރަކު އައްޔަން ކުރުމަށް ރައްޔިތުންގެ މަޖިލިހަށް އެޖެންޑާ ކުރި މިނިވަން...\nMarch 05, 2019 9\nކޮމިޓީން އެންމެ މަތިން މާކްސް ދިނީ ހަބީބަށް\nއިލެކްޝަންސް ކޮމިޝަން (އީސީ) ގެ މެމްބަރުކަމަށް ކުރިމަތިލެއްވި 16 ބޭފުޅުންގެ ތެރެއިން ރައްޔިތުންގެ މަޖިލިހުގެ މިނިވަން މުއައްސަސާތަކުގެ ކޮމިޓީން ދިރާސާކޮށް، ކޮމިޝަންގެ މިހާރުގެ...\nހަބީބާ އެކު 16 މީހެއްގެ ނަން ދިރާސާކުރަން ކޮމިޓީއަށް\nއިލެކްޝަންސް ކޮމިޝަން (އީސީ) ގެ މެމްބަރު ކަމަށް ކުރިމަތިލި 16 މީހެއްގެ ނަން ދިރާސާ ކުރުމަށްޓަކައި ރައްޔިތުންގެ މަޖިލިހުގެ މިނިވަން މުއައްސަސާތަކުގެ ކޮމިޓީ އަށް މިއަދު ފޮނުވައިފި އެވެ.\nއީސީގެ މެމްބަރުކަމަށް 16 މީހަކު ކުރިމަތިލައިފި\nއިލެކްޝަންސް ކޮމިޝަން (އީސީ)ގެ މެމްބަރުކަމަށް ކުރިމަތިލުމުގެ މުއްދަތު ހަމަވިއިރު 16 މީހަކު ކުރިމަތިލާފައިވާ ކަމަށް ރައީސް އޮފީހުން މިއަދު ބުނެފި އެވެ.\nޖަޕާން ސަފީރަކަށް އުވައިސް އައްޔަން ކުރައްވައިފި\nރާއްޖެ އިން ޖަޕާނަށް ކަނޑައަޅާފައި ހުންނަވާ ސަފީރުގެ މަގާމަށް އިބްރާހިމް އުވައިސް، ރައީސް އަބްދުﷲ ޔާމީން މިއަދު އައްޔަން ކުރައްވައިފި އެވެ.\nFebruary 19, 2018 49\n"އިތުރު 30 ދުވަސް ބޭނުން ވަނީ ގާނޫނު ނަގަހައްޓަން"\nރައީސް އަބްދުﷲ ޔާމީން އިއުލާންކުރެއްވި ކުއްލި ނުރައްކަލުގެ ހާލަތަށް އިތުރު 30 ދުވަސް ބޭނުން ވަނީ ގާނޫނުއަސާސީ ހިމާޔަތްކޮށް، ގާނޫނު ނަގަހައްޓައި ގައުމީ ސަލާމަތާއި ރައްޔިތުންގެ ރައްކާތެރިކަން ދެމެހެއްޓުމަށް ކަމަށް ރައީސް އޮފީހުން މިރޭ ބުނެފި އެވެ.


Dharumavantha Hospitalgai Physiotherapistaku Anhenaku Rape Kuran Ulhefi - Vaguthu\nދަރުމަވަންތަ ހޮސްޕިޓަލުގައި ފިޒިއޮތެރަޕިސްޓަކު އަންހެނަކު ރޭޕް ކުރަން އުޅެފި\nދަރުމަވަންތަ ހޮސްޕިޓަލުގައި ފިޒިއޮތެރަޕިސްޓަކު، އެތަނަށް ހިދުމަތް ހޯދަން ދިޔަ ޒުވާން އަންހެން ޕޭޝަންޓަކު ރޭޕް ކުރަން އުޅުނުކަމަށް ބުނާ މައްސަލައެއް ފުލުހުން ބަލަން ފަށައިފިއެވެ.\nމިމައްސަލަ އާއި ގުޅިގެން ފުލުހުން ވިދާޅުވީ އައިޖީއެމްއެޗް ގައި މަސައްކަތް ކުރަމުން ދިޔަ ތެރަޕިސްޓަކު މިދިޔަ މަހުގެ9ވަނަ ދުވަހު، އެހޮސްޕިޓަލަށް ފިޒިއޯ ތެރަޕީ ހަދަން ދިޔަ 19 އަހަރުގެ އަންހެން ކުއްޖަކާއި މެދު ބަދުއަހުލާގީ އަމަލު ހިންގުމަށް މަސައްކަތް ކޮށްފައި ވާކަމަށެވެ.\nއަދި މި މައްސަލަ ހުށަހެޅިފައި ވީނަމަވެސް، އޭނާ ހައްޔަރު ކޮށްފައި ނުވާކަމަށާއި، އެމައްސަލަ މިހާރު ތަހުގީގު ކުރަމުން ދާކަމަށް ފުލުހުން ވަނީ ވިދާޅުވެފައެވެ.\nއެމައްސަލަ އާއި ގުޅިގެން އެ އަންހެން ކުއްޖާ މިހާރު ބަލަހައްޓަމުންދާ ފަރާތުން "ވަގުތު" އަށް މައުލޫމާތު ދެމުން ބުނީ މިދިޔަ މަހުގެ9ވަނަ ދުވަހު އެކުއްޖާ ތެރަޕީ ހަދުމަށް ދިޔައީ މައިބަދައިގެ މައްސަލަ އެއް ހުންނާތީ ކަމަށާއި، އަދި އެއީ ދެވަނަ ދުވަސް ކަމަށެވެ. އެކުއްޖާ ބުނެފައިވާގޮތުގައި ފުރަތަމަ ވަނުމުންވެސް އަރޫން ނަމަކަށް ކިޔާ އެތެރަޕިސްޓު ކޮޓަރީގެ ދޮރު ތަޅުލި ކަމަށް އޭނާ މައުލޫމާތު ދިނެވެ.\n"އޭނަ ގުޅާފަ ބުނީ، ތެރަޕިސްޓް ގަޔަށް އަރަން މަސައްކަތް ކުރީއޭ. އެންމެ ފުރަތަމަވެސް އޭނަ ވަނީމަ ޑޮކްޓަރު އިން ކޮޓަރީގެ ދޮރު ތަޅުލި ކަމަށް ވަނީ. އެއީ އަރޫން ކިޔާ ތެރަޕިސްޓެއް" އޭނާ ހިއްސާ ކުރިއެވެެ.\nއަދި ތެރަޕިސްޓުގެ އަމަލުތައް ހުރި ގޮތުން އެކުއްޖާ ހުރީ ވަރަށް ބިރުގެންފައި ކަމަށާއި، އެމީހާގެ "ވަކިތަކުން" ސަލާމަތްވީ ފާހާނަ އަކަށް ދިއުމަށް ކަމަށް ބުނެ އޮޅުވާލައިގެން އެކޮޓަރިން ނިކުމެވުމުން ކަމަށް އޭނާ ހިއްސާކުރިއެވެ. އަދި ވަގުތުން ބެލެނިވެރިޔާ އަށް ގުޅި ކަމަށާއި އެވަގުތު ހޮސްޕިޓަލަށް ގޮސް ބެލި ބެލުމުން އެކުއްޖާގެ ހަށިގަނޑުގެ އެކި ތަންތަނުގައި ވަކި އަޅާފައިވާތަން ފެނުން ކަމަށް އޭނާ ކިޔައިދިނެވެ.\n"އެކަން ހިނގުމާއި އެކު ފާހަނަ އަށް ދަނީއޭ ކިޔާފަ އޭނަ ނިކުތް ކަމަށް ވަނީ. ދެން އަހަރެންނަށް ގުޅީމަ ގޮސް ބެލި އިރު ގައިގެ އެތަން މިތަނުގަ ހުރި ވަކި އަޅާފައި" އޭނާ ކިޔައިދިނެވެ.\nއޭނާ ބުނި ގޮތުގައި ފުލުހުންނަށް ހާޒިރުވުމުން ފުލުހުން ވަނީ މިދިޔަ މަހުގެ9ވަނަ ދުވަހު އެއަންހެން ކުއްޖާގެ ބަޔާން ނަގައިފައެވެ. އަދި ފުލުހުން ފަހުން ބުނެފައިވާ ގޮތުގައި އެތެރަޕިސްޓު ވަގުތުން ހައްޔަރު ކޮށްފައި ވާކަމަށާއި، ނަމަވެސް އޭނާ އަދިވެސް ހުރީ އައިޖީއެމްއެޗް ގައި ތެރަޕިސްޓެއްގެ މަގާމުގައި ކަމަށާއި އެކަމާ ކަންބޮޑުވާ ކަމަށް އޭނާަ ބުންޏެވެ.\nމީގެ އިތުރުން އޭނާ ކިޔައިދީފައިވާ ގޮތުގައި އެކަން ހިނގުމާއި އެކު ހޮސްޕިޓަލަށް ގޮސް ތެރަޕިސްޓާއި ދެމެދު ހަމަނުޖެހުމެއް ހިނގިއެވެ. އަދި އައިޖީއެމްއެޗް އިން މަސައްކަތް ކުރަމުން ދަނީ އެކަން ފޮރުގައި ތެރަޕިސްޓް އަރޫން އާއި ދެމެދު ހިނގި ހަމަނުޖެހުން ބެލުމަށް ކަމަށްވެސް އޭނާ ތުހުމަތު ކުރިއެވެ.\nމިކަމާއި ގުޅިގެން "ވަގުތު" އިން އައިޖީއެމްއެޗްގެ ބަހެއް ހޯދުމަށް ކުރި މަސައްކަތް ކާމިޔާބު ވެފައެއް ނުވެއެވެ.\nނޮވެމްބަރު 12, 2019 16:41\nއިންޑިޔާ ފަސްޓް ޕޮލިސީ ތިއީ!\nނޮވެމްބަރު 12, 2019 16:54\nއިންޑިއާ މީހެއް ކަމަށް ތިވާނީ.\nނޮވެމްބަރު 12, 2019 17:14\nގެރިންގެ އާއިލާ މީހުންގެ ފުރަތަމަ ރުކުނަކީ އަންހެނަކު ފެންނަ އިރަށް މޮޔަ ވުން. ތި ގެރި އާއިލާ މީސްމީހުން ނުވާނެ ތަނެއްގަ ތިޔަކަހަލަ މަގާމުތަކަށް ކުފޫ ހަމަވާ ބައެއް ނޫން ތީކީ. ސަރުކާރުން ވެއްޖެ ނުން މި ގެރިންތައް އެމީހުންގެ ގައުމަށް ފޮނުވަން. ކޮންފަދަ ބައްޔެއް\nނޮވެމްބަރު 12, 2019 17:17\nވިހަން ދާއިރު ވެސް ފިރިހެނެކެވެ. ލަދުން ބޯހަލާކު ވިއެވެ. އަންހެން ވިއްސާ ޑޮކްޓަރުން ނުގެންނަނީ އެވެ.\nނޮވެމްބަރު 12, 2019 17:21\nމި ގުންޑާ ސަރުކާރަކުން ނުބަލާނެ އިންޑިޔާ މީހުންގެ މައްސަލައެއް. ގުންޑާ ސަރުކާރު އިސްތިއުފާ.\nނޮވެމްބަރު 12, 2019 17:33\nތީހަމަ ތެދު ވާހަކައެއް. އަޅުގަނޑަށްވެސް ތި އަރުން ގެ ކިބައިން ކިރިޔާ ސަލާމަތް ވެވުނީ.\nނޮވެމްބަރު 12, 2019 17:54\nފިރިހެނަކު އަންހެނަކަށް ފިޒިއޮދެންޏާ އިތުރު އަންހެނަކު ކައިރީގަ ހުންނަން ޖެހޭނެ.\nނޮވެމްބަރު 12, 2019 18:11\nތިހެން ތި ވީ ކުރީ ސަރު ކާރުން އެޅި ހޮސްޕިޓަލެއް ވީ މާ\nތީ ކުރީ ސަރު ކާރު ކަމެއް\nނޮވެމްބަރު 12, 2019 19:16\nދަރުމަވަންތަ ހޮސްޕިޓަލަކީ މިހާރުގެ ސަރުކާރަށް ހަަޖަމްނުވި ތަރައްޤީ..\nޢައިޖީ އެމް އެޗް ގެބައެއްގެ ގޮތުގަ ދަރުމަވަންތަ ހޮސްޕިޓަލް ހެދުމަކީ އޭގެ ހެއްކެއް.\nތިގޮތަށް ކޮމެންޓް ކުރުމުން އެގެނީ ތީވެސް ހަަމަ މީހެއް ނޫންކަން.\nނޮވެމްބަރު 12, 2019 19:17\nހަހަހަހަ ތެދު ވާހަކައެއް.\nނޮވެމްބަރު 12, 2019 20:56\nއެހެންތާވާނީ ލާދީނީ ސަރުކާރުން ހިންގާ ހޮސްޕިޓަލްތަކުގައި އަންހެނުންނައް ތެރަޕީދޭން މިދަނީ ފިރިހެނުންވިއްޔާ. އަދި އެއީވެސް ޣައިރު މުސްލިމުން. ލާދީނީ ބަޔަކު ނޫޅޭނެ އިސްލާމީ އުސޫލްތަކައް ހަމަ އެއްކަމެއް ފައްތާކައްވެސް.\nނޮވެމްބަރު 13, 2019 00:47\nއަޅުގަނޑަށް ވެސް ތިކަހަލަ އުނދަގުލެއް ކުރިމަތިވި އައި ޖީ އެމް ހޮސްޕިޓަލުން. ސްކޭން ކުރަން ހުރި ބޭރު ޑޮކްޓަރެއްގެ ފަރާތުން. ދޮންކޮށް ޗަބީކޮށް ހުރި މީހެއް އެއީ\nނޮވެމްބަރު 13, 2019 04:11\nމިހާރުކިޔަނީ ދަރުމަވަންތަހޮސްޕިޓަލްކޮމްޕްލެކުސް" އައިޖީއެމްއެޗްގެލޯގޯޖަހާފަ އެލޯގޯޖެހިދިދަނަގާފަ ހުންނަނީ ދެންކޮންދަރުމަވަންތަހޮސްޕިޓަލެކޭތިކިޔަނީ ތިޔަތަނަކީ މައިސަރުކާރުގެކަރުގަޖެހިފަހުރިކައްޓެއް ވޯޓުދިންހުރިހާމީހުންބާރަށްއަތްޖަހާ\nނޮވެމްބަރު 13, 2019 09:18\nތިޔަވާނީ އިންޑިޔާ ގުންޑާޔަކަށް. އިންޑިޔާ މީހަކު މީހަކު މަރާލިޔަށް މިބައިގަނޑަށް މައްސަލައަކަށް ނިވާނެ.\nނޮވެމްބަރު 13, 2019 09:35\nރަށުގަ އުޅޭގޮތަށް މިތާގަވެސް އުޅެން ފެށީދޯ؟\nނޮވެމްބަރު 13, 2019 10:09\nއައި.ޖީ،އެމް.އެޗް އިން ތިމަށްސަލަ އޮށްބާލަން އުޅުނީ ކީއްވެބާ!!


Rashehge muhsadhikanerashakah libeyne furihama nizaameh qaaimukuran jehey: Raees - vNews.mv\nލާމަރުކަޒީ ނިޒާމު ހަރުދަނާކޮށް ކައުންސިލްތައް ބާރުވެރިކުރުމަށް ކުރަންޖެހިފައިވާ އެންމެ މުހިއްމު އެއް ކަމަކީ މާލީގޮތުން ލާމަރުކަޒުކޮށް، ރަށު ކައުންސިލްތަކުގެ އިޚްތިޞާސް ކަނޑައަޅައި، އެ ރަށެއްގެ މުއްސަނދިކަން އެރަށަކަށް ލިބޭނެ ފުރިހަމަ ނިޒާމެއް ގާއިމުކުރުން ކަމުގައި ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހް ވިދާޅުވެއްޖެ އެވެ.\nރައީސުލްޖުމްހޫރިއްޔާ މިހެން ވިދާޅުވީ "އެމްޑީޕީގެ ކައުންސިލަރުންގެ ކޮންފަރެންސް 2019" ހުޅުވުމަށްޓަކައި މިއަދު ހެނދުނު ހުޅުމާލެ ހުރަވީ ސްކޫލްގައި ބޭއްވި ރަސްމިއްޔާތުގައި ވާހަކަފުޅު ދައްކަވަމުންނެވެ.\nމި ރަސްމިއްޔާތުގައި ވާހަކަފުޅުދައްކަވަމުން ރައީސް އިބްރާހީމް މުހައްމަދު ސޯލިހް ވަނީ މާލެ ސަރަހައްދަށް ކުރިމަތިވެފައިވާ ތޮއްޖެހުމާއި އިޖުތިމާއީ މައްސަލަތައް ހައްލުކުރެވޭނީ ރާއްޖޭގެ އެކި ސަރަޙައްދުތައް ތަރައްގީކޮށް، ވަޒީފާތައް އުފައްދައިދީ، ރަށްތަކުގެ ފުދުންތެރިކަން އިތުރުކޮށްގެން ކަމަށެވެ. މިހުރިހާ ކަމެއް ކުރެވޭނީ ޒަމާނުއްސުރެ މާލެއަށް ޖަމާކޮށްފައިވާ ބާރުތައް ދޫކޮށްލައިގެން ކަމުގައިވެސް ވިދާޅުވި އެވެ.\n"މައި ސަރުކާރުގެ ދަށުގައި މިރާއްޖޭގެ މި ޖަޒީރާ ރަށްތައް ވަރަށް އެކަހެރިކޮށް، ވަރަށް ނިކަމެތިކޮށް އޮތް އޮތުމަށް ނިމުމެއް ގެނައުމަށް އަޅުގަނޑުމެންގެ ވިސްނުމަށް އައީ. އެކަން އެންމެ ރަނގަޅަށް ކުރެވޭނީ ސީދާ ރައްޔިތުންގެ އަތްމައްޗަށް ބާރުތައް ދީގެން ކަމަށް. ރައްޔިތުންނާ ގާތުން ވެރިކަން ހިންގިގެން ނޫނީ އަޅުގަނޑުމެން އެދޭ ބަދަލެއް ނުފެންނާނެ،" އެމަނިކުފާނު ވިދާޅުވި އެވެ.\nރައީސްގެ ވާހަކަފުޅުގައި ބޭނުންވާ ލާމަރުކަޒީ ނިޒާމު ފުރިހަމަކުރުމަށް ގެންނަންޖެހޭ ގާނޫނީ ބަދަލުތައް މިހާރު އެކުލަވާލެވި ޑްރާފްޓް ކުރެވިފައިވާކަން ފާހަގަކުރެއްވި އެވެ. އަދި މިބިލް ހުށަހެޅިގެންދާނީ މިއަދު ފެށި ކޮންފަރެންސްގައި ބައިވެރިން ހުށަހަޅާ ޚިޔާލުތަކާއި މަޝްވަރާތައްވެސް ހިމަނައިގެން ކަމުގައި ވިދާޅުވި އެވެ.\nރައީސް އިބްރާހީމް މުހައްމަދު ސޯލިހް ވިދާޅުވީ ލާމަރުކަޒީ ގާނޫނަށް އިސްލާޙުތައް ގެންނަން ބޭނުންވާ މައިގަނޑު މަގުސަދުތަކުގެ ތެރޭގައި، މާލީ ގޮތުންނާއި ވަސީލަތްތަކުގެ ގޮތުން، ކައުންސިލްތައް ބާރުވެރިކުރުވުން ހިމެނޭ ކަމަށެވެ. އަދި މަރުކަޒީ ސަރުކާރަށް ބަރޯސާވުން ކުޑަކުރުމާއި، ގުދުރަތީ އަދި އުމްރާނީ ވަސީލަތްތަކާ މެދު މާނަވީ ގޮތެއްގައި ގޮތް ނިންމުމުގެ ބާރު، ރައްޔިތުންނަށް ދިނުމާއި ޚިދުމަތްތަކާއި ތަރައްގީގެ ކަންކަން އަވަސް މިނުގައި ކުރިއަށް ގެންދިއުމަކީ ވެސް ލާމަރުކަޒީ ގާނޫނު އިސްލާހުކުރަން ބޭނުންވާ މަގުސަދެއް ކަމުގައިވެސް ވިދާޅުވި އެވެ.\n"ލާމަރުކަޒީ ނިޒާމަށް އަޅުގަނޑުމެން ގެނައުމަށް ނިންމާފައިވާ އިސްލާހުތަކުގެ ތެރޭގައި ދައުލަތުގެ އާމްދަނީގެ ފަސް އިންސައްތަ ކައުންސިލްތަކަށް ޚާއްސަ ކުރެވޭނެ. މީގެ އިތުރުން، ބިމާއި ރަށާއި ފަޅާއި ފަރު ފަދަ ތަންތަނުން ކުލީގެ ގޮތުގައި ލިބޭ އާމްދަނީގެ 40 އިންސައްތަ އާއި، މީހުން ދިރިއުޅޭ ރަށްރަށުގެ އިޚްތިޞާސްގައިވާ ބިމުގެ ކުލީގެ ސައްތައިންސައްތަ ކައުންސިލްތަކަށް ދޫކޮށްލެވޭނެ،" އެމަނިކުފާނު ވިދާޅުވި އެވެ.\nރައީސް ވިދާޅުވީ ކުރިއަށް އޮތް ދުވަސްތަކުގައި ކައުންސިލްތަކުން ނަގާ ފީގެ އާމްދަނީ ވަންނާނީ ސީދާ ކައުންސިލްތަކަށް ކަމަށެވެ. އަދި ކުންފުންޏާއި ކޯޕަރޭޓިވްސް އުފައްދައިގެން ވިޔަފާރި ކުރުމާއި އާމްދަނީ ހޯދުމުގެ މަގު ކައުންސިލްތަކަށް ފަހިވެގެންދާނެ ކަމުގައިވެސް ވިދާޅުވި އެވެ.\nމީގެ އިތުރުން ރައީސް ވިދާޅުވި ގޮތުގައި ތަރައްގީގެ ކަންކަމުގައި އަންހެނުންނާއި ޒުވާނުންގެ ރޯލު ފުޅާކޮށް، މުޖުތަމައުގެ ކުރިއެރުމަށް އަންހެނުންނާއި ޒުވާނުންގެ ބައިވެރިވުން އިތުރުކުރުމަކީ، ލާމަރުކަޒީ ނިޒާމުގެ މުހިއްމު އެއްބައި ކަމުގަ އެވެ. އަންހެނުންނަކީ މުޖުތަމައުގެ ދެބައިކުޅަ އެއްބަޔަށް ވީއިރު، އަންނަން އޮތް ޖީލުތަކަށް، ދާއިމަށް ދެމިގެންދާނެ ކުރިއެރުމާއި ތަރައްގީ ގެނެވޭނީ އަންހެނުންގެ ޚިޔާލާއި ޢިލްމާއި ލަފާގެ ބޭނުން އެދެވޭ ގޮތުގައި ހިފައިގެން ކަމުގައިވެސް ވިދާޅުވި އެވެ. މިގޮތުން ލާމަރުކަޒީ ގާނޫނަށް ގެންނަށް ހުށަހަޅާ އިސްލާހުތަކުގެ ތެރޭގައި، ރަށު އަދި ސިޓީ ކައުންސިލް ގޮނޑީގެ 33 އިންސައްތަ އަންހެނުންނަށް ޚާއްސަ ކުރަން ނިންމާފައި ވަނީ މި ވިސްނުމުގައި ކަމުގައިވެސް ރައީސް ވަނީ ވިދާޅުވެފަ އެވެ.


Madam Fazna ge arihah Krishanti Weerakoon ziyaaray kuravvaifi - vNews.mv\nސާކް ސެކެޓްރީ ޖެނެރަލްގެ އަނބިކަނބަލުން ރައީސުލްޖުމްހޫރިއްޔާގެ އަނބިކަނބަލުންގެ އަރިހަށް ކުރެއްވި ޒިޔާރަތުގެ ތެރެއިން - ފޮޓޯ: ރައީސް އޮފީސް\nރައީސްގެ އަނބިކަނބަލުންގެ އަރިހަށް ކްރިޝްނާތީ ވީރަކޫން އިހްތިރާމުގެ ޒިޔާރަތެއް ކުރައްވައިފި\nރިފާޢަތު Male' | 10 October 2021, 16:47\nސައުތް އޭޝިއަން އެސޯސިއޭޝަން ފޮރ ރީޖަނަލް ކޯޕަރޭޝަން (ސާކް)ގެ 14 ވަނަ ސެކްރެޓަރީ ޖެނެރަލް އިސާލާ ރުވާން ވީރަކޫންގެ އަނބިކަނބަލުން، ކްރިޝްނާތީ ވީރަކޫން، ރައީސުލްޖުމްހޫރިއްޔާގެ އަނބިކަނބަލުން ފަޒްނާ އަހްމަދުގެ އަރިހަށް އިހްތިރާމުގެ ޒިޔާރަތެއް ކުރައްވައިފިއެވެ.\nމި ބައްދަލުކުރެއްވުން ކުރިއަށްގެންގޮސްފައި ވަނީ މިއަދު ހެނދުނު ރައީސުލްޖުމްހޫރިއްޔާގެ ރަސްމީގެކޮޅު، މުލިއާގޭގައި ކަމަށް ރައީސް އޮފީހުން ބުނެއެވެ.\nމި ބައްދަލުކުރެއްވުމުގައި ރައީސްގެ އަނބިކަނބަލުންނާއި، ސާކްގެ ސެކްރެޓަރީ ޖެނެރަލްގެ އަނބިކަނބަލުން، ވަނީ ނަފްސާނީ ދުޅަހެޔޮކަމާގުޅޭ މަޢުލޫމާތު މީހުނަށް ފޯރުކޮށްދީ، އެފަދަ ކަންކަމުން އަރައިގަތުމަށް ބޭނުންވާ ފަރާތްތަކަށް އެހީތެރިކަން ފޯރުކޮށްދިނުމުގެ މުހިންމު ކަމާގުޅޭގޮތުން ވާހަކަފުޅު ދައްކަވާފައެވެ.\nއަދި ނަފްސާނީ ކަންކަން ކުރިމަތިވެފައިވާ ފަރާތްތަކަށް ސަޕޯޓް ގްރޫޕްގެ އެހީތެރިކަން ފޯރުކޮށްދިނުމާއި ގުޅޭގޮތުން މަޝްވަރާކުރެއްވިއިރު ތަޢުލީމީ ދާއިރާ ކުރިއެރުވުމަށް ހުރި ގޮންޖެހުންތަކާ ގުޅޭގޮތުންނާއި، ސަރުކާރުން ކޮވިޑްގެ ޕެންޑެމިކް ތެރޭގައިވެސް ތަޢުލީމީ ދާއިރާ ހުއްޓުމެއްނެތި ކުރިއަށްގެންދިއުމަށް ކުރެއްވި މަސައްކަތް ފާހަގަކުރައްވާ ދެ ކަނބަލުންވެސް ވަނީ ވާހަކަފުޅު ދައްކަވާފައި ކަމަށް ރައީސް އޮފިހުން ބުނެއެވެ.\nމި ބައްދަލުކޮށްލެއްވުމުގައި ރައީސުލްޖުމްހޫރިއްޔާގެ އަނބިކަނބަލުންނާއި، ސާކްގެ ސެކްރެޓަރީ ޖެނެރަލްގެ އަނބިކަނބަލުން، ވަނީ ކޮވިޑްގެ ބަލިމަޑުކަމުގެ ދުވަސްވަރު އެދެބޭކަނބަލުންނަށް ދިމާވެފައިވާ ބައެއްކަންކަން ހިއްސާކުރައްވާފައި ކަމަށް ރައީސް އޮފީހުން ބުނެއެވެ.\nއެގޮތުން ކްރިޝްނާތީ ވީރަކޫން ވަނީ ދިވެހިރާއްޖެއިން ކުރު މުއްދަތެއްގެ ތެރޭގައި އޮންލައިންކޮށް ކިޔަވައިދިނުމަށް ބަދަލުކުރިގޮތް އޮޅުން ފިލުއްވާފައެވެ.\nއަދި މެޑަމް ފަޒްނާ ވަނީ މި ބަދަލު ގެނައުމަށް ސަރުކާރުން ކުރައްވާފައިވާ މުހިންމު މަސައްކަތްތަކާއި، އެއްވެސް ކުއްޖަކު ބާކީ ނުކޮށް ކިޔަވައިދިނުން ކުރިއަށްގެންދިއުމަށް ކުރެއްވި މަސައްކަތްތަކާއި ފުރަބަންދުގެ ދުވަސްވަރު އެންމެ ބޮޑަށް އުނދަގޫ ވެފައިވަނީ ކުޑަކުދިންނަށް ކަމަށް ވިދާޅުވެފައެވެ.\nމީގެ އިތުރަށް ރައީސްގެ އަނބިކަނބަލުންނާއި، ސާކްގެ ސެކްރެޓަރީ ޖެނެރަލްގެ އަނބިކަނބަލުން، ވަނީ ޑްރަގް ރިހެބިލިޓޭޝަން ދިނުމުގައި ކުރިމަތިވާ ގޮންޖެހުންތަކާ ގުޅޭގޮތުން މަޝްވަރާކުރައްވާފައެވެ.\nއަދި ޑޮކްޓަރުންނާއި، ސައިކޭޓްރިސްޓުން މަދުވުމުންކުރިމަތިވާ ގޮންޖެހުންތަކާއި، ކުޑަކުދިންގެ ހިޔާފަދަ ކުޑަކުދިން ބަލަހައްޓާ ތަންތަނުންދޭ ޚިދުމަތުގެ ފެންވަރު ރަނގަޅުކުރުމުގައި ކުރިމަތިވާ ގޮންޖެހުންތަކާއި، ކޮވިޑް-19 ގެ ޤައުމީ ކެމްޕެއިން ކަމުގައިވާ "ދިފާއު" ކެމްޕެއިންނާއި ގުޅޭގޮތުން މަޝްވަރާކުރައްވާފައިވެއެވެ.\nމިއަދުގެ ބައްދަލުކުރެއްވުމުގައި ކްރިޝްނާތީ ވީރަކޫން ދެއްކެވި ވާހަކަފުޅުގައި، އެކަމަނާ ވަނީ ރައީސްގެ އަނބިކަނބަލުން މުޖުތަމައުގައި ހުރި މައްސަލަތައް ޙައްލުކުރެއްވުމަށް ކުރައްވާ މަސައްކަތްޕުޅާއި، އަމިއްލަގޮތުން އެކިކަންކަމުގައި ކުރައްވާ މަސައްކަތްޕުޅު ފާހަގަކުރައްވާ އެކަމަށް ތައުރީފުކުރައްވާފައެވެ.\nއަދި އެކަމަނާ ވަނީ ރާއްޖޭގެ ޓުއަރިޒަމްގެ ސިނާއަތް މުޅިން ކުރިއެކޭ އެއްގޮތަށް ބަދަލުވާނެކަމަށް އުންމީދުކުރައްވާކަމުގައި ވިދާޅުވެފައެވެ.\nމީގެ އިތުރުން ދެ ބޭކަނބަލުން ވަނީ އުފާވެރި ފާގަތި މުސްތަގްބަލެއް ލިބުމަށް އެދިވަޑައިގެން ކައިރި މުސްތަގްބަލެއްގައި އަލުން ބައްދަލުވުމަށް އުންމީދުކުރައްވާކަމުގައި ވިދާޅުވެފައެވެ.\nރާއްޖެ މެޑަމް ފަޒްނާ އަހުމަދު ސިޔާސީ


ރައްކާތެރިވޭ! ނުރައްކާ ކުޑައެއް ނޫން! - 23 ގަޑިއިރު ކުރިން


އިއުލާނު – Maldivian Democratic Party\nދިވެހިރައްޔިތުންގެ ޑިމޮކްރެޓިކް ޕާޓީގެ އާދަޔާޚިލާފު ކޮންގްރެސްއާ ގުޅޭ\nއިއުލާން ވިދާޅުވުމަށް މި ލިންކަށް ފިތާލާ\nކޮންގްރެސްގައި ސްޓޯލް ބެހެއްޓުމާއި ބެހޭ\nމިހިނގާ ޖޫން މަހުގެ 29 އިން 30 އަށް އަރިއަތޮޅު އުތުރުބުރީ އުކުޅަހުގައި މިޕާޓީގެ ކޮންގްރެސް ބޭއްވުމަށް ވަނީ ހަމަޖެހިފައެވެ. އެ ކޮންގްރެސް އަކީ 1000 އަށް ވުރެ ގިނަ ޑެލިގޭޓުންގެ އިތުރުން، 200 […]\nބަރަކާތްތެރި ފިތުރު އީދުގެ ތަހުނިޔާ އާއި ހެޔޮއެދުންތައް އަރިސްކުރަމެވެ\nމިއަހަރުގެ ބަރަކާތްތެރި ފިތުރު އީދުގެ ތަހުނިޔާ އާއި ހެޔޮއެދުންތައް، މިޕާޓީގެ ލޮބުވެތި މެންބަރުންނަށާއި އެންމެހާ ލޮބުވެތި ރައްޔިތުންނަށް ، ދިވެހި ރައްޔިތުންގެ ޑިމޮކްރެޓިކް ޕާޓީ ( އެމް.ޑީ.ޕީ ) ގެ ފަރާތުން އަރިސްކުރަމެވެ.\nއާދަޔާޚިލާފް ކޮންގްރެސް 2018 އެޖެންޑާ\nއާދަޔާޚިލާފް ކޮންގްރެސް 2018 އެޖެންޑާ ވިދާޅުވުމަށް މި ލިންކަށް ފިތާލާ\n07 ޖޫން 2018\nއަސާސީ ގަވާއިދަށް އިސްލާހު ހުށަހެޅުމަށް ހުޅުވާލުން\nމިހިނގާ ޖޫން މަހުގެ 29 އިން 30 އަށް ބާއްވާ މިޕާޓީގެ ކޮންގްރެސްގައި ޕާޓީގެ އަސާސީ ޤާވާޢިދަށް އިޞްލާޙު ހުށަހަޅަން ބޭނުން ފަރާތްތަކަށް7– 14 ޖޫން 2018 އަށް ވަނީ އިޞްލާހު […]\n04 ޖޫން 2018\nއެމްޑީޕީ ކޮންގްރެސްގައި ބައިވެރިވާ ގޮފިތަކުގެ އިންތިޚާބު ބޭއްވުން\nމިމަހުގެ 29 އަދި 30 ގައި ބޭއްވުމަށް ހަމަޖެހިފައިވާ މިޕާޓީގެ ކޮންގްރެސް ގައި ބައިވެރިވެވޭނީ ތިރީގައި ދަންނަވާފައިވާާ ގޮފިތަކަށް ކަމުގައި ދަންނަވަމެވެ. ހ) 2017 ގައި ބޭއްވުނު ޗެއަރޕަރސަންގެ ނައިބުގެ އިންތިޚާބުގައި ވޯޓުލުމުގެ ޙައްޤު […]\n03 ޖޫން 2018\nއެމްޑީޕީ ކޮންގްރެސްގައި ވޮލަންޓިއަރުންގެ ގޮތުގައި ހަރަކާތްތެރިވާން އެދޭ ފަރާތްތަކުން ހުށަހަޅާ ފޯމް\nވޮލަންޓިއަރ ކުރެއްވުމަށް ފޯރމް ޑައުންލޯޑްކުރައްވާ\nއެމްޑީޕީ ކޮންގްރެސް ގައި ވޮލަންޓިއަރުންގެ ގޮތުގައި ހަރަކާތްތެރިވާނެ ފަރާތްތަކަށް ފުރުސަތު ހުޅުވާލުން\n2018 ވަނަ އަހަރުގެ ޖޫންމަހު 29 – 30 އަށް މިޕާޓީގެ ކޮންގްރެސް ބޭއްވުމަށް ވަނީ ހަމަޖެހިފައެވެ. ވީމާ މިކޮންގްރެސް އިންތިޒާމްކުރުމާއި ވިލަރެސްކުރުމުގެ މަސައްކަތުގައި އަމަލީ ގޮތުން ވޮލަންޓިއަރުން (ދަރުމަވެރިން) ގެ ގޮތުގައި ބައިވެރިވެވަޑައިގަންނަވަން […]\nކޮންގްރެސް ( އާދަޔާ ޚިލާފް ) ނޯޓިސް\nދިވެހިރައްޔިތުންގެ ޑިމޮކްރެޓިކް ޕާޓީގެ 163 ވަނަ ޤައުމީ މަޖިލީހުގައި މި ޕާޓީގެ އަސާސީ ޤަވާޢިދުގެ 24 ވަނަ މާއްދާއާއި 28 ވަނަ މާއްދާގައި ބަޔާންކުރާ ކޮންގްރެސް (އާދަޔާ ޚިލާފް) 2018 ވަނަ އަހަރުގެ ޖޫން […]\nޑރ. ޢަބްދުލްމަޖީދު ޢަބްދުލްބާރީ އަވަހާރަވުމުގެ ފުން ހިތާމާގައި އެމް.ޑީ.ޕީ އިން ބައިވެރިވުން\nމަޝްހޫރު ޢިލްމުވެރިޔާ ޑރ. ޢަބްދުލްމަޖީދު ޢަބްދުލްބާރީ ކުއްލި ގޮތަކަށް އަވަހާރަވުމާ ގުޅިގެން އެކަމުގެ ފުން ހިތާމާގައި ދިވެހިރައްޔިތުންގެ ޑިމޮކްރެޓިކް ޕާރޓީ (އެމް.ޑީ.ޕީ) އިން ބައިވެރިވަމެވެ. ޑރ. ޢަބްދުލްމަޖީދު ޢަބްދުލްބާރީ އަކީ މުޅި ޤައުމުގެ ރައްޔިތުންގެ […]\n© 2005-2018 Maldivian Democratic Party, Maldives.


(25 ޖޫން 2019 އާ ގުޅޭ)\n"ބޭރީތު ރަސްކަން ފުނޑުފުނޑުވާން ކައިރިވެއްޖެ، އެމީހުންގެ ރޭވުންތައް އަހަރެންގެ ކަލާނގެ މޮޅަށް ދެނެވޮޑިގެންވޭ" ލުއި ހިނިތުންވުމަކާއެކު ޒޮރައިދާ ބުންޏެވެ.\nހުރަގެއަށް ވަނުމަށް ކަނޑާފައި ހުރި ދޮރުން ފިޔަވައި އެތަނަށް ވަދެވޭނޭ އިތުރު ގޮތެއް ނެތެވެ. ރައުލް އެންގިހެން އެ ދޮރުން ޠަލަބް ނުކުމެ އަނދިރިކަން ވެރިވެފައި އޮތް މަގުން ކުރިއަށް ދިޔައީ ނިކަން ހަލުވިކޮށެވެ. އެ މަގުގެ ކޮޅު ފެނޭތޯ ހޯދުމަށެވެ. އަދި އެތަނުގައި ފާރަވެރީން ތިބިނަމަ އެބައެއްގެ ޚަބަރު ވެސް ޠަލަބް ހޯދުމަށެވެ.\nރައުލްގެ އަރިކަށީގައިވީ ޒަޚަމް ތިލަވެ މުޅިން ފަސޭހަވުމާ ކައިރިވެފައިވިއެވެ. އިކަރޯސް ގެނެސްދިން ތަކެއްޗާއި ސިއްތާގެ އަތުގައި ހުރި ބޭސްވެރިކަމުގެ ސާމާނުގެ އެހީގައި ރައުލްގެ ޒަޚަމްގައި ބޭސްގަނޑު ބަނެވެ. އޭނާގެ ހަތަރެސްފައިގައި ޖެހި ހިލިހިލާގަނޑު ވަނީ ބުރިކޮށްލެވިފައެވެ. ދެފައި މައްޗަށް ތެދުވެ ރައުލްގެ ހަށިގަނޑު ސީދާކޮށްލައި ފަރާތްފަރާތަށް އެނބުރި ހަރަކާތްތެރިވެލިއެވެ. އޭނާ ހުރި ގޮޅިން ބޭރަށް ބޯދިއްކޮށްލިއެވެ. ދޮރުމަތީ ހުރެފައި އެނބުރިލައި އެތެރޭގައި އިން ޒޮރައިދާއަށް އޭނާ ބަލާލިއެވެ.\n"ޒޮރައިދާ، އައިޒަން ކިޔާ ރަސްކަލެއް ކަލެއަށް އެނގޭތަ؟" ވިސްނަން ހުރެފައި ރައުލް އަހާލިއެވެ.\n"އައިޒަން... އައިޒަން... ހަނދާނެއްނުވޭ، އެއީ ކަލޭގެ ދުޝްމިނެއްތަ؟" އެ ނަން ރައުލް ހާމަކުރިއަޑު ޒޮރައިދާއަށް އިވުނު މީ ފުރަތަމަ ފަހަރެވެ. އެހެންވެ އޭނާއަށް ރައުލް ކުރި ސުވާލުގެ ގަސްދަކީ ކޮބައިކަން ދެނެގަންނަން އުނދަގޫވީއެވެ.\n"އަހަރެންގެ އަނބިމީހާއަކީ އާދައިގެ ޖިންނިއެއްނޫނޭ ބުނެވުނު ކަންނޭނގެ، އޭނާގެ އަސްލުވަނީ ދެބަޔަށް ބެހިފައި، އޭނާގެ އެއްފަޅި ގުޅިފައިވީ ރަސްމަތިފުށާ، އެއީ އައިޒަން ރަސްގެފާނުގެ ކާފަ ދަރިކަލެއް، އީޝަލްގެ ފުށުން ފެންނަ އަސަރުތަކަކީ އޭނާގެ ކާފަގެ ފުށުން ވާރުތަކޮށްފައިވާ ސިފަތަކެއްކަން ޔަގީންވީ އައިޒަން ދުށް ފަހުން، އެފަދަ ބާރެއް އޭނާގެ ބައްޕަގެ ފުށުން ވެސް އަހަރެންނަށް އިޙްސާސެއްނުކުރެވޭ، ރަސްކަލެއް ފެނި އަހަރެން ޖެހިލުންވި ފުރަތަމަ ފަހަރު އެއީ... ބަހެއްބުނުމަކާނުލާ އެހެންމީހުންގެ މައްޗަށް އޭނާގެ ނުފޫޒު ފޯރާ، އެއީ ކިހިނެއްވާކަމެއްކަން އަހަރެންނަށް ވެސް ނޭނގޭ، އީޝަލްގެ ފުށުން އަހަރެން ދުށީން އެކަން، އަހަރެންނަށް އެނގޭ އެއީ އޭނާ ގަސްދުކުގައި ކުރާކަމެއްނޫންކަން، ޚުދު އެފަދަ ބާރެއް އޭނާގެ ހުންނަކަން އެނގޭ ހެނެއް ވެސް ހިޔެއްނުވޭ... ދަމާބާރެއް ވާފަދަ، ޒޮރައިދާ، މިވަގުތު އަހަރެންގެ އެންމެ ބޮޑު ކަންބޮޑުވުމަކީ އޭނާ، މަރުދެކެ އަހަރެން ޖެހިލުންކުރުވީ އޭނާދެކެ ވާ ލޯބި، އަހަރެންނާ ނުލާ އޭނާ ދިރިހުރެދާނެ، އެހެންނަމަވެސް ހުއްޓުމެއްނެތި އެހިތް އަހަރެންނަށް ގޮވާނެއޭ.... އަހަރެންގެ ޟަމީރު ބުނޭ، އަހަރެންނަށް ވީގޮތެއް އޭނާ ހޯދާނޭ އަހަރެންގެ ހިތް ބުނަނީ ކީއްވެކަމެއް ނޭނގެ، ބިރުގަނޭ... އަހަރެންގެ ބަލިކަށިކަމުން މިލިބުނު ހިތްދަތިކަން އޭނާ ބަދަލުކޮށްލަފާނެތީ، ވީހާ ވެސް އަވަހަކަށް އޭނާގެ ގާތަށް ދާން ބޭނުންވަނީ އެހެންވެ، މިހާރު ވެސް މާގިނަ ދުވަސްވެއްޖެ، މިވަގުތު އޭނާ އިނީ ކޮންހާލެއްގައި ކަމެއްވެސް އަހަރެންނަށް ޔަގީނެއްނުވޭ" ރައުލްވަނީ އީޝަލްގެ ފިކުރުތަކަށް ގެއްލިފައެވެ. އީޝަލްގެ ވަގުތުތައް ހޭދަވަނީ ކިހިނެއްބާއޭ އޭނާ ސުވާލު އުފެދިފައި ވިއެވެ. އީޝަލްގެ ބުރަކަށީން ފާޅުވާ ދެ ވަރަފަތް ގަނޑަކީ މިހާތަނަށް އެފަދަ ރީތި ހިތްގައިމުކަމެއް ރައުލް ދުށް ފުރަތަމަ ފަހަރެވެ. އެމީހުންގެ ތެރެއިން އެފަދަ ރީތިކަމެއް އިތުރު މީހަކަށް ލިބިފައިވަނިކޮށް ރައުލް ނުދެކެއެވެ. އެހެންވިޔަސް ރައުލް ކަންބޮޑުވަނީ އެކަމާއެވެ. ޒަގަންގެ ފުށުން ލިބުނު ޒަޚަމްތަކުގެ ސަބަބުން އީޝަލްގެ ވަރައަށް ލިބުނު ގެއްލުން މުޅި އުމުރަށް ފަސޭހަނުވާނޭވަރު ޒަޚަމަކަށް ވެދާނޭތީއެވެ.\n"އާހް..." ރައުލްއަށް ތޫނު ތަދެއްގެ އިޚްސާސް ކުރެވުނު ހިނދު ބޭއިޚްތިޔާރުގައި އަޑު ލައްވާލެވުނެވެ.\n"ކިހިނެއްވީ؟... ތަދުވަނީތަ؟" ޒޮރައިދާގެ އަޑު އިވުނެވެ. އޭނާގެ ގާތުގައި އިން ސިއްތާ ވެސް ކަންބޮޑުވިއެވެ.\nހިންދެމިލައި ބުރަކަށި އިތިކޮށްލި ރައުލްގެ ހަނދާނަށް ވެރިވީ އީޝަލްއާ ގާތްވެއްޖެނަމަ އޭނާގެ ބުރަކަށީގައި ތޫނު ތަދެއް އުފެދޭ ކަމެވެ. އީޝަލްއާ މެދު ޚިޔާލުކުރެވި އެ ޚިޔާލުތައް ފުންވެގެންދާ ކޮންމެ ވަގުތަކު ވެސް އެފަދައިން ކަންތައް ހިނގައެވެ. އެ ތަދު އައުމުގައި ދޭތެރެ އަވަސްވެފައިވީ އީޝަލްއާ ބައްދަލުވީ ފަހުންނެވެ.\n"އަހަރެންގެ ބުރަކަށިން ދެވަރަ ފާޅުނުވިޔަސް އޭގެ އަސަރު ފިލައިގެނެއްނުދޭ، އަދިވެސް ހަށިގަނޑުތެރޭގައި އޭގެ ބައެއް ދިރިހުރި ކަހަލަ.... އީޝަލްއަށް ބޭނުންވެ ގޮވާ ކަހަލަ، އޭނާ އަހަރެންގެ ބުރަކަށީގައި ފުރަތަމަ ފަހަރަށް އަތްލުމުން ވެސް އެކަން އެނގުނު، އަހަރެންގެ ހަށިގަނޑުގެ ތެރޭގައި ތެޅިފޮޅެމުންދިޔަ ނަފްސެއް އެވަގުތު ހިމޭންވި ފަދަ، ފުން ނިންޖެއްގެ އަރާމުކަމަށް އެ ނަފްސު ބެހިގެންދިޔަ ފަދަ، މުޅި ހަށިގަނޑަށް ފަސޭހަވެގެންދިޔަ" ރައުލްގެ ތުންފަތުގައިވީ ފަނޑު ހިނިތުންވުމެކެވެ.\nއެންމެން ފެންނަނީ ދިރުންނެތިފައިވާ ބަޔަކު ފަދައިންނެވެ. ހިނިތުންވެ އެއްވެސް ކަމަކާ އުފާފާޅުކުރާތަނެއް ނުފެނެއެވެ. ކޮންމެ މީހަކަށް ސަމިއާނާ ވަކިވަކިން ބެލިއެވެ. އެއިން މީހެއްގެ ފަރާތުން ފާހަގަވާ ކަންކަން ދަސްކުރާ ފަދައިންނެވެ. އެމީހުންގެ ތެރެއަށް އީޝަލްއެއް ނުފޭބިއެވެ. އިންތިޒާރުގައި އޭނާ އިންނަތާ އިރުގަނޑެއް ވެއްޖެއެވެ. އެމީހުންގެ ތެރެއިން ރަސްކަމުގެ އެއްވެސް އަސަރެއް ފާޅުނުވި ނަމަވެސް އެމީހުންގެ މެހެމާންދާރީ ފުރިހަމަކަން ސަމިއާނާ ވެސް ޤަބޫލުކުރިއެވެ. އެފަދަ ދިރިއުޅުމެއް ސަމިއާނާ ދުށްޓެވެ. އޭނާގެ ހިމޭންކަމުގެ ތެރެއިން ލުއި ހިނިތުންވުމުގެ އަސަރު ފާޅުވެލީ އެހެންވެއެވެ. މިއަދު އޭނާ އައިސް ހުއްޓެއްކަމަކު ޚުދު އޭނާއަށް ވެސް ބޮޑު ބަދަލެއް އަތުވެއްޖެއެވެ. ރައުލްއާ ވަކި ދުވަހުން ފެށިގެންނެވެ. އީޝަލް ޚިޔާރުކުރީތީ ރައުލްއާ މެދު ސަމިއާނާގެ ހިތުގައި ރިހުން އުފެދުނެވެ. އެހެންނަމަވެސް އޭނާ އެ އިޙްސާސްތައް ހިފެހެއްޓިއެވެ. އެއްވެސް ގޮތަކުން ފާޅުވިޔަ ނުދިނެވެ.\nމަޝްވަރާތަކުގެ ތެރެއަށް ގެއްލިފައި ތިބި އެންމެން ސިހުނީ ލުގަލްބަންދާގެ ހަރަކާތުންނެވެ. އޭނާ ކަޅު ދުންގަނޑަކަށް ވެ ޣައިބުވި ވަގުތު މީކާޢިލްއާއި ޒިޔަޒެލްއަށް ވެސް ގޮވާލިއެވެ. ފަޅިސުކުންތެއްގެ ތެރޭ މުޅި ގެ ގުގުމައިގެން ދިޔައީ އީޝަލްގެ ބާރު ހަޅޭކުގެ އަޑުންނެވެ. ލުގަލްބަންދާގެ ޢަމަލުތައް އެންމެނަށް ފަހުމްވީ ދެނެވެ. މީކާޢިލްއާއި ޒިޔަޒެލް ވެސް ޣައިބުވީ އެހިނދުއެވެ. ކަންބޮޑުވުމާއެކު އިންތަނުން ސަމިއާނާއަށް ތެދުވެވުނެވެ. އެވަގުތު ގޭގެ ބޭރުން ބައެއްގެ އަޑުފަށްގަނޑު އިވިގެންދިޔައެވެ. ސަމިއާނާގެ އަތުގައި ހިފީ ޔާފިއާއެވެ. އިވުނީ އީޝަލްގެ އަޑުކަން އޭނާއަށް ބުނެދީ ޔާފިއާއެވެ. ގޭގެ ދޮރާ ދިމާއަށް ދިޔަ ސޭމެސްއާއި ޒަލަފްގެ އިތުރުން ހަތޯރު އެއްފަރާތްވެލާ ކުރުނީސް ކުރާތީ ސަމިއާނާއަށް ފެނުނެވެ. ދެން ފެނުނީ ދޮރުން އެތެރެއަށް ވަން އައިޒަންއާއި ޖޫދާއެވެ. ސަމިއާނާގެ ދެ ލޯ ބޮޑުވެލީ އަޖައިބުވެގެންނެވެ. ފެންނަލެއް ކިތަންމެ އާދައިގެ ވިޔަސް އޭނާގެ ކުރިމަތިން ފެންނަނީ ރަސްކަލެއްކަން ސަމިއާނާއަށް އިޙްސާސް ކުރެވުނެވެ. ހިނދުކޮޅަށް އައިޒަންގެ ނަޒަރާއި ސަމިއާނާގެ ނަޒަރު އަމާޒުވެލިއެވެ. އެހެންވިޔަސް އޭނާގެ ފަރާތުން އިޝާރާތެއްނުވިއެވެ. ކުއްލިއަކަށް ފެނުނީ ޣައިބުވީތަނެވެ. އެއާއެކު ގޭތެރެއަށް ކުއްލިއަށް ފެތުރިގެންދިޔަ މީރު ވަސް ވެސް ކެނޑިއްޖެއެވެ. ބޭއިޚްތިޔާރުގައި ސަމިއާނާއަށް ލޯ މަރާލައި ފުން ނޭވާއެއް ދޫކޮށްލެވުނެވެ.\n"އޭނާއަށް ކިހިނެއްވަނީ؟" އިންތިހާއަށް ކަންބޮޑުވެފައި ހުރި މީކާޢިލް އެހީ ލުގަލްބަންދާގެ ގާތުންނެވެ. ހަމައެހިނދު އެކޮޓަރިއަށް އައިޒަން ފާޅުވެއްޖެއެވެ. ލުގަލްބަންދާ ހިމޭންވެ ހުރީއެވެ. އައިޒަން އައިގޮތަށް އީޝަލްގެ މަގަތުން އެނދުގައި އިށީނެވެ. އޭނާ އީޝަލްގެ މޭގައި އަތްތިލަ ޖައްސާލިއެވެ. އަދި އީޝަލްގެ މެރިފައިވާ ދެ ލޯ ގަދަކަމުން ހުޅުވައި ބެލިއެވެ. ލޮލުގެ ކަޅި ހުރީ ފެހިކުލައިން ދިއްލިފައެވެ. އީޝަލް ކުޑަކޮށް އުފުލައިލައި އޭނާގެ ބުރަކަށީގައި އައިޒަން އަތްޖައްސާލިއެވެ. އެހިނދު ބުރަކަށިމަތި އޮތީ ތެމިފައިކަން އިޙްސާސް ކުރެވުނެވެ. އަވަހަށް އަރިއަކަށް އީޝަލް ޖެއްސިއެވެ.\n"ޒިޔަޒެލް... މީ ކޯޗެއް؟... އޭނާގެ ވަރައިގައި ކަލޭ ބޭސް އެޅީމެންނު، މި ކޮން ލޮނދިތަކެއް؟" އައިޒަން ކަންބޮޑުވެ ސުވާލުކުރިއެވެ. ޒިޔަޒެލްއާއި މީކާޢިލް ކުރިއަށް ޖެހިލީ ދެނެވެ. އައިޒަންއާ ބައްދަލުކުރަން އީޝަލް އައި ފުރަތަމަ ދުވަހު ކަންތައް ކުރި ފަދައިން އޭނާ ގަދަކަމުން އީޝަލްގެ ވަރަށް ނެރިލިއެވެ. އެންމެންނަށް ލިބުނީ ހައިރާންކަމެވެ. އީޝަލްގެ ވައަތްފަރާތުން ވަރަށް ބުރިވެފައިވާ ހިސާބުގައި ވަނީ ލޮނދިލާފައެވެ. އެއީ ކިހިނެއްވާކަމެއްކަން ބުނަން ޒިޔަޒެލްއަކަށް ވެސް ނޭނގުނެވެ.\n"މަރުވަމުން އައި ބައި ވަކިކޮށްލުމުން އިސާހިތަކު ފަސޭހަވެއްޖެ، ނުބައިވާ ގޮތަކަށްނޫން ހުރީ، އަހަރެން ރަނގަޅަށް ބެލިން، މިހެންވާންވީ ކީއްވެކަމެއް ނޭނގެ، އައިޒަން... މި ކުއްޖާފުޅު އޭނާގެ މަންމަގެ ރަހުމުގައި އަށަގަތީއްސުރެ އަހަރެން މިއަންނަނީ އާކަންކަން ދަސްކުރަމުން، އޭނާ ފުށުން ކުރިމަތިވަނީ އަހަރެމެންގެ ތެރެއިން ދުވަހަކު ދެކެފައިނުވާ ކަންކަން" ޒިޔަޒެލް ބުންޏެވެ.\n"ކަލޭގެ މަސައްކަތް ފަށާ، އިތުރު ސިފައިން އެބައާދޭ... އެހެން ޖިންނީންގެ ސަމާލުކަން މިތަނަށް ހުއްޓިއްޖެ، މި ހުޅުވިފައިވާ ދޮރު ބަންދުކުރަން އެބަޖެހޭ، އަހަރެންގެ ކާފަދަރިފުޅާ ދެން ކުރިމަތިލާން އަތުވެއްޖެނަމަ އަހަރެން ރައްދުދޭނަން، އެކަމަށް ތައްޔާރުވަމުން މިދަނީ" އައިޒަންގެ މޫނުން މި ނޫނީ އެފަދަ ހާސްކަމެއް ޒިޔަޒެލް ނުދެކެއެވެ. ދަރިފުޅުގެ ފުރާނަދާން ކައިރިވެނީބާއޭ މީކާޢިލްގެ ހިތަށް އެރީ އެވަގުތެވެ. އައިޒަންގެ މޫނުން ފާޅުވި ކަންބޮޑުވުން މީކާޢިލްއަށް ނަގައިގަނެވުނީ އެފަދައިންނެވެ.\n"ލުގަލް... ކަލެއަށް ވެސް ނޭނގޭތަ؟" ޒިޔަޒެލް އަހާލިއެވެ. ހިމޭންވެފައި އީޝަލްއަށް ބަލަހައްޓައިގެން ލުގަލްބަންދާ ދުރުގައި އިނީއެވެ.\n"އެހެންބާރެއްގެ އަސަރު އޭނާއަށް ކުރަނީހެން ހީވަނީ، މިފަހަރު އަހަރެންނަކަށް ވެސް ބުނާކަށް ނޭނގޭ" ލުގަލްބަންދާގެ ފުށުން ފާޅުވީ ތަފާތު އަސަރެކެވެ. އޭނާ ވެސް އީޝަލްއަށް އެ ކުރިމަތިވާ ކަމެއްގެ އަސްލު ދެނެގަންނަން މަސައްކަތްކުރާ ކަހަލައެވެ.\nއެއްރޭ އެއްދުވާ ވަންދެން އީޝަލް ތެޅިތެޅި އޮތެވެ. އޭނާގެ ވައަތު ވަރަފަތުން ލޮނދިތައް ފައިބަފައިބާ ހުއްޓެވެ. ތަނުގައި ފަރުވަސް ހަރުލަން ފެށިއެވެ. އެ ވަސް ދުވަނީ ވަރައިން ފައިބާ ލޮނދިންކަން ޒިޔަޒެލްއަށް ވެސް ޔަގީންވިއެވެ. އެކަމަކު އެހެން އެވަނީ ކީއްވެކަމެއް ނޭނގުނެވެ. އީޝަލްގެ އަޑު ކަނޑައިގެން ގޮސް އޭނާ ހިމޭންވިއެވެ. ދެން ފާޅުވީ ލެއެވެ. އެއީ ވަކިން ބޮޑަށް އެންމެން އަޖައިބުވި ކަމެކެވެ. އީޝަލްގެ ވަރައިން އިންސީގެ ލޭކުލަފާޅުވުމަކީ ނުވާނޭ ކަމެއްކަން ޒިޔަޒެލްއާއި އައިޒަން ވެސް ޤަބޫލުކުރެއެވެ. ފުންނިންޖެއްގައި އޮވެފައި އީޝަލް ލޯ ހުޅުވާލީ ދެވަނަ ދުވަހެވެ. ފުން ނިންޖެއްގައި އޮވެފައި ހޭލެވުނު މީހެއް ފަދައެވެ. ވޭނުން ރޮއެ ހެދި ހަނދާނެއް އޭނާ ނެތެވެ. ވަރަފަތްގަނޑުގެ ކޮޅު ބަނދެފައި ހުރުމުން ވީގޮތަކާމެދު އީޝަލް ސުވާލުކުރިއެވެ. މާބޮޑުކަމެއް ނުވާފަދައިން މީކާޢިލް ވާހަކަދެއްކިއެވެ. އީޝަލް މާބޮޑަށް ލޮޑުވެ ގަދަ ނިންޖަކުން ނިދުނީކަމުގައި ޒިޔަޒެލް ބުންޏެވެ. ނަމަވެސް އޭނާ އެދުން ތެދުވި ގޮތަށް ހަށިގަނޑު ވައަތްފަރާތަށް އަރިއަޅާލާ ގޮތްވީއެވެ.\n"މި ފަރާތަށް ހީވަނީ މާބަރުވާހެން" އީޝަލްގެ ގައިގާ މީކާޢިލް ހިފެހެއްޓުމުން އޭނާގެ ގާތުގައި ބުނެލިއެވެ. މީކާޢިލްއާއި ޒިޔަޒެލް އަވަސް ނަޒަރެއް އެކަކުއަނެކަކަށް ބަދަލުކޮށްލިއެވެ.\n"ވެދާނެ ބޭސްގަނޑު އަޅާފައި ހުރީމަކަމަށް، މިހާރުދެން ކުރީގަ ހެން ނުވާނެ... ހަށިގަނޑު ހަމައަކަށް އެޅެން ވަގުތު ބޭނުންވާނެ" ޒިޔަޒެލް ބުންޏެވެ. އެކަމާ އީޝަލް ވެސް އެއްބަސްވިއެވެ.\nލާމިއާގެ އެހީއާއެކު ތައްޔާރުވެގެން އީޝަލް ކޮޓަރިން ނުކުތުމުން ދޮރުމަތީ ލުގަލްބަންދާ އިންތަން ފެނުނެވެ. ފަނޑު ހިނިތުންވުމަކާއެކު ލުގަލްބަންދާއަށް އީޝަލް ގޮވާލިއެވެ.\n"ރާވިން އެނބުރި އަތުވެއްޖެ، އޭނާއާއެކު އީޝަލްއާ ބައްދަލުކުރަން ބޭނުންވެފައި ހުރި މީހަކު އައިސް އެބަހުރި، ރައުލްގެ ރަޙުމަތްތެރިއެއް" ލުގަލްބަންދާގެ އަޑު އީޝަލްއަށް އިވުނެވެ. އޭނާއަށް ޤަބޫލުކުރަން ދަތިވިއެވެ. ގާތުގައި ހުރި ލާމިއާއަށް ކުއްލިއަކަށް ބަލާލިއެވެ.\n"ރާވިންމެން އައީތަ؟... ރައުލް އެބަހުރިތަ؟..." އީޝަލްއަށް އަހާލެވުނެވެ. އެހިނދު އޭނާގެ ކޮނޑުގައި ލާމިއާ ހިފަހައްޓާލިއެވެ.\n"އީޝަލް، ކެތްތެރިވޭ... ހިތްއަވަސްވާންވީ ވަގުތެއްނޫންމީ، އެމީހުންނާއެކު ރައުލްއެއްނެތް... ކެތްތެރިވޭ އީޝަލް" ލާމިއާގެ ވާހަކައިން ވަގުތުން އީޝަލްގެ މޫނު މިލައިގެން ދިޔައެވެ. މަޑުމަޑުން ބޯޖަހާލާފައި އީޝަލް ކުރިއަށް ހިނގައިގަތެވެ. ދެތިންފިޔަވަޅު ކުރިއަށް އަޅާލައި ލުގަލްބަންދާއަށް އޭނާ ގޮވާލިއެވެ. އެއާއެކު އޭނާގެ ކަނާއަތްފަރާތުން ލުގަލްބަންދާ އައިސް ހަމަކުރިއެވެ.\nސަމިއާނާ ހުރީ ތުނޑީގެ ދިޔަރެސް ފަށުގައެވެ. ޔާފިއާއާ ވާހަކަދައްކާށެވެ. ތަފާތު ބާރެއްގެ އިޙްސާސް ކުރެވި ސަމިއާނާއަށް ފަހަތަށް އެނބުރިލެވުނެވެ. އޭރު ފެހިކުލައިގެ ދިގު ލިބާހުގައި ފޮރުވިގެން ހުރި މީހަކު އެ ދިމާއަށް އާދެއެވެ. އޭނާގެ ކަނާއަތް ފަރާތުން އެއްފިޔަވަޅު ފަހަތަށް ވާހެން ލުގަލްބަންދާ އާދެއެވެ. ކައިރިވީ ވަރަކަށް އެމީހެއްގެ މޫނު ފާޅުވިއެވެ. ބޭއިޚްތިޔާރުގައި އެ މޫނަށް ގެއްލިފައި ސަމިއާނާއަށް ހުރެވުނީއެވެ.\n"ތީތަ ސަމިއާނާއަކީ" އީޝަލް އައިސް ސަމިއާނާގެ ކުރިމަތީ ހުއްޓި އަހާލިއެވެ. އެއްޗެއް ބުނަން އުޅުނު ހިނދު އާގަންނަން ފެށުމުން ސަމިއާނާ އަނގަބަންދުކޮށްލާ ބޯ ޖަހާލީއެވެ. ލުއި ހިނިތުންވުމަކާއެކު ސަމިއާނާގެ ދެއަތުގައި އީޝަލް ހިފިއެވެ. އަދި ބޯތިރިކޮށް އޭނާއަށް ކުރުނީސްކުރިއެވެ.\n"ތީ ރައުލްގެ ފުރިހަމަ ރަޙުމަތްތެރިއެއްކަން ޔަގީން، ރާވިން ގެނެސްދިނީތީ ޝުކުރިއްޔާ، އަހަރެން ބޭނުންވި ނަމަވެސް ޔާފިއާއަށް ޓަކައި އެވަރުކޮށް ނުދެވުނު، ތިކޮށްދިނީ ވަރަށް ބޮޑު ކަމެއް، އަހަރެންނަށް ކޮށްދެވެން އޮތްކަމެއްވާނަމަ ބުނޭ، ތިކޮށްދިން ހެޔޮކަމުގެ ބަދަލު ދެވޭނޭ ގޮތެއް އެބައޮތްތަ؟" އީޝަލް ބުންޏެވެ. ސަމިއާނާއަށް ލިބިފައިވާ ނުތަނަސްވަންކަން ފިލައިދިޔައީ ކޮންއިރަކުން ކިހިނެއްކަމެއް ވެސް ޚުދު އޭނާއަށް ނޭނގެއެވެ. އޭނާގެ ގާތުގައި އީޝަލް ހުއްޓި އޭނާގެ ދެއަތުގައި އީޝަލް ހިފާލި ހިސާބުން އޭނާގެ މައްޗަށް ކުރެވުނު ހުރިހާ ޝައްކުތަކެއް ސަމިއާނާގެ ހިތުން ފިލައިގެން ދިޔަ ކަހަލައެވެ.\n"ހެޔޮކަމެއްކޮށްދިނީ ބަދަލު ބޭނުންވެގެންނެއްނޫން، ރައުލްގެ ހޮވުން ފުރިހަމަކަން މިހާރު އެނގިއްޖެ، ރާވިންއާއެކު ރައުލް ގެނެސްނުދެވުނީތީ މަޢާފުކުރޭ" ސަމިއާނާގެ ދެ ލޮލުން މީގެ ކުރީން ދުވަހަކުވެސް ފާޅުނުވާ ފަދަ ޖަޒުބާތުތަކެއް ފާޅުވަމުންދިޔައެވެ.\n"އަހަރެންނާއެކު ވާހަކަދައްކަން އާދެބަލަ" ސަމިއާނާގެ އަތަށް މަޑުމަޑުން ދަމާލަމުން އީޝަލް ބުންޏެވެ. ޔާފިއާ ބޯޖަހާލައިފައި އޭނާ ރާވިންގެ ގާތަށް ދަނީކަމުގައި ބުނެ ހިނގައިގަތެވެ.\nސަމިއާނާއާއި އީޝަލް އެކުއެކީ މަޑުހިނގުމުގައި އައިއިރު އެމީހުންގެ ފަހަތުގައި ލުގަލްބަންދާ އޮތެވެ. ރައުލްއާއި ސަމިއާނާގެ ކައިވެނި ހަމަޖެހުނުކަމާއި އޭނާގެ ވާހަކަ ރައުލް ކިޔައިދީފައި އޮތްކަން އީޝަލް ހާމަކުރިއެވެ. ސަމިއާނާގެ ނަޒަރުން އޭނާއަށް ރައުލް ސިފަވިގޮތް ހާމަކުރީ ހިނިތުންވެލައިގެން ހުރެއެވެ. އީޝަލްއާ ބައްދަލުވުމުން މިއަދު ސަމިއާނާގެ ހިތަށް ވޭން ލިބުމުގެ ބަދަލުގައި ތަފާތު ހިތްހަމަޖެހުލެއް ލިބިއްޖެއެވެ. އެ ދެމީހުންގެ ހިތުގައި ވެސް ރައުލް ވެއެވެ. އެހެންނަމަވެސް ރައުލްއަކީ އީޝަލްގެ ހައްޤެއްކަން ސަމިއާނާގެ ހިތް ޤަބޫލުކުރީއެވެ. ހުރިހާ ގޮތަކުން ވެސް އީޝަލް ފުރިހަމަކަން ސަމިއާނާގެ ޟަމީރު ޤަބޫލުކުރިއެވެ.\n"އަހަރެންގެ ހިތް ބުނޭ ރައުލް މަރެއްނުވެޔޭ، އަހަރެން ބޭނުންވަނީ ރައުލް ހޯދަންދާން، އެކަމަކު އަހަރެންގެ ހަށިގަނޑު އެކަމަށް އެއްބާރުލުމެއްނުދޭ" މާޔޫސްކަމާއެކު އީޝަލް ބުންޏެވެ.\n"އަހަރެން ބޭނުން އީޝަލްއަށް އެހީވާން، އެކަމަކު އަހަރެންގެ ކާފައާއި ބޭރީތަކީ ވަރަށް ގާތް އެކުވެރީން، އަހަރެންގެ އަމިއްލަ ބާރެއްނުވޭ، އަހަރެންގެ ފަހަތުގައި އީޝަލްއާއި ރައުލްއަށް ޓަކައި ނެރޭނެ ލަޝްކަރެއްނެތް، ހުރީ ހަމައެކަނި މި ނަފްސު" ސަމިއާނާ ބުންޏެވެ. އޭނާ ބޭނުންވަނީ ޒަމާންތަކަކަށް ދެމިގެންދާނޭ ފަދަ އެކުވެރިކަމެއް އީޝަލްއާ ބާއްވާށެވެ. މިއީ މީގެކުރީން އޭނާގެ ވިސްނުން ހުރި ގޮތެއް ނޫނެވެ.\nކޮޅުކޮޅަށް ބޭރީތުގެ ފާރަވެރިން ދުވަނީއެވެ. އެމީހުންނަށް އަމުރުކުރެވުނީ ރާވިން ހޯދުމަށެވެ. ގަނޑުވަރުގެ ތެރެއިން އޭނާ ގެއްލުނު ގޮތެއް އެކަކަށް ވެސް ބުނާކަށް ނޭނގެއެވެ. މިވީ ގޮތުން ޒަގަން ބޭނުންވީ އަވަހަށް އީޝަލްމެންގެ ތެރެއަށް ދާށެވެ. ނަމަވެސް ބޭރީތު ހުއްދައެއްނުދިނެވެ. އިހުނަށްވުރެ ޒަގަންގެ މައްޗަށް ފާރަވެރިންވީ އިތުރެވެ. އޭނާއަށް ފަރާތަކަށް ޖެހިލުން ވެސް އުނދަގޫވިއެވެ. ރާވިން މޮޅު އުކުޅެއް ބޭނުންކުރީކަމުގައި ބޭރީތަށް ހީވާތީ އެކަމާ އޭނާ ސުވާލުކުރީ ލާވީއާއެވެ. އެމީހުންގެ ތެރެއަށް ވެރިވެފައިވާ ނުތަނަވަސްކަންވީ އިތުރެވެ.\nހާމަ ސަރަޚައްދެއް ފެންނަ ހިސާބަށް ޠަލަބްއަށް ނުކުމެވުނެވެ. ނަމަވެސް އޭނާ އެނބުރި ވަންނަންޖެހުނީ ލޮނުގަނޑު ތެރޭ ހަރަކާތްތެރިވާތަން ފެނުނު ސިފައިން ފެނިގެނެވެ. އެމީހުންގެ ލޯތަކަށް އެ ބިންގަރާހުގެ ދޮރު ފޮރުވިފައިވާ ކަހަލައެވެ. އެ ދިމާއަށް ސަމާލުކަމެއް ނުދިނެއްކަމަކު އެތައް ސަތޭކަ ސިފައިންނެއް އެ ހިސާބުގައި ހަރަކާތްތެރިވަމުން ދިޔައެވެ. އެއްޗެއް ހޯދާ ބަޔަކު ފަދައިންނެވެ. ހަލުވިކޮށް އެތެރެއަށް ޠަލަބް ދެމިގަތީ އެހެންވެއެވެ. އޭނާ އެނބުރި ޖަލުގެ ތެރެއަށް އައެވެ. ފެނުނުކަންކަން ރައުލްއަށް ކިޔައިދިނެވެ. އެ ޖަލުން މިވަގުތު ނުކުމަކީ ރަނގަޅުކަމެއްނޫންކަން އެމީހުންނަށް ވިސްނުނެވެ. އެތަނުން ނުކުމެ ވަށައިގެންވާ ތަންތަން ފެނިގެންނޫނީ ގަނޑުވަރު ހުރީ ކޮންދިމާއެއްގައިކަން ކަނޑައަޅަން ރައުލްއަށް ވެސް އުނދަގުވާނެއެވެ. ގަނޑުވަރު ހުރި ދިމާއެއް އެނގެނިކޮށް އެތަނަށް ވަންނަން އޭނާއަށް އެނގޭނެއެވެ. ރާވިން ހުރީ ގަނޑުވަރުގެ ތެރޭގައިކަން ސިއްތާއާއި ޠާލިބުގެ ވާހަކައިން ރައުލްއަށް އެނގެއެވެ. އެތަނަށް ވަންނަން ރައުލް ބޭނުންވަނީ އެހެންވެއެވެ. ރާވިންއާ ބައްދަލުކޮށް އޭނާ ގޮވައިގެން ނޫނީ އެނބުރި ދާކަށް ރައުލް ބޭނުމެއްނޫނެވެ.\nސަމިއާނާ އެނބުރިދިޔައީ އޭނާ ރައުލްއާ ހަވާލުކުރި ހިލަކޮޅު އީޝަލްގެ އަތަށް ލައިދީފައެވެ. ކަންތައްކުރަންވީ ގޮތް ކިޔައިދީފައެވެ. އޭނާ މަޑުކުރަން ބޭނުންވީ ނަމަވެސް އެކަންވާން ނެތީއެވެ. އީޝަލް ވެސް އެމީހުންގެ ތެރެއަށް އިތުރު ބަޔަކު ވަންނާކަށް ނޭދެއެވެ. ޚާއްޞަކޮށް ސަމިއާނާގެ ކާފައަކީ ބޭރީތުގެ ރައްޓެއްސެއްކަން އެނގޭތީއެވެ. ހުރިހާ ކަމެއް ސިއްރުކޮށްދޭނަންކަމަށް ސަމިއާނާ ވަޢުދުވިއެވެ. އަދި އީޝަލް އުންމީދުކަނޑާނުލާހާ ހިނދަކު އޭނާ ވެސް ރައުލް މަރުވީކަމުގައި ޤަބޫލެއްނުކުރާނަންކަން ބުންޏެވެ.\n"ލުގަލް... ބަލާބަލަ، އަހަރެންގެ ވަރަ ތަފާތުހެން ހިޔެއްނުވޭތަ؟ ހީވަނީ އެތެރެއިން ބައެއް ނުކުންނަހީހެން" އަތިރިމަތީގައި ހުރެ ދެވަރަ ފަތުރާލަމުން އީޝަލް އެއްސެވެ. ފެނުނު މަންޒަރު ޤަބޫލުކުރަން ލުގަލްބަންދާއަށް ދަތިވިއެވެ. އީޝަލްގެ ބިނދިފައިވާ ވަރައިގެ ކޮޅުން ބިއްލޫރިކޮޅުތަކެއް ނުކުމެފައި ހުރި ކަހަލައެވެ. ދެފުށް ފެންނަހާ ސާފެވެ. އަލި އެޅިއްޖެނަމަ ޖަވާހިރު ފަދައިން ދަޅައަޅައެވެ.\n"ތަދުވޭތަ؟" ލުގަލްބަންދާ އެއްސެވެ.\n"ނޫން، އެކަމަކު އުނދަގޫވޭ... ތަފާތުހެން ހީވަނީ... މިއަދު ވަކިން ބޮޑަށް، ލުގަލް، އަހަރެންނަށް ކިހިނެއްމިވަނީ" އީޝަލް އެއްސެވެ. އޭނާ ހަމަޖެހޭ ގޮތް ދެއްކި ނަމަވެސް ލުގަލްބަންދާއަށް އީޝަލްގެ ކަންބޮޑުވުން ސިއްރެއްނުވިއެވެ.\n"ޒިޔަޒެލްއަށް ދެއްކިންތަ؟" ލުގަލްބަންދާ އަހާލިއެވެ. އެއާއެކު އީޝަލް ދެފަރާތަށް ބޯހޫރާލީއެވެ. ލުގަލްބަންދާ އެދުނީ އަވަހަށް ޒިޔަޒެލްގެ ގާތަށް ދިއުމަށެވެ.


Shifaz Raees offeehuge Minister kamah, Akram Minister of state ge...\nޝިފާޒު ރައީސް އޮފީހުގެ މިނިސްޓަރަކަށް، އަކްރަމް މިނިސްޓަރ އޮފް ސްޓޭޓް ކަމަށް އައްޔަން ކުރައްވައިފި\nރައީސް އޮފީހުގައި މިހާރު ތިން މިނިސްޓަރަކު ތިއްބަވާނެ\nމިއީ މިނިސްޓްރީ އަކަށް ސްޓޭޓް މިނިސްޓަރަކު އަންޔަން ކުރެއްވި ފުރަތަމަ ފަހަރު\nކ. މާލެ | 22 ނޮވެންބަރ 2018 | ބުރާސްފަތި 21:20 | 5,564\nއަކްރަމް އާއި ޝިފާޒު - މުހައްމަދު ޝަރުހާން\nއެމްޑީޕީގެ ނާއިބު ރައީސް މުހައްމަދު ޝިފާޒު ރައީސް އޮފީހުގެ މިނިސްޓަރަކަށް ހަމަޖައްސަވައި، ހައުސިން މިނިސްޓްރީގެ ކުރީގެ ސްޓޭޓް މިނިސްޓަރ އަކްރަމް ކަމާލުއްދީނަށް މިނިސްޓަރ އޮފް ސްޓޭޓް ފޮރ ނޭޝަނަލް ޕްލޭނިންގ އެންޑް އިންފްރާސްޓްރަކްޗަރގެ މަގާމަށް އައްޔަން ކުރައްވައިފިއެެވެ\nބާރަށު ދާއިރާގެ ކުރީގެ މެމްބަރުކަން ވެސް ކުރައްވާފައިވާ ޝިފާޒު ރައީސް އޮފީހުގެ މިނިސްޓަރަކަށް އައްޔަން ކުރެއްވާފައިވާ އިރު، އެ އޮފީހުގައި މިހާރު ތިން މިނިސްޓަރަކު ތިއްބަވާނެއެވެ. އެއީ ޝިފާޒްގެ އިތުރުން ކުރީގެ ފޮރިން މިނިސްޓަރު އަހްމަދު ނަސީމާއި، ކުރީގެ އެމްޑީޕީގެ ޗެއާޕާސަންގެ ނާއިބް އަލީ ޝިޔާމުއެވެ.\nސްޓޭޓް މިނިސްޓަރުން ފެންވަރުގެ އަށް ބޭފުޅަކު މިހާރު ވެސް ރައީސް އޮފީހުގައި ތިއްބަވާ އިރު، މިއީ މިނިސްޓްރީ އަކަށް ސްޓޭޓް މިނިސްޓަރަކު އަންޔަން ކުރެއްވި ފުރަތަމަ ފަހަރެވެ. މި ދެ ބޭފުޅުންނާއި ވެސް މިއަދު ވަނީ މަޤާމުގެ ފަތްކޮޅު ހަވާލުކުރައްވާފައެވެ.\nއެންމެ ފަހުން އަޕްޑޭޓް ކުރީ: 8 މަސް ކުރިން | ރިވިއު ކުރީ: އިސްމާއިލް ނާއިލް ނަޝީދު


SunOnline: Committee ah haaziruvaan angafai nuvey, Madhaa haaziru vaanan: Nishaama\nކޮމިޓީއަށް ހާޒިރުވާން އަންގާފައި ނުވޭ، މާދަމާ ހާޒިރުވާނަން: ނިޝާމާ\nމުހައްމަދު މުޒައްޔިން ނާޒިމް 24 Aug 2020, 14:54\nރައްޔިތުންގެ މަޖިލީހުގެ މާލިއްޔަތު ކޮމިޓީއަށް ހާޒިރުވުމަށް މީގެ ކުރިން ރަސްމީ ގޮތެއްގައި އަންގާފައި ނުވާ ކަމަަށާއި މަދަމާ ކޮމިޓީއަށް ހާޒިރުވާނެ ކަމަށް މިވަގުތު ސަސްޕެންޝަންގައި ހުންނެވި ހެލްތު މިނިސްޓްރީގެ ބިޑް ކޮމިޓީގެ ޗެއާ އަދި ޑެޕިއުޓީ މިނިސްޓަރު ނިޝާމާ މުހައްމަދު ވިދާޅުވެއްޖެއެވެ.\nހެލްތު މިނިސްޓްރީގެ އިސްވެރިން މަޖިލީހުގެ މާލިއްޔަތު ކޮމިޓީއަށް ހާޒިރުވުމަށް އެންގީ، ހެލްތް މިނިސްޓްރީން ކޮވިޑަށް ކުރި ހަރަދުތަކާ ގުޅޭ ގޮތުން އޮޑިޓް އޮފިހުން ތައްޔާރު ކުރި އޮޑިޓް ރިޕޯޓާ ގުޅިގެންނެވެ.\nހެލްތު މިނިސްޓަރު އަބްދުﷲ އަމީންވެސް ހިމެނޭ ގޮތަށް ޖުމްލަ ނުވަ މީހަކު ކޮމިޓީއަށް މިއަދު ހާޒިރުވިއިރު، މިނިސްޓްރީން ކުރި ހަރަދުތަކުގައި އެންމެ ބޮޑު އިހުމާލުވިކަމަށް އޮޑިޓް އޮފީހުން ބުނާ، އެ މިނިސްޓްރީގެ މަލީ ޒިންމާދާވެރިޔާ އަހްމަދު އަސްލަމްއާއި ނިޝާމާ ހާޒިރެއް ނުވެއެވެ.\nނިޝާމާ މިއަދު "ސަން"އަށް ވިދާޅުވީ، މަޖިލީހުގެ އިދާރާއިންވެސް އަދި މިނިސްޓްރީންވެސް ރަސްމީ ސިފައެއްގައި އޭނާ ކޮމިޓީއަށް ހާޒިރުވާން އަންގާފައި ނުވާ ކަަމަަށެވެ.\n"މިނިސްޓްރީން އަޅުގަނޑަށް ގުޅާފައި އެންގި ހެލްތު މިނިސްޓަރު [އަމީން] ހާޒިރުވާން އަންގާފައިވާތީ އެ ޓީމުގައި އަޅުގަނޑު ހިމަނަންށޭ މިއުޅެނީ [ކޮމިޓީއަށް ހާޒިރުވުމަށް]. އަޅުގަނޑު ދެންނެވިން އެއީ މިހާރު ހިނގަމުންދާ ތަހުގީގަކަށްވާތީވެ އަދި އަޅުގަނޑަށް ސީދާ ސިޓީއެއް އައިސްފައި ނުވާތީވެ، ކޮމިޓީއަށް ހާޒިރުނުވުމަށް އަޅުގަނޑުގެ ވަކީލުން ވިދާޅުވެފައިވާ ކަމަށް،" ނިޝާމާ ވިދާޅުވިއެވެ.\nނިޝާމާ ވިދާޅުވީ، މިނިސްޓަރު ހާޒިރުވާން އެންގުމަކީ ނިޝާމާ ހާޒިރުވާން ޖެހޭ ކަމެއް ނޫން ކަމަށް މިނިސްޓްރީން ގުޅުއްވި ބޭފުޅުންނަަށް ދެންނެވި ކަމަށެވެ.\n"މިވަގުތު އަޅުގަނޑު މިހުރީ ވަޒީފާގެ މަސްއޫލިއްޔަތު ދުރުގައި. އެހެންވީމަ ހެލްތު މިނިސްޓްރީ ރިޕްރެޒެންޓް ކުރަން ނުއެއް ދެވޭނެތާ،" ނިޝާމާ ވިދާޅުވިއެވެ.\nމަޖިލީހުގެ މާލިއްޔަތު ކޮމިޓީގެ ބައްދަލުވުމުގައި ކޮމިޓީގެ މުގައްރިރު އަދި ކިނބިދޫ ދާއިރާގެ މެމްބަރު މުހައްމަދު ނާޝިޒު ވިދާޅުވީ، ނިޝާމާއާއި އަސްލަމް ކޮމިޓީއަށް ވަޑައިގަތުމަށް އުޒުވެރިވެފައި ވަނީ، މިހާރު ތަހުގީގު ހިނގަމުންދާ މައްސަލައަކަށްވާތީ ވަކީލުން އެގޮތަށް ލަފާ ދެއްވާފައިވާތީ ކަމަށް ކޮމިޓީއަށް މައުލޫމާތު ލިބިފައިވާ ކަމަށެވެ.\nކޮމިޓީން މިއަދު ނިންމީ ނިޝާމާއާއި އަސްލަމް ކޮމިޓީއަށް ހާޒިރުނުވުމުން، މަޖިލިސް ގަވައިދުގައިވާ ގޮތުގެ މަތިން އެ ބޭފުޅުން މާދަމާ މެންދުރު 2:00 އަށް ކޮމިޓީއަށް ހާޒިރުވުމަށް އެންގުމަށް އަމުރެއް ނެރުމަށެވެ.\nނިޝަމާ ވިދާޅުވީ، މިހާރު މަޖިލީހުން އޭނާއަށް ގުޅާފައި މާދަމާ މަޖިލިހަށް އައުމަށް އެންގި ކަމަށާއި ޖަވާބުގައި ރަސްމީކޮށް، ނޯޓިސް ފޮނުވުމަށް އެދިވަޑައިގެންނެވި ކަމަށް އޭނާ ވިދާޅުވިއެވެ.\nމާދަމާ މަޖިލީހަށް ހާޒިރުވާނަންތޯ ސުވާލު ކުރުމުން ނިޝާމާ ވިދާޅުވީ. "އިންޝާﷲ އަޅުގަނޑު ދާނަން،" ކަމަށެވެ.\nނިޝާމާއަށް ރަސްމީކޮށް ކޮމިޓީއަށް ހާޒިރުވުމަށް އޭނާއަށް އަންގާފައި ނުވާ ކަމަށް އޭނާ ވިދާޅުވިއިރު، މިކަމާ ގުޅޭ ގޮތުން އަސްލަމްގެ ބަހެއް އަދި ނުލިބެއެވެ.\nއޮޑިޓާ ޖެނެރަލް އޮފީހުން އާންމުކޮށްފައިވާ ހެލްތު މިނިސްޓްރީގެ ކޮވިޑް-19 ކޮމްޕްލަޔަންސް އޮޑިޓުން ކޮރަޕްޝަނަށް ތުހުމަތުވާ ގޮތަށް އެތައް މިލިއަން ރުފިޔާއެއް ހަރަދުކޮށްފައިވާކަން ވަނީ ފެންމަތިކޮށްފައެވެ. އެގޮތުން އެންމެ ބޮޑަށް އޮޅުވާލާފައި ވަނީ ދުބާއީ ކުންފުންޏަކާ ހަވާލުކޮށްގެން 75 ވެންޓިލޭޓަރު ގަތުމުގައި ކަމަށް އޮޑިޓް ރިޕޯޓުގައި ބުނެ އެވެ.\nއެކަމާ ގުޅިގެން ނިޝާމާ ވަނީ މީގެ ކުރިން ބަޔާނެއްވެސް ނެރުއްވާފައެވެ. ބަޔާނުގައި ނިޝާނާ ވިދާޅުވީ، ވެންޓިލޭތަރުތައް ގަތުމުގައި އަމަލުކޮށްފައިވަނީ، ތެދުވެރިކަމާއި އަމާނާތްތެރިކަމާއެކު ކަމަށެވެ. ބިޑް ކޮމިޓީން ނިންމާފައިވާ ނިންމުމަކީ، އެ ކޮމިޓީއަށް ލިބިފައިވާ ލިޔުންތަކުގެ މައްޗަށް ނިންމާފައިވާ ނިންމެއް ކަމަށް ބަޔާނުގައި ބުނެއެވެ. އެގޮތުން އެ ކުންފުންޏަކީ، ހެލްތު މިނިސްޓަރު އަބްދުﷲ އަމީން، ޑަބްލިއުއެޗްއޯގެ ރެޕްރެޒެންޓޭޓިވް މެދުވެރިކޮށް ހޯއްދަވާފައިވާ ކުންފުންޏެއް ކަމަށް ބުނެ ބިޑު ކޮމިޓީއަށް ހުށަހަޅާފައިވާ ލިޔުންތަކުގައިވެސް ބަޔާންކޮށްފައިވާ ކަމަށް ބަޔާނުގައި ބުންނެވެ.\nދުބާއީގެ އެގްޒެކިއުޓާސް ޖެނެރަލް ޓްރޭޑިންއަށް 75 ވެންޓިލޭޓަރު ގެނައުމަށް ޖުމްލަ 34.50 މިލިއަން ރުފިޔާއަށް ހަވާލުކުރި އިރު އެޑްވާންސްގެ ގޮތުގައި، މަސައްކަތުގެ 90 ޕަސެންޓަށްވާ ފައިސާ، 30.91 މިލިއަން ރުފިޔާ ވަނީ އެ ކުންފުންޏަށް ދީފަ އެވެ.\nހެލްތު މިނިސްޓްރީން ބުނާ ގޮތުނެ އެ ކުންފުންޏާ ވެންޓިލޭޓަރު ގެނައުމަށް ހަވާލު ކުރީ، އެއީ ޑަބްލިއުއެޗްއޯގެ ލަފައަކަށް ކަމަށެވެ. އެހެން ނަމަވެސް، އެ ކުންފުންޏަކީ ޑަބްލިއުއެޗްއޯއިން ރިކޮމެންޑުކުރި ކުންފުންޏެއް ނޫން ކަމަށް އެ ޖަމިއްޔާއިން ބުނެފައިވާ ކަމަށް އޮޑިޓް ރިޕޯޓުގައި ބުނެފައިވެއެވެ. އަދި ރާއްޖެ ގެނެސްފައިވަނީ ވެސް އޯޑަރު ކުރި ވެންޓިލޭޓަރުތަކެއް ނޫން ކަމަށާއި އެއީ ފެންވަރު ދަށް އަދި ބޮޑު އަގުގައި ގެނެސްފައިވާ ވެންޓިލޭޓަރުތަކެއްކަން ވެސް ފާހަގަކޮށްފައި ވެއެވެ.


PSG ah thin vana faharu ves naakaamiyaabu | Mihaaru\nޕީއެސްޖީ އަށް ތިން ވަނަ ފަހަރު ވެސް ނާކާމިޔާބު\n18 އެޕްރީލް 2019 - 09:32 1 comment\nޕެރިސް (އޭޕްރީލް 18) - ފްރެންޗް ލީގުގައި ރޭ ރަށުންބޭރުގައި ނޯންޓްސް އަތުން 3-2 އިން ބަލިވެ ލީގު ކަށަވަރުކުރަން ލިބުނު ތިން ވަނަ ފުރުސަތު ވެސް ޕީއެސްޖީން ނަގާލައިފި އެވެ.\nމޮޅެއް ހޯދައިގެން ލީގު ކަށަވަރުކުރަން ޕީއެސްޖީ އެންމެ ފުރަތަމަ ނުކުތީ ސްޓްރަސްބޯގާ ދެކޮޅަށެވެ. އެ މެޗު 2-2 އިން އެއްވަރުވިއިރު، އޭގެ ފަހުން ބައްދަލުކުރީ ލިއްލޭއާ އެވެ. އެ ޓީމު އަތުން ޕީއެސްޖީ ވަނީ 5-1 އިން ބަލިވެފަ އެވެ.\nރޭގެ މެޗުގައި ޕީއެސްޖީން ނުކުތީ ކުރިން ދެ މެޗުގެ ނަތީޖާ ހަނދާން ނައްތާލައި މޮޅެއް ހޯދުމުގެ އަޒުމުގަ އެވެ. މެޗުގައި ފުރަތަމަ ލަނޑު ޖެހީ ވެސް އެ ޓީމުންނެވެ. މެޗުގެ 19 ވަނަ މިނިޓްގައި ޕީއެސްޖީ އަށް ލީޑުނަގައިދިނީ ޑެނިއަލް އަލްވޭސް އެވެ.\nޕީއެސްޖީން ފުރަތަމަ ލަނޑު ޖެހި ނަމަވެސް އަމިއްލަ ދަނޑުގައި ކުޅުނު ނޯންޓްސް އިން ވަނީ ފުރަތަމަ ހާފް ނިމުމުގެ ކުރިން ނަތީޖާ އަނބުރާލައިފަ އެވެ. އެ ޓީމަށް މެޗުގެ 22 ވަނަ މިނިޓްގައި އެއްވަރުކޮށްދިނީ ޑިއޭގޯ ކާލޮސް އެވެ. އެ ޓީމަށް މެޗުގެ 44 ވަނަ މިނިޓްގައި ލީޑުނަަގައިދިނީ މަޖީދު ވާރިސް އެވެ. ދެ ވަނަ ހާފްގެ ކުޅުން ފަށައިގެން ހަތް މިނިޓް ތެރޭ ކާލޮސް ވަނީ އިތުރު ލަނޑެއް ޖަހައިދީ ނޯންޓްސްގެ ލީޑުފުޅާކޮށްފަ އެވެ.\nޕީއެސްޖީގެ އެޓޭކުގެ މުހިއްމު ތިން ކުޅުންތެރިން ކަމަށްވާ އެޑިސަން ކަވާނީ އާއި ކިލިއަން އެމްބާޕޭ އަދި ނޭމާ ނުލައި ކުޅުނު މި މެޗުގައި އެ ޓީމުގެ ދެ ވަނަ ލަނޑު މެޗު ނިމެން މިނިޓަކަށް ވެފައި ވަނިކޮށް ކާމިޔާބުކުރީ ޒުވާން ފޯވާޑް މަޓެހަން ގުކްލޫ އެވެ.\nއެންމެ ފަހުން ދެ މެޗަށް ފަހު ޕީއެސްޖީގެ ކޯޗު ތޯމަސް ޓުޗެލް ވަނީ ވަރަށް ބޮޑަށް އެ ޓީމުގެ ކުޅުންތެރިންނަށް ފާޑުކިޔައިފަ އެވެ. އަދި ރޭގެ މެޗުގައި ޕީއެސްޖީން ފިޓްކޮށް ހުރި އެމްބާޕޭ ނުލައި ކުޅުނު ސަބަބެއް އޮޅުންފިލުވުމަށް ނޫސްވެރިން ސުވާލުކުރުމުން ޓުޗެލް ބުނީ ޓީމުގެ މަސްލަހަތަށް ބަލާފައި ވަކި ނިންމުންތަކެއް ނިންމަން ފަސް ނުޖެހޭނެ ކަމަށެވެ.\n"ކޮންމެ މެޗެއްގައި ވެސް ކުޅުންތެރިން ޖެހޭނެ 100 ޕަސެންޓް ދޭން. މަސައްކަތް ކުރަން ޖެހޭނެ. އެކަމަކު އެކަން ނުކުރަންޏާ ޓީމަށް ބަދަލު އަންނާނެ،" ކުރިން ޑޯޓްމަންޑަށް ކޯޗުކޮށްދިން ޓުޗެލް ބުންޏެވެ.\nއަންނަ ސީޒަނަށް ރެއާލް މެޑްރިޑުން ބޭނުންވާ ކުޅުންތެރިންގެ ތެރޭގައި އެމްބާޕޭ ހިމެނެ އެވެ.\nރިޕޯޓްތައް ބުނާގޮތުން މި ފަހަރުގެ ޗެމްޕިއަންސް ލީގުގެ ނާކާމިޔާބީ އަށް ފަހު މި ސީޒަން ނިމުމުން ޕީއެސްޖީން ޓުޗެލް ވަކިކުރުމުގެ ފުރުސަތު ބޮޑެވެ. ޕީއެސްޖީއާ ހަވާލުވާނެ ކަމަށް ބެލެވޭ ކޯޗުންގެ ލިސްޓުގެ އެންމެ ކުރީގައި އޮތީ މެންޗެސްޓާ ޔުނައިޓެޑުން މިދިޔަ ޑިސެމްބަރު މަހު ވަކިކުރި ހޯސޭ މޮރީނިއޯ އެވެ.\nއިތުރު ލިޔުންތައް ޕީއެސްޖީ ފްރާންސް ލީގު\n17 hours ago 56


Noosverikamuge inaam ah 31 hushaelhun\nނޫސްވެރިކަމުގެ އިނާމަށް 31 ހުށަހެޅުން\nމޯލްޑިވްސް މީޑިއާ ކައުންސިލުން ދެމުން އަންނަ ނޫސްވެރިކަމުގެ އިނާމުގެ މި އަހަރުގެ އިނާމަށް 31 ހުށަހެޅުން ހުށަހަޅައިފި އެވެ. ނޫސްވެރިކަމުގެ އިނާމަށް ކުރިމަތިލުމުގެ މުއްދަތު ހަމަވީ އިއްޔެ އެވެ.\nމިއަހަރު ނޫސްވެރިކަމުގެ އިނާމު އަށް ދާއިރާއަކުން ދޭން ވަނީ ނިންމާފަ އެވެ. އެއީ އިޖުތިމާއީ ދާއިރާ، ސިޔާސީ ދާއިރާ، ޝަރުއީ ދާއިރާ، ވިޔާފާރީގެ ދާއިރާ، ކުޅިވަރުގެ ދާއިރާ، ފޮޓޯ ޖާނަލިޒަމްގެ ދާއިރާ އަދި ވީޑިއޯ ޖާނަލަޒިމްގެ ދާއިރާ އެވެ. މީގެ އިތުރުން މިއަހަރު ފީޗާ ލިއުމުގެ ދާއިރާއިންވެސް އިނާމު ދޭނެ އެވެ.\nމޯލްޑިވްސް މީިޑިއާ ކައުންސިލުން މިއަދު ބުނީ، މުއްދަތު ހަމަވިއިރު އެކި އިނާމްތަކަށް ޖުމްލަ 31 ހުށަހެޅުމެއް ހުށަހަޅާފައިވާ ކަމަށެވެ. އެގޮތުން އެންމެ ގިނަ ނޫސްވެރިން ކުރިމަތިލާފައިވަނީ އިޖުތިމާއީ އަދި ސިޔާސީ ދާއިރާއަށެވެ. އިޖުތިމާއީ ދާއިރާއަށް ހަ ހުށަހެޅުމެއް ސިޔާސީ ދާއިރާއަށް ހަ ހުށަހެޅުމެއް ވަނީ ހުށަހަޅާފަ އެވެ.\nދެން އެންމެ ގިނައިން ކުރިމަތިލާފައިވަނީ ވިޔަފާރި އަދި އިގުތިސޯދީ ދާއިރާއަށެވެ. އެ ދާއިރާއަށް ފަސް ނޫސްވެރިޔަކު ކުރިމަތިލާފައިވެ އެވެ.\nޝަރުއީ ދާއިރާއަށް ދެ ނޫސްވެރިން ކުރިމަތިލީއިރު، ކުޅިވަރު ދާއިރާއަށް ވެސް ކުރިމަތިލީ ދެ ނޫސްވެރިންނެވެ.\nފޮޓޯ ޖާނަލިޒަމްގެ އިނާމަށް ވެސް ތިން ނޫސްވެރިން ކުރިމަތިލާފައިވެ އެވެ. އަދި ވީޑިއޯ ޖާނަލިޒަމްގެ އިނާމަށް ވެސް ވަނީ ދެ ނޫސްވެރިޔަކު ކުރިމަތިލާފަ އެވެ. އެންމެ އުއްމީދީ ނޫސްވެރިޔާއަށް ކުރިމަތިލާފައިވަނީ އެންމެ މީޑިއާކުންނެވެ.


Dhuvas nufuraa kuhjaku viheithaa 26 dhuvas fahun emmaabandu2kudhin vihaifi\nއާރިފާއާއި އޭނަގެ ފިރިމީހާ އަދި ތިން ކުދިން\nބަންގަލަދޭޝްގެ ރައްޔިތެއް ކަމަށްވާ އުމުރުން20 އަހަރުގެ އާރިފާ ސުލްތާނާ ބަނޑުގައި ރިއްސާތީ ހޮސްޕިޓަލަށް ދިޔައީ ވިހާދުވަސް ނުޖެހޭނީހެ އެވެ. ހޮސްޕިޓަލަށް ދިޔުމާއެކު ޑޮކްޓަރ ވަނީސުލްތަނާގެ ބަނޑުގައި ވާ ދުވަސްނުފުރޭ ފިރިހެން ކުއްޖާ ވިއްސާފައެވެ.\nނަމަވެސް 26 ދުވަސްފަހުން އާރިފާގެ ފެންދުލި ފަޅައިގެން ދިޔަހެން އިހްސާސް ވިއެވެ. އެހެން ކަމުން އަވަހަށް ހޮސްޕިޓަލަށް ދިޔައީއެވެ. މިފަހަރު ޑޮކްޓަރުން އާރިފާ ބެލުމަށްފަހު އިތުރު ކުއުްޖަކު ބަނޑުގައި ވާކަމަށް ބުނެ ސިޒޭރިއަނެއްހެދިއެވެ.\nއާރިފާ ބެލިޑޮކްޓަރުން ނާހަވާލާދީ ޑެއިލީ މެއިލްގައި ބުނެފައި ވަނީ، އާރިފާ ސިޒޭރިއަން ހެދުމުން އިތުރު ދެކުއްޖަކު އޭނަގެ ބަނޑުގައި ވާކަން އެނގުނު ކަމަށެވެ. އަދި އެއީ އަންހެންކުއްޖަ ކާއި ފިރިހެން ކުއްޖެއް ކަމަށް ވެސް ޑޮކްޓަރު ބުނެފައި ވެއެވެ. ސިޒޭރިއަން އަށްފަހު ޑޮކްޓަރުން ނޫސްވެރިންނަށް މައުލޫމާތު ދެމުން ބުނެފައިވަނީ އާރިފާ ގެ ބަނޑުގައި ދެރަހިމް އުފެދިފައި ވާކަމަށެވެ. އެގޮތުން އެއް ރަހިމުގައި ދެކުދިން ތިބި އިރު އެންމެ ފުރަތަމަ ވިހޭ ކުއްޖާ އެއީ އަނެއް ރަހިމުގައި ވީކުއްޖެއް ކަމަށެވެ. ޑޮކްޓަރ ބުނެފައިވަނީ އެންމެ ހައިރާން ވަނީ އާރިފާގެ ބަނޑުގައި3ކުދީން ތިބި އިރު މިއަދާ ހަމައަށްވެސް އޭނަ ގަވައިދުން ދައްކަމުން ދިޔަ އިރު އެކަންޢެނާބެލި ޑޮކްޓަރަށް އެނގިފައި ނުވާތީއެވެ.\nމަޔޯކްލިނިކުން ބުނެފައިވަނީ އަންހެނެއްގެ ހަށިގަނޑުގައި ދެ ރަހިމް އުފެދުމަކީ ގުދުރަތުން އޭނަ އުފަން ވާއިިރުވެސްދިމާވާ ޤުދުރަތީ ކަމެއް ކަމަށެވެ. އަދި މިގޮތަށް ދެ ރަހިމް ހުންނަ އަންހެނަކު އުފަންވަނީ ކޮންމެ 3000 ކުން އެކަކަށްކަމަށް ވެސް އެ ކްލިނިކުން ބުނެފައި ވެއެވެ.\nބަންގްލަދޭޝްގެ ސަރުކާރުގެ ހޮސްޕިޓަލެއްގެ ޑޮކްޓަރެއް ކަމަށްވާ ދިލިޕް ރޯއީ ބުނީ، އޭނަގެ 30 އަހަރުގެ މެޑިކަލް ކެރިއާގައި ދުވަހަކުވެސް މިކަހަލަ ކޭސް އަކާ ދިމާނުވާ ކަމަށާއި މި ކަހަލަ ހާދިސާއެއްގެ އަޑުވެސް ނީވޭކަމަށެވެ. އެހެންކަމުން އޭނާ ވަނީ އާރިފާ ގެ ރޫޓިން ޗެކަޕް ހެދި ޑޮކްޓަރ އާމެދު ފިޔަވަޅު އެޅުމަށް ކަމާއިބެހޭ ފަރާތްތަކަށް ގޮވާލާފައެވެ.\nމިހާދިސާ އަށްފަހު އާރިފާ މީޑިއާ ތަކަށް ބުނެފައިވަނީ އޭނާގެ3ދަރީންވެސް ސިއްހަތު ރަނގަޅު ކަމަށާއި މިއަދު މި ތިންކުދިން އޭނައަށް ހެޔޮހާލުގައި ދެއްވީތީ މާތްﷲ އަށް ޝުކުރު އަދާ ކުރާކަމަށެވެ. ނަމަވެސް އޭނަ އެންމެ ކަންބޮޑުވަނީ ލޭބަރ މަސައްކަތް ކުރާ އޭނަގެ ފިރިމީހާ އަށް މަހަކު އެންމެ 70 އެމެރިކާ ޑޮލަރު ލިބޭއިރު މި ތިންކުދިން އެންމެ އެކަށީގެން ވާވަރަށް ނުބެލިދާނެތީއެވެ. އެހެން ނަމަވެސް އާރިފާ އާއި އޭނަގެ ފިރިމީހާ ބުނީ ދަރިން ނަށް ބޭނުންވާ ތަކެތި ހޯދައިދީ ދަރީން އުފަލުގައި ގެންގުޅުމަށް ވަރަށް މަސައްކަތް ކުރާނެކަމަށެވެ.\n2006 ވަނަ އަހަރު، ދެ ރަހިމް ހުންނަ ބްރިޓިޝް އަންހެނަކު ވަނީ އެއްމާބަނޑު ތިން ކުދީން ވިހާފައެވެ.\nވެއްޓުނު ފްލައިޓްގައި ދަތުރުކުރި ރިޒާނާގެ ހާލު ރަނގަޅު


SunOnline: Coronavirus: Sarukaarun alhaa fiyavalhuthakah Nasheed ge thaureefu!\nކޮރޯނާވައިރަސް: ސަރުކާރުގެ ފިޔަވަޅުތަކަށް ނަޝީދުގެ ތައުރީފް!\nޝަފްނާ ހުސައިން 16 Mar 2020, 14:20\nރައީސް އިބްރާހިމް މުހައްމަދު ސޯލިހާއި، މުހައްމަދު ނަޝީދު -- ސަން ފޮޓޯ/ ފަޔާޒު މޫސާ\nކޮރޯނާވައިރަސް، ކޮވިޑް-19 ރާއްޖޭގައި ފެތުރުން ކޮންޓްރޯލް ކުރުމަށް ސަރުކާރުން އަޅަމުން ގެންދަނީ ވަރަށް ހަރުދަނާ ފިޔަވަޅުތަކެއް ކަމަށް ވިދާޅުވެ، ވައިރަހާ ދެކޮޅަށް ސަރުކާރުން ކުރަމުން އަންނަ މަސައްކަތަށް ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު މިއަދު ތައުރީފު ކުރައްވައިފި އެވެ.\nމަޖިލީހުގެ މިއަދުގެ ޖަލްސާ ފެއްޓެވުމަށްފަހު ނަޝީދު ވިދާޅުވީ، ކޮވިޑް-19 އާ ގުޅިގެން ސަރުކާރުން އަޅާ ފިޔަވަޅުތަކާއި ގެންގުޅޭ ސިޔާސަތު ރޭ އެމަނިކުފާނު ސާފުކުރައްވާފައިވާ ކަމަށެވެ.\nމަޖިލީހުގެ އާއްމު ކޮމިޓީ އާއި އިޖުތިމާއީ ކޮމިޓީން ރޭ ވަނީ އެޗްޕީއޭ އާއި ނޭޝަނަލް ޑިޒާސްޓާ މެނޭޖްމެންޓް އޮތޯރިޓީގެ އިތުރުން ޑަބްލިއުއެޗްއޯގެ ބައެއް އޮފިޝަލުންނާއެކު، ބައްދަލުވުމެއް ބާއްވައިފަ އެވެ.\nނަޝީދު ވިދާޅުވީ އެ ބައްދަލުވުމުގައި މިހާރު އިއުލާނުކޮށްފައިވާ ސިއްހީ ކުއްލި ނުރައްކަލުގެ ހާލަތުގެ ދަށުން އަޅާ ފިޔަވަޅުތަކާ ގުޅޭގޮތުން މައުލޫމާތު ސާފުކުރައްވާފައިވާ ކަމަށެވެ.\nރާއްޖެ އިން ކޮރޯނާވައިރަސް ފެނުމުގެ ކުރިން، ސަރުކާރުން އަޅާފައިވާ ފިޔަވަޅުތަކަށް ވަރަށް ބޮޑަށް ފާޑުވިދާޅުވެ، އަދި އެ ވައިރަސް ޖެހިފައިވާ މީހަކު ފެނުނަސް ރަށްރަށް ކަރަންޓީން ކުރުމާ ވެސް ދެކޮޅު ހެއްދެވި ނަޝީދު، މަޖިލީހުގެ މިއަދުގެ ޖަލްސާގައި ވިދާޅުވީ، ސަރުކާރުން އަމަލު ކުރަމުންދާ ކަންކަމުގެ މައުލޫމާތު އެމަނިކުފާނު ރޭ ހޯއްދަވާފައިވާ ކަމަށެވެ.\n"އަޅުގަނޑުމެންނަށް ފެނުނީ ރޭގައި ސަރުކާރުގެ ސިޔާސަތު ވަރަށް ހަރުދަނާ ކަމަށް. ސަރުކާރުން މިހާރު އެ ގެންނަވާ ކޮންޓްރޯލް ތަކަކީ ސަރުކާރުން އަންދާޒާ ކޮށްފައިވާ މިންވަރަކަށް މިކަން ދާނެ ކަމަށް ދެކި އެކަމަށް ތައްޔާރުވެ ތިބެ، ގެންނަވާ ކޮންޓްރޯލްތަކެއް،" ނަޝީދު ވިދާޅުވި އެވެ.\nމީގެކުރިން ނަޝީދު ވަނީ ކޮރޯނާވައިރަހާ އާ ދެކޮޅަށް ސަރުކާރުން އަޅާ ފިޔަވަޅުތަކަށް ވަރަށް ބޮޑަށް ފާޑުވިދާޅުވެފަ އެވެ. ރާއްޖެއަށް އެންމެ ގިނަ ފަތުރުވެރިން އަންނަ ގައުމުތަކުން ފަތުރުވެރިން އައުން މަނާކުރަން ސަރުކާރުން ނިންމުމުން ނަޝީދު ވަނީ އެކަމަށް ފާޑުވިދާޅުވެފަ އެވެ. އަދި އިންތިހާބު ފަސްކުރުމާ ދެކޮޅަށް ވެސް ނަޝީދު ވާހަކަ ދެއްކެވި އެވެ.\nނަމަވެސް ނަޝީދު މިއަދު ވިދާޅުވީ ރާއްޖޭގައި ކޮރޯނާވައިރަސްއާ ފެތުރިގެންދާ ގޮތާ ގުޅޭ އެޕިޑެމިއޮލޮޖިކަލް އެސެސްމަންޓެއް ހަދާފައިވާ ކަމަށާއި އެ ސާވޭއާ ގުޅިގެން ސަރުކާރުގެ ސިޔާސަތުތައް ކަނޑައަޅަމުންދާ ދިއުމާ ގުޅޭގޮތުން މަޖިލީހުން ކަންކަން ބަލަމުން އަންނަ ކަމަށެވެ.\n"އަޅުގަނޑުމެންނަށް ވަރަށް ސާފުކޮށް ފާހަގަވީ ޑިރެކްޓާ ޖެނެރަލް އޮފް ޕަބްލިކް ހެލްތުގެ ލަފަޔާ އިރުޝާދުގެ މަތިން ސަރުކާރުގެ ހިކުމަތަކީ ރޯގާ އެއް ފަހަރާ އިންތިހާއަށް އިތުރުވިޔަ ނުދީ ރޯގާ ފެތުރޭ މުއްދަތު ދިގު ދެމިގެންދާނެ ގޮތަކަށް ސަރުކާރުގެ ކަންކަން ބެހެއްޓުން. ސަރުކާރުގެ ކޮންޓްރޯލްތައް ވެސް ބެހެއްޓުން،" ނަޝީދު ވިދާޅުވި އެވެ.\nމައިމޫނާއާ ހަވާލާދެއްވާ ނަޝީދު ވިދާޅުވީ ސަރުކާރުގެ އަމާޒަކީ އެއްފަހަރާ ބަލި ޖެހޭ މީހުންގެ އަދަދު އުފުލިގެންދާ މިންވަރު ވަކި މިންގަނޑެއްގައި ހިފެހެއްޓުމަށް ބޭނުންވާނެ ކޮންޓްރޯލްތައް ގާއިމުކުރުން ކަމަށެވެ.\nއެގޮތުން ޕަބްލިކް ހެލްތުގެ ޑިރެކްޓާ ޖެނެރަލް ސަރުކާރަށް ތިން ގޮތެއް ހުށަހަޅާފައިވާ ކަމަށާއި، ފުރަތަމަ ގޮތަކީ މީހުން އެކަހެރި ކުރުމާއި، އެހެނިހެން ކޮންޓްރޯލްތައް އެއްވެސް މިންވަރަކަށް ނުބޭއްވުން ކަމަށެވެ.\nދެވަނަ ގޮތަކީ މެދު މިންގަނޑެއްގައި ސޯޝަލް ޑިސްޓެންސިން ގެންގުޅުން ނުވަތަ އެކަހެރިވުން ކަމަށާއި ތިން ވަނަ ގޮތަކީ ވަރަށް ހަރުކަށި ފިޔަވަޅުތަކެއް އެޅުން ކަމަށެވެ.\nއަދި އެ ތިން ގޮތުގެ ތެރެއިން ސަރުކާރުން ހިޔާރުކޮށްފައި ވަނީ މެދުމިނުގެ ރާސްތާއެއްކަން ފާހަގަ ކުރައްވައި ނަޝީދު ވިދާޅުވީ ސަރުކާރުން ހިޔާރުކުރާނީ ރާއްޖެއާއި ދިވެހި ރައްޔިތުންނަށް އެންމެ ބުއްދިވެރި ނިންމުން ކަމަށެވެ. އެ ނިންމުން ވާންވާނީ ރާއްޖޭގެ އިގްތިސާދާއި އިޖުތިމާއީ ކަންކަމަށްވެސް އެންމެ ރަނގަޅު ނިންމުމަށް ކަމަށް ވިދާޅުވި އެވެ.\n"ސަރުކާރަށްވެސް އަޅގަނޑުމެންނަށް ފާހަގަކުރެވުނު ގޮތުގައި މާ ސާފުކޮށް އެނގޭ ވަރަށް ހަރުކަށި ކޮންޓްރޯލް ގެނެއްސިއްޔާ ބަލި ކުއްލިއަކަށް ފެތުރިގެންދާ މިންވަރު ދަށް ކުރެވިދާނެ ކަމަށް. އެހެން ނަމަވެސް ބަލި ޖެހޭ މީހުންގެ އަދަދު ދިގު މުއްދަތަކަށް ފެތުރިގެން ދާނެ ކަން. އަދި ބޮޑެތި ކޮންޓްރޯލް ގެނައުމަށްޓަކައި، ކޮންޓްރޯލްތަކާއި އެކުގައި ދެން އިގްތިސާދަށާއި އަދި މުޅި ގައުމަށް ވެގެންދާ ގޮތް،" ނަޝީދު ވިދާޅުވި އެވެ.\nނަޝީދު ވިދާޅުވީ މިވަގުތު ރާއްޖެވެސް ވަނީ ވަރަށް ކަޅު ވިލާގަނޑެއްގެ ދަށުގައި ކަމަށާއި، މިއީ ހުރިހާ ރައްޔިތުން ވެސް ސަރުކާރުން އެއްބާރުލުން ދޭންވީ ވަގުތު ކަމަށެވެ. އަދި މި ހާލަތުން އަރައިގަތުމަށް އޮތް އެންމެ ބުއްދިވެރި ގޮތަކީ ވެސް އެއީ ކަމަށް ވިދާޅުވި އެވެ.\nމިހާތަނަށް ރާއްޖެއިން 13 މީހަކު ވަނީ ކޮރޯނާވައިރަހަށް ޕޮޒިޓިވް ވެފަ އެވެ. އޭގެ ތެރޭގައި މުޅިންވެސް ހިމެނެނީ ބިދޭސީންނެވެ. އެއީ ކުރެއްދޫ ރިސޯޓުން ޕޮޒިޓިވްވި ފަސް މީހަކާއި، "އައިލެންޑް ސަފާރީ-1" ނަމަކަށް ކިޔާ ސަފާރީން ޕޮޒިޓިވްވި ދެ މީހަކާއި، ސޭންޑީޒް ބަތަލާއިން ދެ މީހަކާއި، ކުރަމަތި ރިސޯޓުން ދެމީހަކާއި އަނަންތާރާ ދިގު ރިސޯޓުން ޕޮޒިޓިވްވި ދެ މީހެކެވެ.\nރާއްޖެއިން ކޮވިޑް-19 ފެނުމާ ގުޅިގެން ސަރުކާރުން އަންނަނީ ރައްކާތެރިކަމުގެ ފިޔަވަޅުތައް އަޅަމުންނެވެ.\nމަޖިލިސް ހަމަނުޖެހުން ބަލައި ފިޔަވަޅު އަޅާނަން: އިމްރާން\nކޮމިޓީ ބައްދަލުވުންތައް މަޖިލީހުގައި ބާއްވަން ފަށަނީ\nސިޔާސީ ވެގެން ވަޒީފާއިން ވަކިކުރާ މައްސަލަތައް ބަލަނީ


ޔޫއެންޑީޕީ ޕްރޮގްރާމް ސްޕެޝަލިސްޓް ފޮރ ސިވިލް ސޮސައިޓީ އެންޑް ޔޫތް ބެނިއަމް ގެބްރިޒްގީ މިމިނިސްޓްރީގެ ބޭފުޅުންނާ ބައްދަލުކުރައްވައިފި\nޔޫއެންޑީޕީ ޕްރޮގްރާމް ސްޕެޝަލިސްޓް ފޮރ ސިވިލް ސޮސައިޓީ އެންޑް ޔޫތް ބެނިއަމް ގެބްރިޒްގީ މާރޗް6ން 10 ށް ރާއްޖެ އަށް ކުރައްވާ ދަތުރުފުޅުގައި ޕާމަނަންޓް ސެކްރެޓަރީ އަލްފާޟިލް އިބްރާޙިމް ހަމީދާއި މިނިސްޓްރީގެ ސިވިކް އެޑިއުކޭޝަން އެންޑް ކޮމިއުނިޓީ ޕާޓްނާރޝިޕް ސެކްޝަނުގެ ބޭފުޅުންނާ ބައްދަލުކުރައްވައިފިއެވެ.\n08 މާރޗް 2016\nހާކްގެ ފަރާތުން ބައިނަލްއަޤްވާމީ އަންހެނުންގެ ދުވަސް ފާހަގަކޮށްފި\nހޯމްއެފެއާޒު ރެކްރިއޭޝަން ކްލަބް (ހާކް) ގެ ފަރާތުން ބައިނަލްއަޤްވާމީ އަންހެނުންގެ ދުވަސް ހޯމް މިނިސްޓްރީގެ މުވައްޒަފުންނަށް ޚާއްޞަކޮށްގެން މިއަދު ފާހަގަކޮށްފިއެވެ. އެގޮތުން މިދުވަހާއި ގުޅޭގޮތުން ކޭކުފެޅުމާއި އަދި އޮފީހުގެ ހުރިހާ އަންހެން މުވައްޒަފުންނަށް ފިނިފެންމަލަކާއެކު ކާޑެއް ހަދިޔާކުރުންވެސް އޮތެވެ.\nމިމިނިސްޓްރީގައި މިހާރު ބޭނުން ކުރަމުންދާ އެޗް.އާރު ސިސްޓަމަށް މުވައްޒަފުން އަހުލުވެރިކުރުމުގެ ސެޝަންތަކެއް ކުރިއަށް ގެންދިއުމަށް ހަމަޖެހިއްޖެ\nމިމިނިސްޓްރީގައި މިހާރު ބޭނުން ކުރަމުންދާ އެޗް.އާރު ސިސްޓަމަށް މުވައްޒަފުން އަހުލުވެރިކުރުމުގެ ގޮތުން ސެޝަންތަކެއް 07 މާރިޗް 2016 ވާ ހޯމަ ދުވަހުން ފެށިގެން 10 މާރިޗު 2016 ވާ ބުދަ ދުވަހުގެ ނިޔަލަށް، ކޮންމެ ދުވަހަކު 13:00 ން 14:00 ށް މިމިނިސްޓްރީގައި ކުރިއަށް ގެންދިޔުމަށް ހަމަޖެހިއްޖެއެވެ.\nހޯމް މިނިސްޓަރ އަލިފުށީ ކައުންސިލާއި ބައްދަލުކުރައްވައިފި\nމިިނިސްޓަރ އޮފް ހޯމްއެފެއާޒް އަދި ލޯކަލް ގަވަރމަންޓް އޮތޯރިޓީގެ ރައީސް ޢުމަރު ނަޞީރު ރ. އަލިފުށީ ކައުންސިލްގެ ބޭފުޅުންނާއި މިއަދު ބައްދަލުކުރައްވައިފިއެވެ. ހޯމް މިނިސްޓްރީގައި މިއަދު ބޭއްވި މިބައްދަލުކުރެއްވުމުގައި މަޝްވަރާކުރެވުނީީ އަލިފުށީގައި ކުޑަކުދިންގެ ޕާރކެއް ހެދުމަށާއި އަލިފުށީ ކައުންސިލް އޮފީސް ބޮޑުކުރުމަށް ބޭނުންވާ ބަޖެޓް ހޯދުމާ ގުޅޭ ގޮތުންނާއި އަލިފުށީ ބޯޓް ޔާރޑްގެ މަސައްކަތް އަލުން ހިންގަން ފެށުމުގައި ހުރި ދަތިތަކާ ގުޅޭ ގޮތުންނެވެ.\nމޯބައިލް ނަމްބަރ ޕޯޓަރބިލިޓީ ހޯމްމިނިސްޓަރ އިފްތިތާޙްކޮށް ދެއްވައިފި\nމޯބައިލް ފޯނުގެ ނަމްބަރ ބަދަލުނުކޮށް ކޮންމެ އޮޕަރޭޓަރެއްގެ ޚިދުމަތަށް ބަދަލުވެވޭ ޚިދުމަތް އިފްތިތާޙްކޮށްފިއެވެ. ހޮޓެލް ޖެންގައި މިއަދު ބޭއްވި ރަސްމިއްޔާތުގައި މިޚިދުމަތް އިފްތިތާޙް ކޮށްދެއްވީ މިނިސްޓަރ އޮފް ހޯމްއެފެއާޒް ޢުމަރު ނަޞީރެވެ.


Minivan 50 handhaani nootu: rangalhu hadiyaa eh\nމިނިވަން 50 ހަނދާނީ ނޫޓް: ރަނގަޅު ހަދިޔާއެއް\nރާއްޖޭގެ ތާރީހަށް ބަލާއިރު މިހާތަނަށް "ހަނދާނީ ނޫޓެއް" ނެރެފައެއް ނުވެ އެވެ. މީގެ ކުރިން މިގޮތަށް ފެނިގެން ގޮސްފައިވަނީ ހަނދާނީ ފައިސާ ފޮތި ތަކެވެ. ނަމަވެސް ރާއްޖޭގެ މިނިވަން ކަމަށް ރަންޔޫބީލް ފާހަގަ ކުރުމަށް މިފަހަރު މިވަނީ "މިނިވަން 50 ހަނދާނީ ނޫޓެ" އެއް ނެރެފަ އެވެ. މި ނޫޓުގެ ބޭނުމަކީ ކޮބައި ހެއްޔެވެ؟\n"ގިނަ މީހުންނަށް އޮޅިފަ އޮންނަނީ. މި ނޫޓަކީ ސުވެނިޔައެއްގެ ގޮތުގައި ބޭނުން ކުރަން ނެރުނު އެއްޗެއް،" މަރުކަޒީ ބޭންކުގެ މީޑިޔާ އެންޑް މާކެޓިން މެނޭޖަރު އަހުމަދު ފަޒާލް ވިދާޅުވި އެވެ.\nމިނިވަން 50 ހަނދާނީ ނޫޓް\nރާއްޖޭގެ މިނިވަން ކަމަށް 25 އަހަރު ފުރުމުގެ ގޮތުން މީގެ ކުރިން ރަން ފައިސާ ފޮއްޗާއި ރިހި ފައިސާ ފޮތި ނެރެފައިވެ އެވެ. އަދި އެފަހަރު ނެރުނު ފައިސާ ފޮތިތަކަށް އެ ދުވަސްވަރު ބޮޑު ތަރުހީބެއް ވެސް ލިބިގެން ދިޔަ އެވެ. ގިނަ ބަޔަކު އެ ހޯދައި ފޮރުވާފައި އެބަ ހުއްޓެވެ. އެހެންކަމުން މިފަހަރު ނެރުނު ހަނދާނީ ނޫޓަކީ ވެސް ރާއްޖޭގެ ތާރީހުގައި ފާހަގަ ކޮށްލެވޭނެ އެއްޗަކަށް ވާނެ އެވެ. އާއްމުކޮށް ވޮލެޓުގައި ގެންގުޅޭ ނޫޓުތަކަށްވުރެ ބޮޑުކޮށް އިންނަ މި ފުރިހަމަ ނޫޓު ފަރުމާކޮށްފައިވަނީ ދިވެހި ފަންނުވެރިއެއް ކަމަށްވާ އަބްދުﷲ ނަޝާތެވެ.މި ނޫޓުތައް މާދަމާ މަރުކަޒީ ބޭންކުން ވިއްކަން ފަށާއިރު، ނޫޓުގެ މޫނުމަތީ އަގު އުޅެނީ 5،000ރ. ގަ އެވެ. މި ނޫޓަށް ވެސް ރަނގަޅު ތަރުހީބެއް ލިބިގެންދާނެ ކަމަށް ބެލެވެ އެވެ.\nމިނިވަން 25 ގައި ނެރުނު ރިހި ފައިސާ ފޮތި--ފޮޓޯ: އެމްއެމްއޭ\nމިނިވަން 50 ހަނދާނީ ނޫޓަށް ބަލާލާއިރު މީގެން ރާއްޖޭގެ މާޒީ އާއި މިއަދުގެ މަންޒަރު ސިފަވެ އެވެ. ނޫޓުގައި މީގެ ބައި ގަރުނު ކުރިން މާލޭގެ މޫނުމަތި އޮތާއި މިއަދު މާލޭގެ މަލަމައްޗަށް އައިސްފައިވާ ބޮޑު ބަދަލު ފެނެ އެވެ. އެ މަންޒަރު ކިޔައިދެ އެވެ. އަދި ނޫޓުގެ އަނެއް ފަރާތުގައިވާ ކުރެހުންތަކުން ރަމްޒު ކޮށްދެނީ ރާއްޖޭގެ މިނިވަންކަން ލިބުމުގެ އެއްބަސްވުމުގައި 26 ޖުލައި 1965 ގައި ސޮއިކުރި މާހައުލެވެ. އެ މާހައުލުގެ ސުލްހަވެރި ކަމެވެ. މީގެ އިތުރުން ނޫޓުގެ މެދުގައިވާ ކުރެހުމުން ދައްކުވައިދެނީ ދިވެހިންގެ އަމިއްލަ ވަންތަކަމާއި އިސްލާމީ އާދަކާދަ އާއި ދިވެހިންގެ މުއްސަނދި ތަރިކަ އެވެ.\nމިނިވަން 25 ގެ މުނާސަަބަތުގައި ނެރުނު ރަން ފައިސާ ފޮތި\nމަރުކަޒީ ބޭންކުން ވާހަކަ ދެއްކެވި، ފަޒާލް ވިދާޅުވީ ނޫޓުތައް މިހާރު ވެސް ޑިއުޓީ ފްރީން ވިއްކަމުންދާނެ ކަމަށެވެ.\n"ވަރަށް ރަނގަޅު ތަރުހީބެއް ލިބެމުން ދޭ. ގިނަ އަދަދެއްގެ ޓޫރިސްޓުން މި ގަނޭ. ނޫޓު ނެރުން ގިނަ ބަޔަކަށް ފެނުނީ ވަރަށް ޕޮޒިޓިވް ކަމެއްގެ ގޮތުގައި،" ފަޒާލް ވިދާޅުވި އެވެ.


Mi sarukaarun vanee MDP ge thilafai vagah nagaafa: Hussain Moha – adduLIVE\nމި ސަރުކާރުން ވަނީ އެމްޑީޕީގެ ތިލަފަތް ވަގަށް ނަގާފައި: ހުސައިން މުހައްމަދު\nFeb 23, 2021, 10:45 އަބްދުﷲ ޔާމީން\nމެމްބަރު ހުސައިން މުހައްމަދު ލަތީފް-- ފޮޓޯ: ރައްޔިތުންގެ މަޖިލިސް\nމި ސަރުކާރުން އެމްޑީޕީގެ ތިލަފަތް ވަގަށް ނަގާފައިވާ ކަމަށް ފަރެސްމާތޮޑާ ދާއިރާގެ މެމްބަރު ހުސައިން މުހައްމަދު ލަތީފް ވިދާޅުވެއްޖެއެވެ.\nހިޔާ މަޝްރޫއުގެ އެއް ކޮޓަރީގެ ފްލެޓްތަކާއި މެދު ކަންކުރި ގޮތް ހޯދުމަށް ނައިފަރު ދާއިރާގެ މެމްބަރު އަހުމަދު ޝިޔާމް ހުށަހަޅާފައިވާ މައްސަލައަށް ވާހަކަ ދައްކަވަމުން ހުސައިން މުހައްމަދު ވިދާޅުވީ، ޝިޔާމް ހުށަހަޅާފައިވާ މައްސަލައަކީ ސީރިއަސްކޮށް ބަލަންޖެހޭ މައްސަލައެއް ކަމަށެވެ.\nއެހެންނަމަވެސް މައްސަލައަކީ މިފަދަ މައްސަލަތައް ސީރިއަސްކޮށް ބަލާނެ މިނިވަން މުއައްސަސާއެއް ނެތުންކަމަށް ހުސައިން ވިދާޅުވިއެވެ. މިނިވަން މުއައްސަސާތައް އެމްޑީޕީން ހިސާރުކޮށްފައި އޮތްއޮތުމަކީ ރައްޔިތުން ކަންބޮޑުވާ ކަމެއްކަމަށް ވެސް ވިދާޅުވިއެވެ.\nއެއްކޮޓަރީގެ ފްލެޓްތަކަކީ ޒުވާނުންނަށް ހާއްސަކޮށްގެން އަޅާފައިވާ ފްލެޓްތަކެއްކަން ފާހަގަކޮށް ހުސައިން ވިދާޅުވީ އެ ޒުވާނުން އެތައް އަހަރެއް ވަންދެން ކުރި އިންތިޒާރުގެ ނިމުން އައީ ވަރަށް ހިތިކޮށްކަމަށެވެ.\nހުސައިން ވިދާޅުވީ ކުރީގެ ރައީސް އަދި މަޖިލީހުގެ ރައީސް މުހައްމަދު ނަޝީދު 'ފްލެޓް ދޮންބެ'ގެ ނަމުން މައްޝޫރު ވުމުން އެކަމުގެ އަގު ވައްޓާލުމަށް މިސަރުކާރުން މަސައްކަތްކުރަމުން އަންނަކަމަށެވެ. އަދި އެމްޑީޕީގެ ތިލަފަތްވެސް މިސަރުކާރުން ވަގަށް ނަގާފައިވާ ކަމަށް ހުސައިން ވިދާޅުވިއެވެ. ހުސައިން ވިދާޅުވީ ބޮހިޔާވަހިކަމުގެ އެއް ކެޓަގަރީ އެއްކޮށް ބާތިލުކުރުމަކީ އެކަން ބަލަންޖެހޭ މައްސަލައެއް ކަމަށެވެ.\nކުރިއަށް އޮތް ލޯކަލް ކައުންސިލް އިންތިހާބަކީ ރައްޔިތުން ބަސްބުނުމަށް ލިބޭ ހަމައެކަނި ފުރުސަތުކަން ފާހަގަކޮށް ހުސައިން ވިދާޅުވީ ރައްޔިތުން ސަރުކާރަށް ނޫނެކޭ ބުނާތަން ވަރަށް ސާފުކޮށް ފެންނަކަމަށެވެ.


Gondithakuge mahsalaa ge hukum miadhu ivvanee\nގޮނޑިތަކުގެ މައްސަލާގެ ހުކުމް މިއަދު އިއްވަނީ\nސުޕްރީމް ކޯޓުގެ ފަސް ފަނޑިޔާރުން: ހުކުމް އިއްވުމަށް މިއަދަށް ވަނީ އަޑުއެހުމެއް ތާވަލުކޮށްފަ. -- އަހުމަދު ނާއިމް | އަވަސް\nރައްޔިތުންގެ މަޖިލީހުގެ 12 މެންބަރެއްގެ ގޮނޑިއާ ގުޅޭ ގޮތުން ސުޕްރީމް ކޯޓުން އެކެއް ފެބުރުއަރީގައި ނެރުނު އަމުރު ބާތިލުކުރަން ބަންޑާރަ ނައިބު އޮފީހުގެ ދަރާތުން ހުށަހެޅި ދުސްތޫރީ މައްސަލާގައި ހުކުމް އިއްވުމަށް މިއަދަށް އަޑުއެހުމެއް ތާވަލުކޮށްފި އެވެ.\nމީގެކުރިން ވެސް މި މަހުގެ ތެރޭގައި އަޑުއެހުމެއް ހުކުމް އިއްވުމަށް ތާވަލުކުރި އެވެ. ނަމަވެސް އެ އަޑުއެހުން ވަކި ސަބަބެއް ނާންގާ ކެންސަލްކުރީ އެވެ. މިއަދުގެ އަޑުއެހުން އޮތީ 11:00 ގަ އެވެ.\nމި މައްސަލާގައި އެންމެފަހުން އަޑުއެހުމެއް ބޭއްވީ މި މަހުގެ ފަސްވަނަ ދުވަހު އެވެ. އެ އަޑުއެހުމަކީ އެ މައްސަލާގެ ބެންޗަށް ބަދަލު ގެނައުމުން އިޖުރާއަތް ފުރިހަމަކުރުމަށް ބޭއްވި އަޑުއެހުމެކެވެ.\nއެކެއް ފެބުރުއަރީގައި ސުޕްރީމް ކޯޓުން ނެރުނު އަމުރުގައި ވަގުތީ ގޮތުން ސަސްޕެން ޑްކޮށްފައިވާ ބައި ބާތިލް ކުރަން ބަންޑާރަ ނައިބު އޮފީހުގެ ފަރާތުން ދުސްތޫރީ މައްސަލަ ކޯޓަށް ހުށަހެޅިއިރު އެ ކޯޓުގައި ތިއްބެވީ ތިން ފަނޑިޔާރުންނެވެ. އެއީ މިހާރުގެ އުއްތަމަ ފަނޑިޔާރު ޑރ. އަހުމަދު އަބްދުﷲ ދީދީ، ފަނޑިޔާރު އަބްދުﷲ އަރީފް އަދި ފަނޑިޔާރު އާދަމް މުހައްމަދު އަބްދުﷲ އެވެ. ކުރިން އެ މައްސަލަ ބެއްލެވީ އެ ތިން ފަނޑިޔާރުންނެވެ.\nބެންޗަށް ގެނައި ބަދަލަކީ އަލަށް ސުޕްރީމް ކޯޓަށް އައްޔަން ކުރެއްވި ދެ ފަނޑިޔާރުން ބެންޗުގައި ހިމެނުނެވެ. އަލަށް ބެންޗަށް ގުޅިވަޑައިގަތީ ފަނޑިޔާރު އަބްދުﷲ ދީދީ އާއި ފަނޑިޔާރު އަބްދުލްޣަނީ މުހައްމަދެވެ.\nއެކެއް ފެބުރުއަރީ އަމުރުގައި މިހާރު ބާތިލްނުކޮށް ވަނީ 12 މެންބަރުންގެ ގޮނޑި ނުގެއްލޭ ކަމަށް ބުނެފައިވާ ބަޔާއި އެއްވެސް ކޯޓެއްގެ ފަނޑިޔާރުކަން ސުޕްރީމް ކޯޓުން ހުއްދަ ހޯދުމަށްފަހު ނޫނީ ބަދަލު ނުކުރުމަށް އަންގާފައިވާ ބަޔެވެ.\nސުޕްރީމް ކޯޓް 12 މެންބަރުންގެ މައްސަލަ 1 ފެބުރުއަރީގެ އަމުރު\n12 މެންބަރުން މަޖިލީހަށް ވަންނަން މިހާރު ހުރަހެއް ނެތް: މެންބަރުން\nގޮނޑި މައްސަލާގައި ދާއިމީ ހައްލެއް ނުދޭނެ، ބޭނުމީ ފޯކަސް ގެއްލުވާލުން: އިބޫ\nގޮނޑި ނުގެއްލޭ އަމުރު ބާތިލްކޮށް، 12 ގޮނޑީގެ މައްސަލަ އަލުން ބަލަނީ


ހަށިވިއްކުމުގައި ބައިވެރިވާ 16 އަހަރުގެ ކުއްޖާ ބަނޑު ބޮޑު!Mikal News\nހަށިވިއްކުމުގައި ބައިވެރިވާ 16 އަހަރުގެ ކުއްޖާ ބަނޑު ބޮޑު!\n11 ޖުލައި 2015, 16:00 |\nމިހާރު މިރަށުގައި (ފުވައްމުލަކުގައި) ތަހުގީގު ކުރެވެމުންދާ ކުޑަކުދިން ލައްވާ ގަދަކަމުން ހަށިވިއްކުމުގެ މައްސަލާގައި ޝާމިލުވާ 16 އަހަރުގެ އަންހެންކުއްޖާ މާބަނޑު ވެފައިވާ ކަމަށް މައުލޫމާތު ލިބިއްޖެއެވެ.\nތަހުގީގުން މިހާތަނަށް އެނގިފައިވާ ގޮތުގައި 50 ހެއްހާ މީހުން ޝާމިލުވާ މިބޮޑު މައްސަލާގައި ހިމެނޭ ކުޑަ ދެ އަންހެންކުދިންގެ ތެރެއިން 16 އަހަރުގެ އަންހެންކުއްޖާ ބަނޑުބޮޑުކަން އެނގުނީ ފުވައްމުލަކު ހޮސްޕިޓަލުން ހެދި ޓެސްޓުތަކުން ނެވެ. އަދި އެމައްސަލަ ޖެންޑަރ މިނިސްޓްރީގެ ފުވައްމުލަކު އޮފީހަށް ހޮސްޕިޓަލުން އެންގުމާއި ގުޅިގެން މިތަހުގީގު ފެށުނުކަމަށް ވެއެވެ.\nސޯޝަލް މީޑިއާރ އަދި ވައިބަރ ގްރޫޕްތަކުގައި މިހާތަނަށް ހައްޔަރުކުރެވިފައި ވާ 10 މީހުންގެ ލިސްޓެއް ދައުރުވަމުން އެބަދެއެވެ. އޭގެތެރޭގައި3ވިޔަފާރިވެރިއަކާއި، ސިޔާސީ ބޮޑު ދެޕާޓީގެ އިސް އެކްޓިވިސްޓުން ވެސް ހިމެނޭ ކަމަށް މީޑިއާތަކުން ހާމަކުރެއެވެ. އަދި މިމައްސަލާގައި ހިމެނޭ ދެ އަންހެންކުދިންވަނީ އިއްޔެގެ ވަގުތެއްގައި މާލެގޮސްފައިވާ ކަމަށް އެގިފައިވެއެވެ.\nބައެއް މީޑިއާ ތަކުން ތުހުމަތުކޮށްފައިވާ ގޮތާއި ޚިލާފަށް މިކަލް ނޫހުގެ ރިޕޯޓަރަކު އަދި ފޮޓޯ ގްރާފަރަކު ވެސް މިމައްސަލާގައި ނުހިމެނޭ ކަން ކިޔުންތެރިންނަށް ކަށަވަރުކޮށް ދެމެވެ.


SunOnline: Numberu thah inthihaa ah ithuruvaathee HEOC ah muvazzafun hoadhanee\nނަންބަރުތައް އިންތިހާއަށް އިތުރުވާތީ އެޗްއީއޯސީއަށް މުވައްޒަފުން ހޯދަނީ\nއަހްމަދު އިޒްމީމް 24 Jan 2022, 22:43\nމާލޭގެ އެކި ސަރަހައްދުގައި މީހުންގެ ކޮވިޑް ރެންޑަމް ސާމްޕަލް ނެގަނީ -- ސަން ފޮޓޯ/ ފަޔާޒު މޫސާ\nރާއްޖޭގައި ކޮވިޑްގެ ހާލަތު ގޯސްވެފައިވެ އެ ބައްޔަށް ޕޮޒިޓިވްވާ މީހުންގެ އަދަދު އިންތިހާއަށް އިތުރުވާ މި ދަނޑިވަޅުގައި ހެލްތު އިމަޖެންސީ އޮޕަރޭޝަން ސެންޓަރު (އެޗްއީއޯސީ)އަށް މުވައްޒަފުން ހޯދަން އިއުލާންކޮށްފިއެވެ.\nއެޗްއީއޯސީއަށް ހޯދަން އިއުލާން ކޮށްފައި ވަނީ 10 މެޑިކަލް އޮފިސަރުންނާއި، 60 ސާމްޕަލް ޓޭކަރުންގެ އިތުރުން 10 ސަޕޯޓް ސްޓާފުންނަށެވެ.\nމި މަހުގެ 30 ވަނަ ދުވަހުގެ 14:00އާ ހަމައަށް މި މަގާމުތަކަށް ކުރިމަތިލުމުގެ ފުރުސަތު ހުޅުވާލާފައިވާކަމަށް އެޗްޕީއޭއިން ބުނެއެވެ. އަދި މި މުވައްޒަފުން މަގާމަށް ނަގާނީ ހަ މަސްދުވަހުގެ މުއްދަތަށް ކަމަށް ވެސް އެ އެޖެންސީން ބުނެއެވެ.\nއެޗްޕީއޭއިން ބުނީ މެޑިކަލް އޮފިސަރުންނަށް މުސާރައިގެ ގޮތުގައި މަހަކު 24،240 ރުފިޔާ ދޭނެކަމަށެވެ. އަދި ސާމްޕަލް ޓޭކަރުންނާއި ސަޕޯޓް ސްޓާފުންނަށް މުސާރައިގެ ގޮތުގައި 7،500 ރުފިޔާ ވަނީ ކަަނޑައަޅާފައެވެ.\nއެޗްއީއޯސީއަށް މުވައްޒަފުން ނަގަން އިއުލާނުކޮށްފައިވާއިރު މިދިޔަ ޑިސެމްބަރު މަހުގެ 16 ވަނަ ދުވަހު އެ ސެންޓަރުގެ މުވައްޒަފުންތަކެއް ވަނީ މުސާރަ ނުދޭކަމަށް ބުނެ އިހުތިޖާޖަށް ނިކުމެފައެވެ.\nއެލަވަންސް ދިނުމަށް ސަރުކާރުން ނިންމާފައި އޮތީ ތިން ގިންތިއަކަށް ބަހާލައިގެންނެވެ. އެގޮތުން ކޮވިޑް ބަލި މީހުންނާ ދިމާވާ، ރިސްކު ބޮޑު މުވައްޒަފުންނަށް ދުވާލަކަށް 500 ރުފިޔާ، ހައި ރިސްކު މީހުންނާ ދިމާވާ ދެވަނަ ގިންތީގެ މުވައްޒަފުންނަށް ދުވާލަކަށް 250 ރުފިޔާ އަދި އެޗްއީއޯސީގައި އެހެނިހެން މަސައްކަތް ކުރާ އެންމެ ލޯ ރިސްކް މުވައްޒަފުންނަށް ދުވާލަކަށް 200 ރުފިޔާ ދޭ ގޮތަށެވެ.\nއެހެންނަމަވެސް އަހަރެއްވެގެން ދިޔައިރު ފްރަންޓްލައިން އެލަވަންސް ނުލިބޭ ބައެއް މީހުނާއި, ގަވާއިދުން އެ އެލަވަންސް ނުލިބޭ ވަރަށް ގިނަ މީހުން އެޗްއީއޯސީގައި މަސައްކަތް ކުރަމުންދާކަމަށް އެ އިހުތިޖާޖުގައި ބައިވެރިވި މުވައްޒަފުން ބުންޏެވެ.\nދުވަސްތަކަކަށްފަހު މި މަހުގެ ތެރޭގައި ކޮވިޑަށް ޕޮޒިޓިވްވާ މީހުންގެ އަދަދު ވަނީ ވަރަށް ބޮޑުތަނުން އިތުރުވެފައެވެ.\nއެގޮތުން ފާއިތުވި 24 ގަޑިއިރު ތެރޭގައި މުޅި ރާއްޖެއިން ޓެސްޓްކުރި 7،681 ސާމްޕަލްގެ ތެރެއިން 2,707 މީހުން ކޮވިޑަށް ވަނީ ޕޮޒިޓިވްވެފައެވެ. މީގެ ތެރެއިން މާލެއިން ޕޮޒިޓިވް ވެފައިވަނީ 1,420 މީހުންނެވެ.


Mahaajarraaf dredger gannan sarukaarun dhiny loan eh noon: MTCC | Mihaaru\nމިރޭ ބޭއްވި ޖަލްސާގައި އެމްޓީސީސީގެ ޗެއާމަން ނިޔާޒް.-- ފޮޓޯ: މިހާރު/ހުސައިން ވަހީދު\nމަހާޖައްރާފް ޑްރެޖަރު ގަންނަން ސަރުކާރުން ދިނީ ލޯނެއް ނޫން: އެމްޓީސީސީ\n27 އެޕްރީލް 2018 - 16:049comments\nމޯލްޑިވްސް ޓްރާންސްޕޯޓް އެންޑް ކޮންޓްރެކްޓިން ކޮމްޕެނީ (އެމްޓީސީސީ) އިން މިދިޔަ އަހަރު ފަހުކޮޅު ރާއްޖެ ގެނައި އެ ކުންފުނީގެ ޑްރެޖަރު ގަތުމަށް ސަރުކާރުން ދިނީ ލޯނެއް ނޫން ކަމަށް އެ ކުންފުނީގެ ޗެއާމަން އަހުމަދު ނިޔާޒް ވިދާޅުވެއްޖެ އެވެ.\nހޮޓަލް ޖެންގައި ރޭ ބޭއްވި އެމްޓީސީސީގެ އަހަރީ އާންމު ބައްދަލުވުމުގައި، އެ ކުންފުނީގެ ހިއްސާދާރެއް ކަަމަށްވާ މަޖިލީހުގެ ކުރީގެ މެމްބަރު އިބްރާހިމް މުއްތަލިބު ކުރެއްވި ސުވާލަކަށް ޖަވާބު ދެއްވަމުން ނިޔާޒް ވިދާޅުވީ ސަރުކާރުން ފައިސާ ދިނީ ހިއްސާާ އަށް ބަދަލުކުރާ ގޮތަށް ކަމަށެވެ.\n"ވަކި ހިސާބަކުން އަޅުގަނޑުމެން [ރައިޓްސް އިޝޫއަކަށް] ބަދަލުކޮށްލައިގެން ކުރި ކަމެއް ނޫން އެއަކީއެއް. އެނގިވަޑައިގަންނަވާނެ ލޯނެއްގެ ގޮތުގައި އަޅުގަނޑުމެން ނަގައިގެން އައި ނަމަ އެ ލާރިއަކީ އަޅުގަނޑުމެން ސަރުކާރަށް ވެސް ދައްކަންޖެހޭނެ އެއްޗެއް،" ނިޔާޒް ވިދާޅުވި އެވެ.\nއޭނާ ވިދާޅުވީ އެންމެ ފުރަތަމަ އެކަން ކުރެވުނު އިރު އޮތީ އާންމު ހިއްސާދާރުންނަށް އެކަން ނޭނގި ކަމަަށެވެ. އަދި ރައިޓްސް އިޝޫ ހުޅުވާލުމަށް ޚާއްސަ ޖަލްސާއެއް ބާއްވައިގެން ނިންމީ، އެކަން ހިއްސާދާރުންނަށް އެންގުމަށް ކަމަށް ވެސް ނިޔާޒް ވިދާޅުވި އެވެ.\n"އެއްވެސް ހާލަތެއްގައި އެއީ ކުރީގައި ލޯނު ނަގާފައި ފަހުން އެކަން ކުރި ކުރުމެއް ނޫން އެއަކީ... ލޯނު ނަގައިގެން ކުރިއަށް ގެންދިޔަ ޕްރޮޖެކްޓެއް ނަމަ ތިބޭފުޅުންނަށް ވެސް އެނގިވަޑައިގަންނަވާނެ އެ [ލޯނު] ދައްކަން ވެސް ޖެހޭނެ. އިންޓްރަސްޓާ އެހެނިހެން ބައިވަރު ކަންތައްތައް ވެސް އޭގެ ތެރޭގައި އެކުލެވިގެން ދާނެ،" ނިޔާޒް ވިދާޅުވި އެވެ.\nރޭ ބޭއްވި ޖަލްސާގައި މުއްތަލިބު ސުވާލު ކުރައްވަނީ.-- ފޮޓޯ: މިހާރު/ހުސައިން ވަހީދު\nއޭނާ އެހެން ވިދާޅުވި އިރު، މިހާތަނަށް އެމްޓީސީސީން ބުނެފައި އޮތީ އެ ކުންފުނިން ރައިޓްސް އިޝޫއެއް ހުޅުވާލައި، ހިއްސާ ވިއްކަން ނިންމީ، މަހާ ޖައްރާފު ޑްރެޖަރުގެ މަސައްކަތަށް ދައްކަން ޖެހުނު 11 މިލިޔަން ޑޮލަރުގެ އެޑްވާންސް ޕޭމަންޓް ސަރުކާރުން ލޯނު ނަގައިގެން ދެއްކުމަށް ފަހު، އެ ލޯނު އިކުއިޓީގެ ގޮތުގައި ބަދަލު ކުރަން ނިންމުމުން ކަމަށެވެ.\nމަހާޖައްރާފްގެ މަސައްކަތަށް ޖުމްލަ 36 މިލިޔަން ޑޮލަރު ހަރަދުވި އިރު، އެޑްވާންސް ޕޭމަންޓް ދަައްކަަން ސަރުކާރުން ލޯނު ދޫކުރީ ސުން ފަސެންޓް އިންޓަރެސްޓްގައި ކޮންވާޓަބްލްގައި ލޯނެއްގެ ގޮތުގައި ކަމަށް ވެސް އެ ކުންފުނިން އޮތީ ބުނެފަ އެވެ.\nމިކަމާ ގުޅޭ ގޮތުން މުއްތަލިބު ވަރުގަދަ ސުވާލުތަކެއް ކުރިމަތި ކުރި އިރު، ރައިޓްސް އިޝޫ އާ ގުޅިގެން މިރޭގެ ޖަލްސާގައި އެމްޓީސީސީގެ އަސާސީ ގަވާއިދުގައި ހިއްސާދާރުންގެ މެދުގައި ހިއްސާ ބެހިފައިވާ ގޮތް ބަޔާންކުރާ ފަސް ވަނަ މާއްދާ އަށް ގެންނަ ހުށަހެޅި ބަދަލު ފާސް ނުކޮށް ފަސްކުރުމަށް ވެސް އޭނާ އެދުނެވެ. ނަމަވެސް ބޮޑު އަގުލަބިއްޔަތަކުން އެ އިސްލާހު ވަނީ ފާސްކޮށްފަ އެވެ.\nރައިޓްސް އިޝޫގައި 10 މިލިޔަން ހިއްސާ ވިއްކަން މަސައްކަތް ކުރި ނަމަވެސް، މުއްދަތު ހަމަވި އިރު އޭގެ ތެރެއިން 1.9 މިލިޔަން ހިއްސާ ނުވިކި ހުރިކަން ފާހަގަ ކުރަމުން މުއްތަލިބު ވަނީ އެ ހިއްސާ އާންމުންނަށް ވިއްކަން ހުޅުވާލުމަށް ވެސް އެދިފަ އެވެ. މުއްތަަލިބުގެ ހުށަހެޅުމާ ގުޅިގެން ނިޔާޒް ވިދާޅުވީ، ކުރިއަށް އޮތް ތަނުގައި އެކަން ކުރަން ވިސްނާނެ ކަމަށެވެ.\nމަހާޖައްރާފުގެ މަސައްކަތްތައް ރޭވިފައި އޮތީ ކިހިނެއްތޯ އެހެން ހިއްސާދާރަކު ސުވާލު ކުރުމުން، އެމްޓީސީސީގެ ސީއީއޯ އިބްރާހިމް ޒިޔަތު ވިދާޅުވީ މި އަހަރަށް އެއްކޮށް މަހާޖައްރާފުގެ ޝެޑިއުލް މިހާރު ފުލްވެފައިވާ ކަމަށެވެ. އަދި ސަރުކާރުގެ ޕްރޮޖެކްތަކުގެ އިތުރުން އަމިއްލަ ފަރާތްތަކުގެ ޕްރޮޖެކްޓްތަކަށް ވެސް މަހާޖައްރާފް ދޫކުރާނެ ކަމަށް ވެސް ޒިޔަތު ވިދާޅުވި އެވެ.\nއިތުރު ލިޔުންތައް އެމްޓީސީސީ އެމްޓީސީސީގެ އަހަރީ އާންމު ޖަލްސާ